
FORORD. 

Naar  man  vil  foretage  en  større  eller  mindre  Udflugt 
og  Reise,  er  det  tormaalstjenligt  og  hensigtsmaéssigt ,  saavidt 
muligt,  forud  at  gjøre  sig  lidt  bekjendt  med  det  Steds  histoiiske 
og  stedlige  Forhold,  hvortil  man  reiser;  derved  bliver  Reisen  baade 
interessantere,  og  Indtrykket  rigere  og  fyldigere. 

Hvis  man  ved  et  Besøg  i  en  paa  historiske,  fædrelandske 
Minder  saa  rig  By  som  Sorø  med  Omegn  skulde  være  saa  uheldig 
at  faa  daarligt  eller  ugunstigt  Veir,  da  frembyder  Sorø  Academi 
og  Kirke  saa  rige  og  interessante  Seværdigheder,  at  Besøget 
dog  altid,  om  end  med  Begrænsning,  turde  blive  nogenlunde 
tilfredsstillende. 

Ligesom  man  ofte  i  Livets  Gang  og  Medfør  ved  given  Lei- 
lighed,  naar  man  skal  skildre,  beskrive,  fortælle  og  fremsætte 
noget,  kan  mangle  Stof,  Materiale  og  Data,  saa  kan  man,  i 
Modsætning  til  en  saadan  indskrænket  og  begrænset  Situation  og 
Mangel  paa  Fylde  og  Stof,  have,  for  Sorø  og  Omegns  Vedkom- 
mende, en  saadan  Rigdom  baade  af  historiske  Minder  fra  For-  og 
Nutid,  af  stedlige  Forhold  og  Forandringer  i  Tidernes  Lob,  af 
Antagelser  af  disse  for  og  imod,  af  locale  Anskuelser  og  Betragt- 
ninger, af  blicherske  Udraab:  »Ak,  hvor  forandret!«  —  at  man 
snart  maa  føle  og  sige:  copia  me  premit,  saaat  selv  den  varsomste 
Bedømmelse  og  Kritik  snart  kan  blive  vildsom  og  misvisende. 
Dette  har  jeg  erfaret  ved  denne  Beskrivelse,  og  det  er  blevet  mig 
overvældende  vanskeligt  at  træffe  den  rette  Begrænsning. 


Jeg  har  selvfølgelig  benyttet  baade  trykte  og  mundtlige 
Kilder  og  Meddelelser.  Saaledes  har  jeg  søgt  Oplysning  i  hvad 
Pontoppidan,  Molbech,  Riegels,  Rothe,  Collin,  Tauber,  Estrup  m.  Fl. 
i  deres  forskjellige  Skrifter  have  meddelt  om  Sorø;  særlig  har  jeg 
tilladt  mig  at  søge  Veiledning  i  Prof.  Høyens  og  Prof.  Kornerups 
Skrifter  om  Sorø  Kloster  og  Kirke.  Foruden  hvad  jeg  i  al 
Ærbødighed  har  disse  at  takke  for,  aflægger  jeg  herved  min 
bedste  Tak  til  forskjellige  Mænd  i  Sorø,  der  saa  beredvillig  have 
ydet  mig  værdifuld  Assistance,  saaledes  Hr.  Landinspectør  Deden- 
roth,  Kunstmaler  Lauritzen,  Ringer  Steen,  Bygningsconductør 
Nissen,  Adjunkt  Lunddahl  og  Skovrider  Guldberg. 


Indledning. 


Ooro  og  Ringsted  Egnen  er  en  af  Danmarks  Middelalders 
klassiske  Egne,  Datidens  Særkjende  var  en  umiddelbar  Fromhed 
og  ubevidst  Længsel,  hvad  enten  det  saa  gjaldt  Korstog,  Pilgrims- 
færd, fromme  Stiftelsers  Oprettelse  og  Kirkers  Opførelse.  —  Grund- 
lægningen af  Sorø  berømte  Kloster  skyldes  udelukkende  Svend 
Estridsens  mægtige  Høvding,  Skjalm  Hvides,  Æt.  Af  hans  fire 
Sønner  grundlagde  Toke,  Ebbe  og  Asger  Rygh,  fornemmelig  den 
sidste,  Klostret,  hvortil  en  Plads  i  den  store  af  Skove  og  Indsøer 
omkrandsede  Egn  mellem  Sorø  og  Tuel  Sø  blev  udseet,  med  den 
Bestemmelse,  at  det  skulde  være  deres  Slægts  Hvilested.  Da 
Byen  Sorø  oprindelig  er  anlagt  paa  en  0  imellem  Søer  —  i  Pon- 
toppidans danske  Atlas  hedder  det:  »Soer  eller  Sorøe,  saakaldet 
af  sin  Lægde  paa  en  0  eller  egentlig  Halvø,  omgivet  af  ferske 
Søer«  —  har  man  ifølge  Stephanius  (Prof.  i  Sorø  f  1650)  muligen 
kunnet  udlede  Navnet  heraf,  altsaa  Søernes  0,  og  da  her  paa 
Stedet  skal  have  ligget  en  Landsby,  benævnet  Soreby,  der  hørte  til 
Asger  Ryghs  Arvegods,  og  han  nedbrød  Landsbyen  og  forvand- 
lede den  til  et  Munkekloster,  forsvandt  Betegnelsen  »By«,  og 
Navnet  Sorø  blev  ene  tilbage.  Asger  boede  dengang  med  sin 
Hustru  Inge  paa  Fjenneslevlille  Gaard,  der  laa  Nord  for  Fjenneslev 
Kirke,  og  her  fødtes  11:28  Tvillingsønnerne  Esbern  Snare  og  Absalon. 
Han  havde  tilligemed  sine  to  Brødre  stiftet  en  Munkebolig  i  Sorø 
og  oplevede  Bygningens  Indvielse  ved  den  roskildske  Bisp  Thomas; 
her  lod  han  sig,  med  sin  Husfrues  Minde,  i  from  Inderlighed 
indvie  og  indklæde  som  Munk  i  Klostret,  men  døde  tretten  Dage 
efter  Indvielsen  1151,  og  blev  begravet  i  den  ældre  Klosterkirkes 
Ghor,  den  af  ham  og  Toke  opførte  lille  Stenkirke,  Øst  for  den 
nuværende  saakaldte  Klosterport;    her  kom   ogssa  Fru  Inge  til  at 

hvile  ved  sin  Husbonds  Side,  indtil  i  det  13.  Aarhundredes  Slut- 
ning under  Abbed  Niels  III  paa  alle  Sjæles  Fest  l'J85  deres  Lig 
flyttedes  fra  den  i  Ruiner  liggende  Stenkirkes  underjordiske  Kjælder- 
rum,  hvor  de  havde  ligget  uforstyrrede,  over  til  den  store  Familie- 
begravelse i  den  nuværende  Klosterkirke  og  nedlagdes  i  Høichoret 
ved  Absalons  Grav.  Ebbe  Skjalmsøn  med  sine  tvende  Hustruer 
og  i  o  Børn  vare  ogsaa  begravede  i  Steneapellet ,  men  flyttedes 
paa  samme  Tid  til  Klosterkirken.  Det  senere  saa  anseelige  og 
berømte  Sorø  Kloster  var  fra  først  af  kun  et  ringe  Benedictiner- 
Convent,  grundlagt  og  stiftet  af  Absalons  Fader  og  Farbrødre, 
men  som  særlig  ved  Absalons  og  hans  Families  gavmilde  Be- 
stræbelser blev  et  af  de  anseehgste  Cistercienser-Abbedier  i  hele 
Norden.  De  første  Munke  i  Klostret  hørte  til  Benediktinernes 
Orden,  men  da  disse  lidet  svarede  til  Absalons  Forventning,  og 
Klostret  ved  nogle  Priorers  Skyld  var  kommet  i  Forfald,  indkaldtes, 
20-  Aar  efter  Klostrets  Stiftelse,  fra  Esrom  Munke  af  Cistercienser- 
ordenen, og  Klostret  blev  høitidelig  indviet  13.  Juni  1161  til  Jomfru 
Maria,  ved  hvilken  Leilighed  hans  Farfaders  Skjalm  Hvides  og  hans 
Farbroders  Tokes  Been,  der  hidtil  havde  hvilet  i  Fjenneslevlille 
Kirke,  bleve  nedlagte  i  Sorø  st.  Klosterkirke  og  indmurede  i  en 
Pille  ved  d.  sydl,  Sidechor,  hvor  de  igjen  fandtes  1774.  Selv  fik 
Absalon  sin  Grav  paa  d.  helligste  Sted  i  Kirken,  i  Høichoret  foran 
Høialtret;  paa  hans  Ligsten  staar:  »1201  er  Absalon  begravet 
her.«  Sorø  Kloster  blev  saaledes  en  Datter  af  Esrom  Kloster  og 
kom  først  da  til  sin  fulde  Flor.  Fra  detie  Aar  begyndte  her  et 
frodigt,  gudfrygtigt  og  videnskabeligt  Liv  og  Virksomhed,  I  den 
første  Tid  var  Alt  tarveligt  og  smaat,  og  den  lille  Stenkirke  svarede 
ganske  til  Klostrets  daværende,  noget  indskrænkede  Forhold.  Det 
var  Asgers  og  Ebbes  med  Families  Hvilested  og  stod  som  et 
Vidne  om  deres  Fromhed  i  Liv  og  Død.  Da  imidlertid  selve  Klo- 
stret tiltog  i  Anseelse  og  Rigdom  dels  ved  Brødrenes  egen  Driftig- 
hed og  Virken  og  dels  ved  de  betydelige  Gaver,  der  tilflød  det, 
begyndte  snart  Klosterbygningerne  at  blive  for  smaa  og  Kirken 
for  lille;  ei  heller  svarede  en  saadan  Lidenhed  til  Stedets  Værdig- 
hed. Særlig  paalagdes  det  Klostret,  at  nogle  af  Brødrene  skulde 
nedskrive  Rigets  Aarboger  og  Fædrelandets  historiske  Mærkvær- 
digheder og  saaledes  fortsætte  Absalons  lærde  Skriver  Saxos  Værk. 
Dette  Absalons  Paalæg  synes  imidlertid  ikke  at  være  blevet  efter- 
kommet, idet  de  alene  holdt  sig  til  de  religiøse  Klosterskikke. 
Ogsaa  kan  man  maaske  antage,  at  den  Sorø  Kloster  tvende  Gange 
overgaaede  Ildebrand    (1193   og   1247)    kan    have    tilintetgjort    de 

literære  Arbeider,    som   Sorø  Klostcrmunke    muligen    kunne    have 
nedskrevet.     Efter  Ildebranden  1193   sørgede  Absalon   faderlig  for 
Klostrets    Restitution    ved  Gaver    fra    sine  Besiddelser    og  Midler; 
endog    fra   Halland   i    Sverig    hentedes  Bygningstømmer,    Jern    og 
Salt,   og   ved   sin  Død  efterlod  han  Klostret  hele  sin  Fædrenearv, 
undtagen  Fjenneslev,  som  Esbern  beholdt.     Hans  hele  Slægt  sørgede 
ligeledes  for  Klostrets  Berigelse  og  med  mange  Dotationer  og  Gaver 
blev  Klostret  fra  flere  Sider  betænkt.  Ved  sine  vindskibelige  og  driftige 
Munke  og  dygtige  Abbeder  hævede  Klostret  sig  til  hartad  det  betyde- 
ligste i  Landet,  hvis  Abbeder  administrerede  den  aarlige  Paveskat,  som 
Cistercienserordenen  i  Norden  maatte  svare  til  Rom,  og  i  den  danske 
Konges  og  Rigets  Raad  havde  de  Plads  og  Sæde  jevnsides  Biskopperne. 
—  Men  Absalons  berømte  Gistercienserkloster  maatte  imidlertid  blegne 
for  Reformationen  og  døde  sagtelig  hen,  efterat  dets  Glansperiode 
havde  varet  i  henved  400  Aar  (1150—1.536).     Paa  Grund   af  Klo-. 
strets   Rigdomme   og  dets  Medlemmers  mere  videnskabelige  Ret- 
ning,   som  vel  ogsaa  med  Hensyn  til  de  oprindelige  Stifteres  Høi- 
agtelse  i  Danmarks  Annaler  vistes  der  Sorø  Kloster  større  Agtelse 
og  Hensyn  ved  Reformationens  Indførelse  her  i  Landet.  —  Omend 
Klostret  med  nærmeste  Omraade  faktisk  blev  ophævet  ved  Reforma- 
tionen, blev  det  dog  Munkene  tilladt  til  den  sidstes  Død  1580  at  forblive 
med   usus  fructus  i  Klostret.     Klostret   og  dets  Besiddelser  m.  m. 
seculariseredes  nu  og  henlagdes  1580  under  Kronen,   og   1585  be- 
stemte   Fred.    d.   ^. ,    at  Sorø    Kloster  med  Jordegods,   Bygninger 
og    Herligheder  skulde  oprettes  til  en  kgl.  Skole  og  udgjøre    en 
særlig    Undervisningsanstalt    under    sin    egen    Rector,    hvor    Re- 
Mgion  og  Videnskaber  skulde  fremmes.     Denne  Skoles  første  For- 
stander var  Christianus  Maccabæus  og   senere   Niels  Krogh.     Paa 
en  af  Skolens  Vægge   fandtes  nogle  Aar  efter  dens  Oprettelse  en 
Inscription,  der  i  al  naiv  Alvor  begyndte  saaledes: 
Af  Munke  Nest  og  Røverkule, 
hvor  mangen  Sjæl  blev  myrdt, 
haver  Kong  Fredrik  stiftet  en  Skole 
og  den  Misbrug  forstyrt; 
hvor  nu  i  frie  Konster  og  Lærdom 
høvske  Sæder  og  Guds  Dyrk 
opdrages  med  Flid  den  danske  Ungdom 
—  at  fordrive  Barbarisk  Mørk  — (!) 
Det    var    egentlig    den    af   Fredr.    d.    2.    paa    Fredensborg 
noget  tidhgere  oprettede  »kongelige«  Skole,  der  nu  blev  henflyttet 
til  det   »roligere«  Sorø.     I  denne,   som  det  hedder,    »besynderUge 

og  bedre  kgl.   Skole«    skulde   underholdes    og    optugtes    30   unge 
Personer  af  Adel  og  30  ikke  af  Adel;   —  Ophold  og  Undervisning 
for  hver  Elev   beregnedes   til  sex  Aar.     Efter  denne  Plan   gik   nu 
Skolen  frem  med  Held  fra  1586  til  1633  i  37  Aar,  i  hvilket  Tids- 
rum 195  adelige  og  501  ikke  adelige  Elever  bleve  underviste.     De 
Adehge  gik  saa,    naar  deres  Skolecursus  i  Sorø  var  fuldendt,   paa 
Udenlandsreiser,    særhg   for    at    erhverve  Kundskaber  i  Sprog   og 
ridderlige  Øvelser.     For  nu   at  forhindre  og  overflødiggjøre   disse 
adelige  Udenlandsreiser,  der  fordetmeste  intet  Udbytte  bragte  ved- 
kommende   unge    Herrer,    men    snarest    kun   negative    Resultater, 
oprettede  Chr.  d.  4.  1623  ved  Siden  af  den  sorøiske  Skole  et  ade- 
ligt, ridderhgt  Academi,    hvorved  han  haabede  at  modarbeide  de 
unge  Adelsmænds  kostbare  Reiser  til  Udlandet,    »forinden  —  som 
det  hedder  —  de  ret  kunne  fatte,  hvad  de  hos  Fremmede  saa'  og 
forfarede.«     Men  —  siger  Molbech   —    hdet    skjønnede  Danmarks 
Adel  paa  en  ypperlig  Stiftelse,   der  især  sigtede  til  deres  Dannelse 
for  Livet  og  Staten,  og  heri  maa  en  af  Hovedaarsagerne  søges  til 
Sorøs  Forfald.«  —  Academiet  skulde  fornemmelig  have  sine  Fonds 
anviste    af   Maribo    og  Børglum  Klostres  med    fleres  Jordegodser, 
medens    den    sorøiske  Skole    særskilt    beholdt   Indtægterne    af  sit 
eget  Gods,   og  dettes   eventuehe  Overskud   skulde  afgives  til  Aca- 
demiet.    En  Overhovmester  —  den  første  var  den  lærde  Geheime- 
raad  Just  Høg  —  som   boede  paa  Stedet,    havde  Overopsyn  over 
Academiet  og  Skolen  i  Forening,    Academiet  bestod  nu  i  de  første 
Aaringer  med  Hæder  og  til  Gavn,  saalænge  Kong  Christian  levede 
og  vaagede  over  sit  Anlæg.     Blandt  andre  lærde  Mænd  baade  fra 
Ind-    og   Udlandet,    som   Chr.  d.  4.  1625  hidkaldte   »til  Nytte  og 
Prydelse«  for  sit  nystiftede,  ridderlige  Academi,   maa  nævnes  Hol- 
lænderen Meursius,  en  lærd,  historisk  Philolog,  Professor  i  Leyden 
i  Historie  og  Græsk.     Han  kom  1625    til   Sorø,  blev  kgl.  Historie- 
graf og  Professor  i  Historie;    han  døde  i  Sorø   1639;    ogsaa  bør 
mindes:  Stephanius  og  Bering  (f  1675).  —  I  Aaret  1641  fik  Acade^ 
miet  et  stedligt  Bogtrykkeri,  hvilket  længe  havde  ligget  Chr.  d.  4de 
paa  Sinde  at  forskaffe  Academiet,    da  han  holdt   for,    at  »ligesaa 
lidt  som  Soldaten  til  en  hæderfuld  Kamp  kan  undvære  de  fornødne 
Vaaben,    saa  kunne  ei  heller  Professorerne  til  deres  literære  Virk- 
somhed undvære  et  saadant  Trykværk.«  *)  —  Som  Bevis  paa  sin  Tilhd 
til  Academiet  lod  Kong  Christian  i  tre  Aar  —  fra  1624—27  —  sine 


*)  Dette  sidste  Ord  »Trykværk«  lever  endnu  i  Benævnelsen«  Trykkergaarden« 
i  det  Hus  i  Sorø,  hvor  Trykkeriet  fandtes. 


to  Sønner,  Frederik  (senere  Kong  Fredr.  d.  3die)  og  Ulrik  undervise 
ved  Academiet  (Ulrik  deltog  senere  i  30-Krigen,  men  blev  28.  Aug. 
163o  snigmorderisk  skudt  under  en  Samtale  med  den  keiserlige 
General  Piccolomini).  —  Academiet  frekventeredes  af  mange  baade 
inden-  og  udenlandske  Adelsmænd  (holstenske  og  hessiske)  og 
fyrstelige  Personer.  Beretningen  om,  at  den  svenske  Kronprins 
Carl  Gustav  (senere  Carl  d.  10de)  studerede  her  og  af  Forkjærlig- 
hed  for  Sorø  fritog  Sorø  og  Academiet  for  fjendtlig  Behandling, 
da  han  havde  besat  hele  Sjælland,  turde  være  tvivlsom.  Af  Høi- 
agtelse  for  det  Sted,  som  havde  tjent  ham  til  Skole  og  Lærdom, 
siges  han,  —  og  man  har  da  forsaavidt  det  kgl.  Anordningsdocu- 
ment  herom,  der  er  udfærdiget  i  det  tyske  Sprog  —  at  have  be- 
falet, at  den  liden  By  Sorø  med  tilhørende  Amt  og  Gods  skulde 
være  befriet  for  al  fjendtlig  Vold.  —  Antallet  af  de  Adelige  ved 
Academiet  og  Skolen  i  Perioden  fra  \6^2o  til  49  var  360,  af  Ikke- 
Adelige  194.  I  Acad.s  Periode  under  Ghr.  d.  4.  træffe  vi  næsten 
alle  Datidens  adelige  Navne  repræsenterede.  Det  viste  sig  imidlertid 
i  Aarenes  Løb,  at  begge  disse  Indretninger  (Institutter)  vanskelig 
hver  for  sig  og  i  deres  Forbindelse  vilde  betrygge  en  Fremtid,  og 
kort  efter  Ghr.  d.  4des  Død  var  den  tilsyneladende  skjønne  For- 
ening faldefærdig.  Flere  Omstændigheder  bidroge  til  Acad.s  Vaklen 
og  Forfald.  Nogle  af  disse  Aarsager  vare  dels  Adelens  Uefterrette- 
lighed i  at  betale  de  reglementerede  Contingenter  for  deres  Børns 
Kost  og  Undervisning,  dels  særlig  Godsernes  og  hele  Rigets  Svæk- 
kelse ved  den  sørgehge,  svenske  Krig  1657 — 60;  dels  Frederik  d. 
3dies  Dronning,  Sophie  Amalies  Ønske  at  erholde  for  sig  Maribo 
Slot  og  Gods,  der  hidtil  havde  tilhørt  Acad.  Ove  Malling  bemærker 
desuden,  at  »den  Tone,  som  de  unge  Adelsmænd  ifølge  de  dem 
indrømmede  Fortrin  gave  sig  fremfor  de  Ikke- Adelige,  og  den 
bøiere  Interesse,  som  Academiet  fremfor  Skolen  havde  for  Over- 
hofmesteren, virkede  ikke  til  Fordel  for  Skolen.«  Hertil  kom 
endelig  ogsaa  den  Tids  Magthaveres  Ønske,  at  hæve  den  udprægede 
Forskjel,  der  hidtil  havde  fundet  Sted  mellem  en  adelig  og  uadelig 
Ungdoms  Dannelse  og  Vilkaar.  Den  dygtige  og  hæderlige  Over- 
hovmester Jørgen  Rosenkrantz  anstrengte  sig  forgjæves  for  at 
frelse   det  ridderlige  Academi*)      Den   efter  Svenskekrigen  til  Un- 

*}  Overhofmestrene  ved  Chr.  d.  4des  ridderlige  Acaderai  i  Sorø  vare; 

1)  Just  Høg  til  Gjorslev 1623—40. 

2)  Henrik  Rammel  til  Bekkeskov 1640—44. 

3)  Falk  Gjøe  til  HvidkUde 1649—53. 

4)  Jørgen  Rosenkrantz  til  Kieldegaard 1653—65. 


dersøgelse  af  og  Betænkning  over  Academiets  datidige,  ringe  Status 
nedsatte  Gommission  kom  1665  til  det  Resultat,  at  det  ridderlige 
Academi  i  Sorø  skulde  nedlægges  —  efterat  det  havde  bestaaet  i 
42  Aar  —  og  skilles  fra  Skolen,  der  efter  Frederik  d.  2dens  op- 
rindelige Plan  kun  skulde  bestaa  som  Opdragelsesanstalt  og  lærd 
Skole  alene  for  Adelige  og  Uadelige  —  et  Gymnasium  eller,  som 
det  hed,  en  »schola  illustris.«  Selve  det  ridderlige  Academi  skulde 
forlægges  til  Kjøbenhavn,  hvilket  imidlertid  først  skete  16'J2.  Men 
det  Hele  viste  sig  her  at  være  ukyndigt  og  mangelfuldt  organiseret, 
faldt  sammen  og  ophævedes  allerede  1710.  Udfaldet  svarede  saa- 
ledes  kun  lidet  til  Hensigten:  at  danne  den  adelige  Ungdom  til 
en  finere  Levevis.  Trods  dette  kjøbenhavnske,  ridderlige  Academies 
udvortes  Glimmer  viste  det  sig  her,  at  de  unge  Adelsmænd 
baade  manglede  Forkundskaber  til  at  benytte  de  Kundskaber  og 
Fordele,  der  bleve  dem  tilbudte,  dels  dertil  viste  sig  uregjerlige, 
raa  og  upaavirkelige.  Den  kgl.  Skole  og  Opdragelsesanstalt  i 
Sorø  gik  i  de  nærmest  efter  1665  paafølgende  Aar  —  imod  Slutn. 
af  17.  og  Begynd,  af  18.  Aarh.  —  mer  og  mer  tilbage  og  tabte  i 
Anseelse,  saa  at  endogsaa  Eleverne  her  som  i  andre  Latinskoler 
maatte  møde  i  Kirken  og  synge  ved  Bryllupper  og  Ligbegængelse. 
Saagodtsom  Ingen  af  Adel  besøgte  den,  og  tilsidst  —  1734  —  var 
kun  ganske  faa  ikke-adelige  Elever  —  6  eller  10  —  tilbage  i 
Skolen.  Under  Christian  den  6te  nedsattes  da  1736  en  Commis- 
sion  for  at  undersøge,  hvorledes  den  forfaldne  Skole  atter  kunde 
bringes  i  Overensstemmelse  med  Fred.  d.  2dens  Plan,  og  der  blev 
da  udkastet  en  Plan  til  en  ny,  »udmærket«  Skole,  hvilken  Plan  blev 
modificeret  og  'udvidet  saaledes,  at  der  atter  —  ligesom  under 
Chr.  d.  4de  —  oprettedes  et  adeligt,  ridderligt  Academi  med  egent- 
lig adelige  Academister,  men  ogsaa  med  ikke  adelige  Academister, 
der  vare  lige  med  Adelige  privilegerede,  hvilke  sidste  dog  ikke 
skulde  bo  paa  selve  Academiet,  men  gives  Adgang  til  Professorernes 
Forelæsninger  og  de  academiske  Konstøvelser.  Chr.  d.  6te  be- 
tænkte saaledes  at  gjenoprette  det  nedlagte,  adelige  Acad.  baade 
som  gavnhg  Forberedelse  til  Udenlandsreiser  og  til  Erstatning  for 
saadanne  Pæiser,  da  saaledes  derved  Pengene  til  slige  sparedes  og 
kom  Landet  selv  tilgode.  1734  hævedes  nu  Skolen  i  Sorø  aldeles, 
og  Indkomsterne  opsparedes  til  nye  Bygninger  og  Indretninger  paa 
Stedet  selv.  Dette  Interim  varede  i  13  Aar.  De  gi.  stedlige  Byg- 
ninger bleve  tildels  nedrevne,  og  nye,  anselige  og  rummelige  Byg- 
ninger, under  Direction  af  Kmh.,  Baron  Holger  Rosenkrantz  til 
Rosenlund    bleve    opførte    i    iransk    renaissance    Stil.      Chr.   d.   6. 


døde  imidlertid  1746,  men  Sønnen  Fred.  d.  5te  havde  samme  In- 
teresse for  Stiftelsen  som  Faderen  og  lod  Bygningerne  fuldføre 
med  Glans.  Om  disse  Bygninger  hedder  det.  at  de  skulde  være 
»til  den  lærende  Ungdoms  Nytte,  dels  til  Skoler,  til  allehaande 
Exercitier,  dels  ogsaa  til  bekvemme  Logemente,  til  Auditoria,  Spise- 
Sale  og  deslige;  ligesom  og  Lærerne  i  de  fleste  Videnskaber,  Pro- 
fessorerne og  Andre  her  have  deres  fornødne  Magelighed.«  Lige- 
ledes skulde  i  disse  nye  Bygninger  findes  »skjønne  og  vel  indrettede 
Apartements  for  det  kgl.  Herskab  selv,  hvor  Hans  Maj.  med  den 
kgl.  Familie  bekvemmelig  kunde  residere,  naar  det  behager  Høist- 
samme  paa  nogen  Tid  at  opholde  sig  paa  dette  yndige  Sted.« 

Fundationen  er  for  dette  nye  Aar  dateret  1747. 

Acad.s  Overhovmester  var  tillige  Amtmand  over  Sorø  Amt 
og  By,  og  som  saadan  Stiftamtmand.  Academiet  fik  sin  egen 
Jurisdiktion  elier  Hofret,  hvori  Academister  over  16  Aar  havde 
Sæde  som  Auskultanter,  og  sin  egen  Skifteforvaltning.  Ingen 
Academist  maatte  reise  udenlands,  førend  han  enten  ved  Sorø  eller 
Universitetet  i  Kbhavn  eller  begge  Steder  havde  studeret  tre  Aar. 
—  Samme  Aar  som  Academiet  gjenoprettedes  —  6.  Marts  1747  — 
skjenkede  Digteren,  Professor  Holberg,  det  den  betydelige  Gave  af 
over  1000  Tdr.  Hartkorn  Bøndergods  og  Herregaardene  Terptøse 
og  Brorup,  —  »til  dette  ridderlige  Academi«  (hedder  det)  »legerede 
vor  berømte  Assessor  og  Professor  Hr.  Baron  Holberg  sit  ganske 
Baroni«  — ,  der  for  ham  oprettedes  til  Baroniet  Holberg,  og  for- 
øgedes denne  Gave  yderligere  med  Allodialgods,  som  han  anslog 
til  12,000  Rigsd.  R.  M. 

Saaledes  blev  her  atter  under  Fred.  d.  5.  et  riddei-ligt 
Academi  etableret,  efterat  dets  Gjenoprettelse  var  forberedt  under 
Chr.  d.  6.,  og  blev  ved  Fundats  af  7.  Juli  1747  underskrevet. 
Baron  Holberg  gav  sit  Bibliothek,  samt  1000  Rbdl.  til  dets  aarlige 
Forøgelse  ved  Renterne.  Hans  Portræt  er  vedføiet  Gavebrevet 
med  de  Ord:  »Ludovicus  Liber  Baro  de  Holberg,  cujus  imaginem 
in  oculis  et  animis,  dum  erit,  feret  Acad.  Sorana.«  Dette  mærke- 
lige og  storartede  Holbergske  Gavebrev  fremkom  og  confirmeredes 
først  efter  Holbergs- Død  28.  Jan.  1754,  i  hvilket  Gavebrev  Hol- 
bergs Ord:  »min  allerunderdanigste,  sidste  Bøn  er,  at  det  aller- 
naadigst  vilde  behage  Deres  kgl.  Majestæt,  at,  saasom  der 
ogsaa  udi  Middelstanden  findes  mange  Personer  af  Meriter,  at 
dette  Privilegium:  at  blive  Academist,  ogsaa  extenderer  sig  til 
dem,  paa  det  jeg  ikke  skal  synes  at  ville  foragte  min  egen  Stand ; 
dette  har  altid  lagt  mig  paa  Hjertet«,  —  høist  forunderligt,  for  ei 


Fig.  1.     Det  nye  Acad.s  af  Fredr.  d.  5te 
»forundte«  Sesrl. 


at  sige  mere,  ere  udeladte.  —  1751  lagdes  Gaarden  Hellestrup 
med  underliggende  Gods  under  Academiet  paa  Vilkaar,  at  efter 
Oberst  v.  Kalkreutzes  Testamente  af  Godset  forud  skulde  svares 
60  Rbdl.  aarlig  til  10  aldrende  Officerer  og  24  Rbdl.  aarlig  til  10 
af  Godsets  Fattige. 

Det  nye  Academi  »for- 
undtes« at  have  sit  eget  Segl 
og  dertil  at  bruge  rødt  Vox. 
Der  blev  paa  Seglet  tilføiet  et 
Mellemskilt,  hvorpaa  sees  en 
Phønix  »at  oplives  af  sin  egen 
Aske  ved  den  opgaaende  Sols 
Straaler«,  med  Overskrift:  re- 
divivus  luce  nova.  Det  kgl. 
Navn  med  Ghiffre :  »Fredericus 
V  restitutor  Academiæ  Soranæ« 
er  anbragt  foroven.  Til  Høire, 
Venstre  og  forneden  ere  Skjol- 
det med  de  kgl.  Insignier:  de 
3  Leoparder  til  Høire;  Norges 
Vaaben,  den  kronede  Løve,  til  Venstre;  nedenunder  Skjoldet  med 
de  tre  Kroner.  —  Indvielsen  af  Acad.  skete  d.  26.  Juli  ved  Kong 
Frederik  d.  5tes  Nærværelse.  Hs.  Exe.  Henrich  VI  af  Reuss,  Kmh., 
»Græve«  og  Herrer  til  Plaun,  Ridder  og  Geheimeraad,  holdt  i 
Acad.s  Festsal  Indvielsestalen.  Som  Academiets  første  Overhof- 
mester udnævntes  han  til  Geheimeraad.  —  Bibliotheket  var  alt  da 
meget  betydeligt  og  rigt  og  beløb  sig  til  c.  10,000  Bind;  hertil 
kom  1747  den  halve  Del  af  den  danske  Gesandt  i  Holland,  Etats- 
raad  Niels  Grises  testamentariske  Gave,  bestaaende  af  Halvdelen 
af  hans  store  Bibliothek.  Biskop  Londemann  af  Rosencrone  gav 
1746  sin  hele  Bogsamling  ~  mest  poetiske  Værker  —  til  Sorø, 
og  Etatsraad,  Landsdommer  Christensen,  som  eiede  Tersløsegaard 
før  Holberg,  skjenkede  Bibliotheket  600  Rbdl.  Hertil  kom  nu 
Holbergs  store  Bibliothek,  der  særlig  var  rigt  i  Henseende  til  den 
gi.  klassiske  og  historiske  Literatur.  Paa  Bibliotheket  fandtes  ogsaa 
den  berømte  Sorøiske  Tavle,  der  indeholdt  en  fuldstændig  krono- 
logisk Fortegnelse  over  Klostrets  Abbeder.  Den  var  heldigvis 
bleven  afskrevet  og  udgivet  med  oplysende  Anmærkninger  af  Lange- 
bek;  Originalen  brændte  1813  tilligemed  hele  Bibliotheket,  Archivet, 
mange  Documenter  og  Diplomer,  der  vare  vigtige  med  Hensyn  til 
Stedets  Historie  m.  m.,  ei  at  tale  om  alle  Holbergs  Originalskrifter, 

hans  Manuscripter  og  hans  hele  Bibliothek.  Paa  Bibi.  fandtes 
ogsaa  tre  vel  malede  Portræter  af  Meursins,  Griis  og  Holberg; 
dette  sidste  skal  have  været  særdeles  godt.  Originalen  brændte, 
men  et  Kobberstik  efter  det  findes  i  den  seidelinske  Udgave  af 
Peder  Paars.  —  Academiet  havde  nu  fra  1747  til  177:2  flere  dygtige 
Overhofmestre,  f.  Ex.  Grev  Henrich  VI  af  Reuss,  Juul,  Danneskjold- 
Samsø,  hgeledes  udmærkede  Professorer,  f.  Ex.  Kraft,  Cold,  Snedorff, 
Guldberg,  Schytte,  Schønning,  Erichsen  m.  fl.,  ligesom  det  ogsaa  var 
meget  ordentligt  besøgt  af  Studerende,  og  det  syntes  virkelig,  som 
om  det  ridderlige  Academi  i  Sorø  skulde  fremblomstre  paany; 
men  det  blev  kun  som  et  Solglimt.  Det  viste  sig  uheldigt  og 
upraktisk,  at  Overhofmestren  tillige  i  Egenskab  af  Amtmand  havde 
med  Academiet  at  varetage;  de  senere  Professorers  Dygtighed  stod 
langt  tilbage  for  de  tidligere.  Hertil  kom,  at  Academisternes  For- 
kundskaber for  med  Nytte  at  høre  academiske  Forelæsninger  vare 
saare  mangelfulde;  de  Beviser,  Prøver  og  Taler  ved  høitidelige 
Ledigheder,  som  Academisterne  skulde  aflægge,  vare  dertil  saare 
tvivlsomme  og  skyldtes  snarest  disses  Hofmestre  og  selve  Profes- 
sorerne. Man  havde  saa  liden  Tro  og  Tillid  til  de  ved  Sorø  Acad. 
aflagte  Embedsexaminer,  at  f.  Ex.  de  juridiske  Embedsexaminer  i 
Sorø  som  oftest,  idetmindste  undertiden,  ved  Kjøbenh. s  Universitet 
maatte  tages  om  igjen  forat  kunne  komme  i  Betragtning  ved  An- 
sættelse. Fra  1772  begyndte  Academiet  mærkeligt  at  gaa  tilbage, 
og  fra  1782  bestemtes  det,  at  Stiftelsen  ikke  mere  skulde  føre 
Navn  af  »ridderligt«  Acad, ;  men  at  det  skulde  »forundes«  baade 
ikke-Adehge  og  »anseelige  Borgerlige  samt  andre  brave  Mænds 
Børn«  at  admitteres  til  Acad.,  samt  at  en  Adgangsexamen  skulde 
oprettes  for  dem,  der  ønskede  at  studere  videre  ved  Acad.,  hvis 
de  ikke  alt  vare  Studenter.  Det  academiske  Cursus  bestemtes  nu 
til  4  Aar,  men  blev  senere  nedsat  til  3.  Juridisk  Examen,  taget 
ved  Sorø  Acad.,  skulde  have  samme  Virkning  til  Befordring,  som 
samme  Examen  taget  ved  Kjøbenhavns  Universitet,  saaat  Acad. 
heri  som  i  alt  Andet  skulde  være  uafhængigt  af  Universitetet. 
En  Overhofmester  skulde  paa  Stedet  føre  Opsyn  over  Godserne 
og  Midlernes  Forvaltning  og  Oeconomi,  og  med  Professorerne  ud- 
gjøre  et  CoUegium,  der  havde  at  varetage  Alt,  hvad  der  henhørte 
til  Studeringers  og  Øvelsers  Fremme,  Orden  og  Skik  blandt  de 
Studerende.  Endvidere  skulde  en  Commission  eller  Direction  i 
Kbhavn  have  Overopsyn  over  det  Videnskabelige  ved  Acad.  og 
over  Godsernes  Forvaltning  og  Anvendelse,  samt  indsende  deres 
Betænkning  til  Kongen.     Et  Par  Aar   gik  imidlertid,    uden   at  de 

givne  Tilstande  forbedredes  hverken  ved  Academiet  eller  Gods- 
administrationen*). Gommissionen  eller  Directionen  blev  da  op- 
hævet, og  Overhofmestren  havde  nu  at  henvende  sig  til  d.  kgl. 
KanceUi  og  Rentekammer.  Men  det  blev  Alt  uden  Frugt,  da  den 
academiske  Anstalt  syntes  at  have  tabt  almindelig  Tillid  og  blev 
mere  og  mere  afmægtig.  Dets  Gjæld  og  hele  oeconomiske  For- 
fatning gjorde  Tilstanden  stedse  •  mere  fortvivlet.  Da  den  sidste 
Overhofmester  fratraadte  1787,  forblev  Pladsen  ubesat,  og  hans 
Pligter  som  saadan  i  Vacancen  overdroges  til  de  stedlige  Profes- 
sorer, hvis  Tid  saaledes  mere  maatte  anvendes  til  Godsets  Ad- 
ministration, Bygninger  og  Bibliothek  m.  m.  end  til  videnskabelige 
Arbeider. 

Fortegnelse  over  Overhofmestrene  ved  Sorø  Acad.  under 
Ghr.  d.  6te  og  Fr.  d.  5te: 

1)  Grev  Henrich  VI  af  Reuss fra  1747. 

2)  Geheimeraad  Carl  Juul til  1760. 

3)  Grev  Danneskjold-Samsø 1760—65. 

4)  Geheimeraad  Reitzenstein til  1781. 

5)  Geheimeraad  Råben »    1784. 

6)  Grev  Haxthausen »    1787. 

Efter  1786 — 87  overtog  Professorerne  Godsbéstyrelsen  og 
de  andre  overhofmesterlige  Embedsforretninger. 

Fra  1801  begyndte  den  daværende  Direction  for  Universitetet 
og  de  lærde  Skoler  at  overlægge,  hvad  der  med  Sorø  i  viden- 
skabelig Henseende  paany  kunde  og  burde  foretages,  men  herpaa 
kunde  der  dog  ikke  videre  tænkes,  førend  de  financielle  Vanske- 
ligheder begyndte  at  afvikle  sig.  I  saa  Henseende  oprandt  omsider 
en  ny  Æra,  ved  at  Godsadministrationen  og  Bestyrelsen  fra  1802 
overdroges  til  daværende  Amtmand  Stemann,  som  tillige  J.  April 
1803  fik  sig  Overhofmesterforretningerne  betroet,  og  som  med  stor 
Omsigt  og  Omhu  sørgede  for  de  soranske  Godsers  og  Tilliggenders 
oeconomiske  Forhold  og  Bestyrelse,  og  fik  tilveiebragt  en  gunstig 
Status,  saaat  Gjælden  blev  betalt,  og  frugtbringende  Capitaler  op- 
sparedes. —  Academiet  havde  imidlertid  ingen  Elever  eller  Acade- 
mister  mere;  de  to  sidste  afgik  1793,  og  Ghr.  d.  6tes  og  Fred.  d. 
5tes  skjønne  Academibygning  med  Bibliotheket  —  den  udmærkede 


'■=)  En  latinsk  Opskrilt  fandtes  fordum  i  Spisesalen  angaaende  de  Lærdes  Op- 
vartere, om  hvilke  det  hedder:  »de  æde,  til  de  svede,  men  arbeide  til  de 
fryse«  (doctorum  famuli  sunt  omni  tempore  tardi;  sudant  quando  vorant. 
frigent  qvandu  laborant. 

holbergske  Bogsamling  deri  indfattet  —  instrumentsamlingerne  m. 
m.  m,,  nedbrændte  totalt  1813.  Da  nu  dog  Stiftelsen  var  gjældfri 
og  rig,  var  der  jo  Mulighed  for  at  reise  Bygningerne  og  den  viden- 
skabelige Anstalt  igjen.  — 

Ved  kgl.  Resolution  af  9.  Marts  18^21  og  jSG.  April  1822 
vendte  man  nu  for  tredie  Gang  tildels  tilbage  til  Fred.  d.  2dens 
Plan  og  organiserede  Institutet  i  Sorø  som  en  combineret  Anstalt 
baade  som  Skole,  Opdragelsesanstalt  og  academisk  Anstalt,  »hvor 
Selvtænkning  og  Selvarbeide  i  de  Videnskabsfag,  som  kunne  for- 
berede til  Embedsstudium  ved  Universitetet  Ofj  samle  nyttige 
Kundskaber  for  Privatlivet,  skulde  dyrkes«.  1822  begyndte  Skolen 
foreløbig  i  Localer  i  Byen,  da  Academibygn.  ikke  var  færdig,  med 
30  Elever.  Den  nye  Academibygn.  blev  reist  istedetfor  den  gi.  og 
blev  færdig  i  Efteraaret  1826  og  kunde  rumme  60  Elever.  Skole- 
aaret  begyndte  i  den  nye  Bygning  1.  Sept.  1826.  —  Foruden  Ele- 
verne paa  selve  Anstalten  besøgtes  Skolen  i  det  første  Skoleaar  af 
23  saakaldte  Skolesøgende.  Den  fik  sine  Statuter  28.  Jan.,  Fred. 
d.  6tes  Fødselsdag,  1827,  og  blev  høitidelig  indviet  samme  Aar  ved  Fr, 
d.  6tes  Nærværelse.  Lærerpersonalet  bestod  da  af  en  Directeur, 
8  Lectorer,  4  Adjuncter,  —  de  tre  af  disse  boede  som  inspections- 
havende  paa  selve  Opdragelsesanstalten  — ,  og  tre  saakaldte  Kunst- 
lærere (1  i  Gymnastik,  Dans  og  Ridekunst,  1  i  Tegning  og  1  i 
Musik).  Hertil  kom  senere  endnu  to  Lectorer  og  en  Assistent  ved 
den  physiske  Opdragelse.  Juli  Maaned  aflioldtes  første  Gang  examen 
artium  ved  Academiet,  efterat  to  Dimittender  1825  vare  dimitterede 
til  Kbhavns  Universitet.  1830  absolveredes  den  saakaldte  philo- 
sophiske  Examen  —  2den  Ex.  —  af  de  i  Aarene  1826  og  28  ved 
Acad.  inscriberede  Studenter.  Til  2den  Ex.  ved  Sorø  Acad.  exami- 
nerede  Academiets  Lectorer,  efterat  de  i  tre  Semestre  havde  holdt 
Forelæsninger  for  Studenterne.  Fra  lb27 — 48  maa  det  for  dette 
Tidsrum  være  tilstrækkeligt  at  henvise  til  de  Fortjenester  med 
Hensyn  til  Vækkelsen  af  Nationalaanden  Mænd  som  Estrup,  Inge- 
mann, Wilster,  Haueh,  Wegener  og  Stenstrup  m.  fl.  have  indlagt 
sig,  og  som  vel  særlig  maa  sættes  i  Forbindelse  med  deres  An- 
sættelse i  Sorø,  da  de  derved  fik  det  fornødne  Otium  til  at  an- 
vende dette  til  Fædrelandets  Bedste.  Daværende  Direction  for 
Universitetet  og  de  lærde  Skoler  afslog  imidlertid  1832  et  Andra- 
gende om,  at  andre  end  de  fra  Sorø  lærde  Skole  til  Artium  Di- 
mitterede maatte  absolvere  anden  Examen  ved  Sorø  Academi, 
og  berøvede  saaledes  den  academiske  Anstalt  i  Sorø  Evner  og 
Midler  til  at  frugtbargjøre  sin  aandsdannende  Virken  i  videre  Kredse, 

hvorved  Directionen  saaledes  selv  banede  V^eien  for  Academiets 
Nedlæggelse.  —  Bibliotheket,  der  tilintetgjordes  ved  Branden  1813, 
blev  atter  grundlagt  ved  en  i  Aaret  1823  fra  Academiets  Kasse 
anvist  Sum  af  2,000  Rbdl.  r.  S.,  samt  ved  et  tvende  Gange  aarligt 
Indkjøb  for  500  Rbdl.  hver  Gang,  og  ved  Anskaffelse  af  Bøger, 
Charter  o.  s.  v.  for  600  Rbdl.,  foreløbig  i  10  Aar.  Hertil  kom 
gratis  Modtagelse  af  de  paa  offentlig  Bekostning  i  Danmark  ud- 
givne Værker.  Foruden  flere  Donationer  maa  særlig  anføres  Ge- 
heimeconferensraad  Biilows  (f.  1751  f  1828)  til  Sanderumgaard. 
Ved  hans  Død  kom  Acad.  i  Besiddelse  af  5,400  Bind,  foruden  hans 
værdifulde  Manuscriptsamling*).  En  yderligere  Berigelse  modtog 
Bibliotheket  ved  Pastor  Bastholms  Bogsamling,  som  han  under 
visse  Betingelser  —  en  aarlig  Livrente  -  overdrog  til  Academiet; 
det  var  imidlertid  en  tvivlsom  Gave,  da  mange  af  Bøgerne  tildels 
vare  ødelagte  ved  Udrivning  af  Blade  og  anden  vilkaarlig  Overlast. 

Fra  1838—43  var  der  en  den  lærde  Skole  sideordnet  Un- 
dervisning i  Realfagene,  men  da  Frekventsen  i  dette  Tidsrum  kun 
for  Realundervisningen  var  ringe,  blev  der  fra  1848  ved  Sorø 
lærde  Skole  oprettet  aldeles  selvstændige  Realklasser.  Om  det  nu 
ikke  kan  nægtes,  at  den  siden  1827  indførte  Form  og  Maade  i 
Undervisningen  ved  den  soranske  a  cad  em  is  ke  Læreanstalt  i  flere 
Henseender  har  været  meget  respectabel,  saa  maatte  den  dog  snart 
—  efter  en  Snes  Aar  —  ifølge  indre  og  ydre  Aarsager  vise  sig  i 
sin  givne  Manifestation  som  kun  en  Skitze  til  et  større  Maleri, 
der  dog  aldrig  under  de  givne  Forhold  og  Betingelser  vilde 
kunne  lykkes.  Der  synes  hartad  at  være  noget  tragisk  og  skæbne- 
svangert ved  Sorø  Academi  —  mange  Tilløb,  men  intet  lykkeligt 
Resultat;  og  forsaavidt  kan  man  jo  endnu  den  Dag  i  Dag  suk- 
kende udbryde;  »Ak.  de  skjønne,  spildte  Kræfter!« 

Sorø  Academi  tæller  som  Læreanstalt  betragtet  følgende 
Perioder: 


*)  Denne  Manuscriptsamling  har  Biilow  væsentlig  samlet,  i  den  Tid  han  var 
Marskalk  hos  Kronprins  Frederik,  i  Tidsrummet  1784-93,  Han  havde 
som  ung  Officer  tilbragt  3  Aar  (1768 — 71)  ved  Academiet  i  Sorø,  livor 
han  underkastede  sig  alle  de  befalede  Examina.  Hans  Manuscripter  bleve 
ved  hans  Død  afleverede  til  Sorø  Acad.  tilligemed  en  Pakke,  som  efter 
hans  Bestemmelse  ikke  maatte  aabnes  før  30  Aar  efter  hans  Død.  Den 
"28.  Januar  1858  var  denne  Termin  udløben,  men  —  forinden  var  Pakken 
forlængst  bleven  udleveret  til  Kong  Frederik  d.  6te,  og  —  beklageligt!  siden 
ikke  bleven  tilbageleveret. 

1)  Fred.  d.  2dens  Skole  for  30  adl.  og  -iO  uadl.  Børn  1586— 16i'3. 

2)  Chr.  d.  4des  adelige  Ae.  med  Skole 1623—1065. 

3)  Fred.  d.  Sdies  »schola  illustris«  for  Adl.  og  Uadl..    1665  —  1734. 

4)  Chr.  d.  6te  og  Fred.  d.  5tes  Ridderacad.  uden  Skole  1734—1782. 

5)  Fred.  d.  6te    -    uden  Bestem,  af  Adl.  og  Uadl. 

med  Skole  og  Opdr.-Anstalt fra     1822. 

før  disse  et  Gistercienserkloster  fra  1150—1536. 

Medens  Kongerne  Frederik  d.  2den,  3die  og  6te  sympati- 
serede i  deres  Planer  angaaende  Sorø  Acad..  samstemmede  begge 
Ghristianerne,  d.  4de  og  6te,  i  deres  Planer  og  Opfattelser  af  Sorø 
Acad.s  Opgave.  - 

Kong  Chr.  d.  8de  vilde  i  Stedet  for  Aeademiet  sætte  en  høiere 
Realskole  og  paalagde  i  sit  Rescript  af  26.  Juli  1845  Universitets- 
Directionen  at  udarbejde  Forslag  til  Oprettelsen  af  en  høiere 
Læreanstalt  i  Sorø  for  Realvidenskaberne,  og  denne  Plan  til  en 
Real-Høiskole  ved  Siden  af  den  lærde  Skole  i  Sorø  erholdt  31. 
Dec.  1847  allerhøieste  Stadfæstelse.  Planen  gik  ud  paa  at  byde 
Folket  Leilitihed  til  en  høiere  Uddannelse  i  national,  politisk  og 
realistisk  Retning.  Høiskolen  skulde  være  en  fri  Læreanstalt  for 
Enhver,  der  ønskede  at  uddanne  sig  i  Kjendskab  til  og  Brugen  af 
Modersmaalet,  i  Kundskab  om  Fædrelandets  Historie  og  Statistik, 
Statsforfatning  og  kommunale  Forhold,  saavelsom  og  til  at  give 
en  høiere  Undervisning  i  de  realvidenskabelige  Hovedfag;  Under- 
visningen skulde  omfatte  et  toaarigt  Kursus.  Christian  den  8des 
Død  og  de  skjæbnesvangre  Begivenheder  i  Marts  1848  standsede 
og  tilintetgjorde  denne  hele  Plan,  og  den  academiske  Læreanstalt 
i  Sorø  nedlagdes  efter  Monrads  Initiativ  ved  kgl.  Resolution  12. 
April  1849.  Ønsket  om  i  Sorø  at  faa  oprettet  en  folkelig  Real- 
høiskole,  der  kunde  danne  saaat  sige  Slutstenen  for  den  folkelige 
Undervisning  og  Ledelse,  der  nu  meddeles  til  Vækkelse  og  Dan- 
nelse i  det  store  Antal  af  Folkehøiskoler  rundt  om  i  hele  Landet, 
hvis  Opgave  det  er  at  meddele  den  voxne  Ungdom  en  friere  og 
høiere  Dannelse  end  den,  som  kan  erhverves  i  de  almindehge 
Almueskoler,  -  dette  Ønske  og  Haab  lever  stedse  endnu.  —  Under 
31.  Marts  1866  nedsattes  en  Gommission  for  at  udarbeide  en  Plan 
hertil,  og  denne  indgav  sin  grundige  og  veludførte  Plan  herom 
under  9.  Aug.  1867.  Men  —  det  Hele  er  endnu  til  Datum  et 
hvilende  Spørgsmaal. 

Da  de  lærde  Skoler  i  Danmark  fik  en  Udvidelse,  der  hoved- 
sageligen  omfatter  den  saakaldte  2den  Examen,  som  i  en  noget 
udvidet  Form    tidligere    blev    taget    ved  Sorø  Academi   af   denne 

Skoles  Disciple,  resolveredes  27.  Marts  1847,  at  denne  omformede 
Ordning  ved  Landets  lærde  Skoler  ogsaa  skulde  ske  ved  Sorø 
Skole,  og  Academiet  som  academisk  Læreanstalt  nedlægges  og 
inddrages.  Skolen  og  Academiet  vare  allerede  1843  adskilte,  og 
hver  af  disse  Læreanstalter  havde  foreløbig  faaet  sin  Rector  og 
Director,  indtil  den  endelige  Bestemmelse  med  den  academiske 
Læreanstalt  blev  taget.  —  Det  tidligere  saakaldte  Academi  existerer 
nu  kun  —  honoris  causa  —  af  Navn;  nu  er  der  kun  i  Sorø  en 
kgl.  lærd  Skole  og  Realskole  med  en  dermed  forene!  Opdragelses- 
anstalt. 

Sorø  Academi  har  sine  Hovedindtægter  af  Jordegods,  Tiender, 
Skove  og  Capitaler.  I  Aarene  fra  1854 — 58  er  Bøndergodset  dels 
solgt,  dels  bortarvefæstet.  —  Det  praktiske  Jorddyrknings-  og  Forst- 
institut, som  forsøgsvis  i  faa  Aar  var  oprettet  paa  Mørup  Hoved- 
gaard  under  Academiet,  og  hvor  Agerdyrkning,  Kvægavl  og  hvad 
der  hører  til  Jordbrug  i  det  Større  skulde  læres  og  drives  til  mu- 
ligste Fuldkommenhed  og  blive  en  praktisk  Skole  for  unge  Menne- 
sker, som  der  ville  lære  Landvæsenet  —  1832  afholdtes  første  Gang  en 
Afgangsexamen  —  vilde  ei  heller  trives  og  lykkes;  det  viste  sig  i 
flere  Henseender  upraktisk  og  maaske  fra  Begyndelsen  uheldigt 
indledet  og  udført.  Det  var  en  uheldig  Gombination  af  Theori 
og  Praxis,  der  her  blev  oprettet;  der  skulde  baade  arbeides  i 
Marken  paa  den  fra  Academiet  henimod  en  Mil  liggende  Mørup- 
gaard,  og  dertil  skulde  Institutets  Elever  desuden  pr.  Vogn  hver 
Morgen  befordres  fra  Mørupgaard  for  i  Sorø  at  høre  Forelæsn higer 
af  Academiets  Professorer  og  Lærere.  —  1827  indrettedes  til  Forsøg 
en  Lære-  og  Opdragelsesanstalt  for  fattige  Drenge  af  Bondestanden 
paa  Gaarden  Kathrinelysl,  V/4  Mil  fra  Sorø,  —  denne  er  ogsaa  foi- 
flere  Aar  siden  ophævet. 


Sorø  nærmest  liggende  Skove  og  Søer. 


H 


vad  der  foruden  den  historiske  Interesse  giver  Sorø  og 
Sorø-Egnen  sit  ganske  særegne,  tiltalende  Præg  og  stemningsrige 
Indtiyk,  er  dets  Søer  og  Skove  med  disse  sidstes  mange  ynde- 
fulde Udsigter,  Grupperinger  og  interessante  Afvexlinger  i  Land- 
skaberne. —  Byen  Sorø  med  sine  nærmeste  Marker  og  den  smaUe 
Skovstrimmel  Philosophgangen  mod  Øst,  var  tidligere  omgivet  af 
Vand  som  en  Ring,  der  nu  er  afbrudt  paa  fire  Steder,  nemlig  imellem 
Sorø  og  Pedersborg  Sø,  imellem  denne  og  Tael  Sø,  mellem  denne 
sidste  og  Flomstrækningen,  samt  ved  Dæmningen  til  Jernbane- 
stationen. Den  største  AflDrydelse  i  Sø-Ringen  findes  mod  Øst, 
da  hele  Strækningen,  omtrent  V'4  Mil  lang,  fra  Sydsiden  af  Tuel 
Sø  i  en  Bue  til  Østenden  af  Sorø  Sø  nu  er  en  udtørret  Eng-  og 
Mosestrækning,  Flommen  kaldet,  med  dens  østUge  Fortsættelse 
omkring  Stensbøg  Skov  og  Troldholmsmosen.  Af  de  tvende  store 
Søer  er  Sorø  Sø  den  høiest  liggende,  og  dens  Vandstand  holdes 
ved  Kongebro-Slusen  høiere  end  Vandstanden  i  Pedersborg  Sø, 
hvorfra  den  er  adskilt  ved  den  Dæmning  ved  Kongebroen,  hvor- 
over Hovedlandevejen  til  Slagelse  og  Korsør  gaar,  hvorimod  Sorø 
Søes  nordlige  Ende  gjennem  en  dyb  Grøft,  hvori  Vandets  Fald 
dog  kun  er  saare  ringe,  staar  i  Forbindelse  med  den  Nord  Øst  for 
Sorø  liggende  Tuel  Sø.  Om  den  Tid,  da  hele  Flommen  var  en 
Sø,  og  Philosophgangen  laa  i  et  hartad  ufremkommehgt  Uføre  med 
Sumpe  og  store  Egetræer,  haves  nu  ingen  Meddelelse.  Vandets 
Aftagen  skriver  sig  fra,  at  der  for  en  GO  Aar  siden,  især  da  fra 
1828,  blev  skaaret  en  U  2  Alen  dyb  Rende  midt  i  Vandløbet  under 
Kongebroen.      I    den    Tid    og    senere,    førend    .Jernveisdæmningen 

lagdes  over  den  nordøstlige  Arm  af  Sorø  Sø,  er  Alt  blevet  ander- 
ledes, og  betydelige  Landstrækninger  ere  indvundne  fra  Søen. 
Stene,  hvor  man  før  kunde  lægge  til  med  Baade,  ligge  nu  høit 
oppe  i  Landet;  de  saakaldte  to  Gaaseøer*)  (Elleholmene)  ligge  nu 
aldeles  tørre  og  omgivne  af  vidtstrakte  Engdrag;  over  den  ene  af 
dem  er  Jernbaneveiens  Dæmning  lagt,  hvorved  Veiens  lige  Retning 
til  Banegaarden  faar  en  heldig  Krumning.  For  c.  50  Aar  siden 
kunde  Flommen  kun  passeres  med  Besværlighed  og  kun  i  den 
tørre  Aarstid.  Ligesom  altsaa  Søerne  i  fordums  Dage  dannede 
som  en  Ring  om  Sorø  og  dens  allernærmeste  Tilliggende ,  saaledes 
kan  man  ogsaa  sige,  at  en  Ring  af  større  og  mindre  Skove  og 
Skovstrækninger  næsten  fra  alle  Sider  indeslutte  og  omgive  Sorø 
og  den  nærmeste  Sorø  Egn.  Bøgen  er  det  fremherskende  Træ  i 
disse  Skove,  ogsaa  Eeg,  f.  Ex.  i  Suserup  Skov,  lidt  over  V/g  Mil 
fra  Sorø,  hvor  der  findes  smukke,  ældre  Ege;  ogsaa  enkeltvis 
andre  Steder  i  disse  Skove  findes  mindre  Partier  med  Egetræer, 
saavelsom  af  El  og  Gran.  Birk  findes  kun  langs  Vestsiden  af 
Boldborg  og  Stensbøg  Skove.  Ellen  forsvinder  mere  og  mere  ved 
Mosernes  og  Kjærenes  Udtørring.  Af  det  hele  sydligere  Mark-  og 
Skovterrain  nærmest  Sorø  er  den  lavere  østlige  Del  frugtbarere, 
mere  leret  og  mindre  stenet  end  den  høiere  vestlige  Del,  og  den 
nordhge  Fortsættelse  Vest  for  Sorø  og  Pedersborg  Sø  er  endnu 
højere  og  har  tiUige  (f.  Ex.  ved  Borød)  været  tæt  besaaet  med 
store  Rullesten,  hvilket  tildels  endnu  er  Tilfældet  i  Grydebjerg 
Naaleskov.  Længere  mod  Nord  begynder  et  sandet  Bakkestrøg 
uden  Rullesten,  og  mod  Nordost  gaar  dette  Strøg  gjennem  Bromme 
Naaleskov,  V2  Mil  fra  Sorø,  og  naaer  sit  høieste  Punkt  i  Brinte- 
bjerget, tæt  ovenfor  Bromme  Mølle. 

Foruden  denne  nærmest  Sorø  omgivende  Skovring  strækker 
Sorø  Skove  sig  i  en  mere  udstrakt  Kreds.  Til  Sorø  Academi  hører 
i  det  Hele  omtrent  6,250  Tdr.  Land  Skov,  der  ligge  i  flere  Sogne 
og  i  større  og  mindre  Arealer.  Blandt  disse  er  Suserup  Skov  den 
sydligste  og  smukkest  beliggende.  Dens  Areal  er  32^/2  Td.  Land, 
og  her  findes  mange  Bøge;  en  af  disse  er  Distriktets  største  Bøg 
paa  c.  16  Favne  i  Ved  og  Brænde.  I  denne  Skov,  der  ligger  paa  et 
bakket  Terrain  og  skraaner  mod  Vest  lige  ned  til  Tjustrup  store 
Sø.  findes  Spadseregange,  og  den  behandles  som  en  Lystskov. 
Her  er  en  Skovløberbolig,  kaldet  Georg  Sarauws  Minde,  hvor  der 


*)  Dette  Navn  have  de   fra  den  Tid,  at  de  i  Viikeligrhed  vare  Øer,  hvor 
da  Vild^'res  havde  deres  Tilhold. 

findes  et  Service,  som  Skovbetjenten  er  forpligtet  paa  Forlangende 
gratis  at  udlevere  til  de  Skovbesøgendes  Afbenyttelse.  Sorø  største 
Skovstrækning  er  Sønderskoven;  den  gjennemskæres  paa  et  kor- 
tere Stykke  af  Jernbanelinien  og  har  et  Areal  af  lidt  over  1979  Tdr. 
Land  og  en  Længde  af  over  en  Mil.  Den  strækker  sig  fra  Tule 
Sø  til  Suse-Aaen,  der  danner  Skjællet  mellem  den  og  Næsbyholra 
Skov.  Der  er  naturligvis  flere  Navne  paa  denne  store  Skovs  for- 
skjellige  Afdelinger;  den  sydlige  Del  af  Sønderskov  mellem  Sogne- 
veien  og  Næsbyaa  hedder  saaledes  Vesterskov;  de  nærmest  Sorø 
liggende  hedde  Boldborg  Skov,  Søskoven  og  Krebshusvænget.  Dens 
Hovedbestand  er  Bøg,  men  der  findes  en  Del  gamle  og  unge  Ege, 
Naaletræer  og  Ellemoser;  hertil  maa  ogsaa  Troldholmsmosen  og 
Flommen  henregnes.  I  den  Afdehng  af  Sønderskoven,  som  kaldes 
Ørnstrup  Skovfogden,  findes  tre  af  de  ældste  Ege  her  i  Landet, 
hvoraf  den  ene  nu  er  totalt  udgaaet  og  barkløs;  de  to  andre,  af 
hvilke  den  ene  forræderisk- venhg  omslynges  af  en  Bøg,  ere  om- 
trent udgaaede  og  i  deres  sidste  Aandedrag.  En  anden  af  Sorø 
større  Skovstrækninger  er  Alsted  Bøgeskov,  der  af  Sorø-Nestved- 
veien  og  Skjelskør-Ringstedveien  deles  i  tre  Dele  og  har  et  Areal 
af  c.  502  Tdr.  Land.  I  denne  Skov  findes  det  saakaldte  Trøffel- 
vænge, som  skal  have  faaet  denne  Benævnelse  fra,  at  en  Skov- 
foged Soldan  i  forrige  Aarh.  her  siges  at  have  dyrket  Trøfler. 
Vest  for  Sønderskoven  ligge  tvende  Lystskove,  Philosophgangene, 
adskilte  fra  denne  ved  Mose-  og  Engdraget  Flommen,  og  begrænd- 
sede  mod  Vest  ud  imod  Sorø  Bymarker  af  det  saakaldte  Mølledige 
(se  nedenfor  S.  26).  Ved  den  saakaldte  Fægangsvei,  der  i  daghg 
Tale  sædvanlig  forkortes  til  Fæveien,  da  Sorø  Borgere  havde  og 
tildels  endnu  have  deres  Marker  langsmed  denne  Vei,  og  Fæet  o: 
Greaturerne  drives  ad  denne  hjem  til  Malkning  i  Byen,  skilles 
Sønderskoven  fra  Boldborg  Skov.  Man  vil  vide,  at  tidligere,  i  Sorø 
meget  lærde  Tidsperiode,  var  det  ikke  saa  sjeldent  endda,  at 
de  lærde  Lectorer  og  Professorer,  naar  de  udgik  forat  philo- 
sophere  i  Philosophgangene ,  da  forvildede  sig  paa  Fæveien. 
Philosophgangene  ere  delte  og  adskilte  i  den  nordre  og  søndre 
Philosophgang.  Denne  sidste,  nærmest  Academiét,  begynder  ved 
Jernbaneveien  og  er  39  Tdr.  Land  stor;  den  bestaar  af  Bøgetrær, 
af  hvilke  nogle  udmærke  sig  ved  deres  Høide,  Rankhed  og  Maje- 
stæt; her  findes  ogsaa  nogle  af  Distriktets  ældste  Egetrær,  der  ere 
prægtige  at  se  til.  Blandt  Træbestanden  findes  ogsaa  Ask,  Ahorn, 
Lærketræ,  Gran  og  El.  Mod  Vest  ind  imod  den  til  Møllediget 
grændsende  Lillemark  er  for  nogle  Aar  siden  indhegnet  et  Stykke 

langsmed  Møllediget  og  tæt  beplantet  med  Bøg  og  Gran;  her  er 
en  smuk  Spadserevei  anlagt,  kaldet  »Vrangen«  (nemlig  Vrangen  af 
første  Philosophgang).  Ved  Udgangen  af  første  Philosophgang 
ligger  ved  Fæveien  et  hyggeligt  Skovløberhus,  hvor  Besøgende  kunne 
erholde  The,  Brød  m.  m.  —  Sorø  Sø  har  i  ældre  Tider  grændset 
tæt  op  til  Skoven.  Den  nordre  (anden)  Philosophgang,  c.  23  V2  Tdr. 
L.  stor,  er  adskilt  fra  den  Del  af  Sønderskov,  der  kaldes  Boldborg- 
skovcn,  ved  den  nordligere  Del  af  Flommen.  Vest  for  det  langs 
med  anden  Philosophgang  løbende  Mølledige  er  et  af  afdøde  Kmhr. 
Forstinsp.  Eide  hovedsagelig  med  Gran  beplantet  Anlæg,  hvori  der 
er  smukke  Spadseregange,  Plainer,  Borde  og  Bænke  til  de  Be- 
søgendes Afbenyttelse.  Spadsereveien  gjennem  Philosophgangene 
fra  Jernbaneveien  til  Korsør  Hovedlandevei  maa  fra  1.  Mai  til 
1.  November  passeres  ogsaa  af  Kjørende  og  Ridende.  Denne  Vei 
igjennem  Philosophgangene  er  i  sin  nuværende  Retning  og  Ordning 
anlagt  18:27,  da  Frederik  den  6.  var  tilstede  i  Sorø  ved  Indvielsen 
af  det  efter  Branden  opførte  nye  Academi. 

Følger  man  fra  Philosophgangene  Landeveien  imod  Vest, 
kommer  man  snart  forbi  en  Hlle  Skovplet  paa  IV/2  Tdr.  Land,  der 
kaldes  Thinghusvænget,  tidligere  hed  det  ogsaa  stundom  i  daglig 
Tale  Kjærlighedslunden.  Lidt  før  man  kommer  til  Kongebroen, 
ligger  Øst  for  Sorø  Sø  en  lille  Skovstrimmel,  kaldet  Skjolden  eller 
Skjoldet,  hvorfra  der  ad  en  Gangvei  er  en  smuk  Udsigt  henover 
den  nordlige  Dol  af  Sorø  By.  Gaa  vi  over  Kongebroen,  komme 
vi  atter  ind  i  Skoven,  nemlig  Hjortenæsserne  og  Grydebjerg  Skov- 
strækninger, der  imod  Vest  støde  op  til  hinanden,  af  hvilke  de 
første  ere  137  Tdr.  Land  og  den  sidste  144  Tdr.  Land.  Den  øst- 
lige Skovpart  af  Hjortenæsserne  ligger  umiddelbart  langsmed  Sorø 
Sø  og  behandles  som  Lystskov,  og  der  findes  her  smukke  Spad- 
sereveie.  Fra  flere  Steder  er  her  smukke  og  vide  Udsigter  ud  over 
Søen  henimod  Sorø  By  og  Academihaven.  For  Enden  af  Hjorte- 
næsserne ligger,  lige  ved  Søbredden,  det  høieste  Punkt,  et  lille  Skov- 
parti c.  4  Tdr.  Land;  det  er  Parnas  (se  nedenfor).  Herfra  fort- 
sættes Spadsereveien  over  et  lille  Engdrag  langs  Søen  til  et 
andet  lille  Skovparti,  kaldet  Hundekildehave,  med  Bøg,  Eg,  Ask 
og  Ei,  hvor  Grunden  maaske  tilhører  Lodseieren,  men  selve  Skoven 
fremdeles  skal  blive  staaende  udenfor  Lodseierens  Raadende.  Her 
ligger  den  for  alle  Soranere  velkjendte  lille  »Pavillon«  (se  neden- 
for). Videre  ad  Skovveien  kommer  man  til  Feldskoven,  hvor- 
igjennem  Jernveien  løber;  den  har  et  Areal  af  84 ^'2  Tdr.  Land 
med  Bøg,  El,  Elm,   Gran,  Ask  og    Elle.     Midt  i  Skoven,   et  Par 

hundrede  Skridt  fra  Søbredden,  ligger  Louise-Stiftelsen,  hvorfra  der 
er  en  saare  smuk  Udsigt  ud  over  Sorø  Sø  Hl  Academiet  med  nær- 
meste Omgivelse.  Fra  Feldskoven  fortsættes  Spadseregangen  langs 
Skoven  gjennem  en  Skovstrimmel,  Egevang,  c.  5  Tdr.  Land;  her 
træffer  man  flere  store,  deilige  Egetrær  foruden  Ask  og  Naaletrær,  Elle 
m.  fl.;  ogsaa  her  findes  Spadseregange,  Borde  og  Bænke,  og  herfra  har 
man  en  herlig  Udsigt  til  Acad.  med  Have,  Sor^^  Jernbanestations- 
vel  med  dens  Allee  og  til  Dele  af  Sorø  By  og  Philosophgangene. 
Egevang  benævnes  i  Sorø  undertiden  »Tivoli«  eller  ogsaa  »Bechs 
Pose«,  —  særlig  den  sidste  Benævnelse  er  gaadefuld.  —  Blandt 
Sorø  nærliggende  Skove  maa  ogsaa  Høibjerg  Skov  (75  Tdr.  L.), 
der  hgger  op  til  Frederiklunds  Skov,  anføres.  Endvidere  Horsebøg 
(100 V/s  Tdr.  L.),  beliggende  ved  Veien  fra  Topshøi  til  Sorø;  Jern- 
banelinien gjennemskærer  Skoven.  I  denne  Skov  findes  Distriktets 
smukkeste  Bøgetræ,  der  rank  og  stolt  sees  i  lang  Frastand  at  rage 
op  over  Skoven.  Fremdeles  Topshøi  Skov  (c.  125  Tdr.  L.),  historisk 
bekjendt  fra  Biskop  Vilhelms  Møde  med  Følget,  der  førte  Sv. 
Estridsøns  Lig.  Hovedbestanden  i  disse  Skove  er  særhg  Bøg,  med 
Egetrær  spredte  imellem  Bøgene,  Naalelrær  og  Elle,  disse  sidste 
fornemmelig  i  Mosedragene.  — 

I  Sorø  Sø,  der  har  et  Areal  af  c.  443V2  Tdr.  L.,  findes  Øen 
Bøgholm  (P/4  Tdr.  L.),  bevoxet  med  Skov  (se  nedenfor).  Paa  en 
lille  Halvø  ved  Parnas  staar  en  mægtig  stor  Bøg ;  omtrent  hge  overfor 
Acad.  ligger,  smukt  decorerende,  den  hlle  saakaldte  Fru  Borchs  0;  dette 
er  dens  egentlige  og  oprindelige  Navn;  Professor  Borch,  hendes 
Husbond,  var  Prof.  ved  Sorø  Acad.,  havde  et  Lysthus  paa  Øen; 
senere  er  den  kaldet  Ingemanns  0,  da  den  jo  laa  ude  i  Søen,  ikke 
langt  fra  hans  Embedsboligs  Have.  Om  han,  som  i  den  danske 
Bådicker  siges,  dér  jevnlig  trak  sig  tilbage  for  i  Ro  og  Mag  at 
kunne  skrive  sine  historiske  Romaner,  faar  staa  hen,  men  at  han 
havde  den  i  Forpagtning  for  to  Kroner  aarlig  er  rigtigt. 

Til  Sorø  Academis  første  Skovdistrikt  hører  ogsaa  Bromme 
Plantage,  ^U  Mil  Nord-Nordvest  for  Sø,  der  omtrent  udelukkende 
bestaar  af  Naaletrær,  kun  paa  et  enkelt  Bakkestrøg  henad  Maglesø 
findes  Bøg  samt  langsmed  Søen  nogle  unge  Bøgeplantager  og 
Elle.  Denne  Skov  (549^/7  Tdr.  Land)  er  anlagt  1790  af  daværende 
Forstinspecteur  Briiel.  Der  findes  adskillige  eiendommelige,  smukke 
Partier  i  denne  tause,  monotone  Naaleskov. 

Alle  de  her  omtalte  Skove  høre  til  Sorø  1ste  Skovdistrict ; 
Sorø  2det  Skovdistricts  Skove,  længere  ude  mod  Nord-Øst,  Nord 
og  Vest,  kunne  ikke  her  komme  i  Betragtning. 

Til  disse  1.  Districts  Skove  ved  Sorø  og  dens  Omegn  høre 
følgende  Søer: 

Sorø  Sø  har  et  Areal  af  c.  443V8  Tdr.  L. 

Pedersborg  Sø c.  32  »  » 

Tuel  Sø c.  430  »  » 

Bromme  Sø c.  39  j>  » 

Eskildstrup  Sø c.  57  »  » 

Munkebjerg  Sø c.  68  »  > 


LT 


-'-rA- 


émk  ."\^  /.r"^)  ^^  ^#>r^  --^1— -^^^"^ 


y 


\      \    • 


Fig.  2. 


Originalen  til  dette  Aftryk  findes  i  det  oldnordiske  Museum  og  er  tegnet 
af  Søren  Abildgaard  efter  et  gammelt,  senere  overmalet,  beskadiget  Maleri,  der 
var  malet  med  Limfarve  paa  Bræder,  der  afdelte  en  Krog  i  Sorø  Kirke  til  et 
Bepositorium  (o:  Bum  til  Bøgelsekar,  Lavatoriurassager  m.  m.j 


Fig.  3.     Sorø  Klosters  Segl. 


Sorø  Kloster. 


K, 


fostrene  ( —  Benævnelsen  udledes  af  det  latinske  Ord 
»claustrum«,  som  betyder  et  indelukket  Sted,  og  maa  forstaas  baade 
med  Hensyn  til  selve  Klostrets  Bygninger  og  i  Henseende  til  selve 
Beliggenheden  paa  ensomme,  mer  eller  mindre  fra  den  daglige 
Færdsel  udelukkede  Steder  — )  vare  ogsaa  for  det  berømte  Sorø 
Klosters  Vedkommende  ikke  alene  et  Tilflugtssted  for  det  aande- 
lige  Liv  efter  den  Tids  Begreber,  men  tillige  Fristeder  for  al  frede- 
lig Syssel,  samt  Befordrer  og  Udbreder  af  Datidens  Cultur  i  mange 
Retninger. 

Før  selve  Sorø  Kloster  blev  bygget,  havde  altsaa  (se  foran 
Side  1)  Skjalm  Hvides  Sønner  Asger  Rygh  og  Ebbe  omtr.  1151 
opført  den  lille  Stenkirke,  der  har  ligget  Øst  for  den  nuværende 
saakaldte  Klosterport,  Fig.  4,  da  de  herfra  vilde  lægge  Grunden  til  deres 
Munkekloster.  Dér,  hvor  nu  Klosterporten  ligger,  laa  fra  Klostrets 
første  Tid  det  saakaldte  Porthus ;  den  nu  staaende  Klosterport  har 
ikke  fra  først  af  været  Porten  til  det  gamle  Kloster,  men  ud-gjorde 
snarere  en  Del  af  sammes  Bygninger  og  omdannedes  senere  til 
den  egentlige  Port  for  Klosteret.  Af  den  allerældste  Klosterbyg- 
ning har  man  ingensomhelst  Afbildning,  og  med  Hensyn  til  det 
efter  1247  afbrændte  og  paany  opbyggede  Kloster  have  vi  kun 
Resens  Afbildning,  der  i  og  for  sig  ikke  er  meget  tilfredsstillende 
eller  videre  orienterende.      Fra  Porthusets  Tid  skriver  sig  vistnok 


det  hvælvede  Kammer,  der  feilagtig  benævnes  Saxos  Celle,  samt 
den  med  Klosterportens  vestlige  Side  forbundne  Udbygning,  hvor 
man  særlig  maa  lægge  Mærke  til  de  tvende  oppe  i  Gavlmuren  an- 
bragte Aabninger  af  Form  som  rundbuede  Vinduer,  der  have  be- 
varet den  allerældste  Bygningsform.  Inde  i  Klosterportens  østre 
Side,  hvoroptil  Stenkirken  laa,  har  været  en  Indgang  fra  Porten 
til  denne,  hvilket  endnu  er  antydeligt  ved  en  spidsvinklet,  til- 
muret Aabning.  Det  maa 
saaledes  antages,  at  der  saa- 
vel  imod  Vest  som  imod 
Øst  har  ligget  betydelige 
Bygninger  umiddelbart  op 
til  den  nustaaende  Kloster- 
port. Den  lille  Stenkirke, 
som  altsaa  har  ligget  ved 
Klosterportens  østlige  Side, 
og  hvorfra  Begyndelsen  til 
Sorø  Kloster  skal  være  skeet, 
var  kun  en  lille  Murstens- 
bygning og  er  aldeles  for- 
svunden; muhgen  at  den 
nuværende  Klosterport  er 
en  Levning  af  denne  Sten- 
kirke. —  Ved  Gistercien- 
klostre  fandtes  ved  Hoved- 
porten ofte  et  lille  Kapel, 
men  det,  som  har  staaet  her, 
er  af  en  langt  yngre  Alder 
end  Asger  Ryghs  og  Absalons  Tid.  Saadanne  Kapeller  vare  ind- 
rettede til  de  Reisendes  og  Kvindernes  Andagt,  da  Adgang  til  selve 
Klosterkirken  ikke  tilstededes  disse.  Asger  Ryghs  lille  Stenkirke 
har  —  hvilket  en  vildsom  Tradition  holder  af  at  antage  —  aldeles 
Intet  at  gjøre  med  dette  senere  byggede  Kapel,  og  det  har  sand- 
synligvis ved  Klostrets  og  den  store  Klosterkirkes  Brand  den 
13.  Mai  1247  lidt  saa  betydeligt,  —  maaske  er  det  helt  sunket  i 
Grus  — ,  at  det,  da  det  alt  var  meget  brøstfældigt,  aldeles  opgaves 
efterat  Ligene  vare  flyttede  over  til  den  af  Absalon  opførte  nye 
Kirke.  Ifølge  Gistercienklostrenes  Ordensregler  kunde  kun  Korrger, 
Dronninger  saavelsom  de  ypperste  Geistlige  begraves  i  Kirkerne, 
men  allerede  i  12.  Aarh.  sees,  at  Klostrenes  Velgjørere  og  fornemme 
Personer  af  begge  Kjøn  bleve  begravne  i  Ordenens  Kirker;   saale- 


Fig.  4.     Klosterporten. 


des  ogsaa  i  Sorø.  Imellem  de  ved  Klosterbranden  1:247  aflDrændte 
Bygninger  nævnes  ogsaa  »Biskoppens  Kapel«,  og  det  er  vel  ikke 
usandsynligt,  at  herved  kunde  menes  Asger  Ryghs  gamle  Stenkirke, 
der  af  Absalon  kunde  være  indrettet  til  hans  eget  private  Brug. 
Det  hvælvede  Rum  i  Klosterporten  med  Soilen  i  Midten,  der  poe- 
tisk gaar  under  Navnet  Saxos  Celle,  Fig.  5,  har  kun  været  et  hvælvet 
Kammer  til  tilfældigt  Klosterbrug,  maaske  et  Slags  Refectorium  for 
Reisende.  Soro  Kloster  hjemsøgtes  i  Aaret  1193  af  en  mindre  øde- 
læggende Ildebrand,  og,  efterat  det  paany  var  blevet  opbygget, 
atter  1247  —  ikke  fuldt  hundrede  Aar  efter  dets  første  Stiftelse —, 
af  en  Brand,  der  synes  at  have  været  total;   Taarnet  over  Korset 


Fig.  h.     Den  saakaldte  Saxos  Celle. 

med  den  ene  Klokke  brændte ;  den  anden  Klokke  frelstes  som  ved 
et  Mirakel  (»non  sine  miraculo«).  Taget  og  Træloftet  styrtede  ned 
i  Hovedskibet,  og  Spor  af  smeltet  Bly  fandtes  endnu  paa  Mur- 
værket i  det  nedre  Sideskib,  da  Overkalkningen  var  borttaget.  Da 
den  igjenopbyggede  Kirke  1285  blev  indviet,  bleve  i  dette  Aars 
Slutning  Ligene  fra  den  gamle  Stenkirke  overførte  til  denne.  —  Af 
Kirken  blev  dog  Murene  og  Pillerne  staaende,  Sidegangenes  Hvæl- 
vinger led  betydeligt  og  styrtede  mer  eller  mindre  sammen,  med 
Undtagelse  af  de  tre  gamle  Gjordbuer  i  Korset,  som  staa  endnu. 
Alle  Klosterets  vidtløftige  Bygninger,  der  da  maa  have  ligget  util- 
ladeligt tættere  sammenbyggede  end  de  senere  efter  Branden  (se  Resens 

Afbildn.  i  »den  danske  Vitruvius«,  Fig.  6,  hvor  Klosterbygningerne 
eflerGjenopførelsen  sees  at  ligge  nogenlunde  spredte)  gjenopførte,  ned- 
brændte helt.  Disse  Klosterbygninger  vare  dengang  meget  anse- 
lige og  omfattende.  Der  nævnes  foruden  det  egentlige  Kloster 
med  dets  mange  geistlige  Bygninger,  saaledes  Sygehuset,  Bagers- 
og  Bryggershus,  to  Sovehuse,  det  større  og  mindre  Gjæstehus, 
Væverhuset,  vel  sagtens  i  Forbindelse  med  en  Valkemølle  til  det  i 
Klostret  vævede  Uldtøi,   Hestestald,  Lader,  Møllehus  m.  fl.      Det 


1.  Kirken.  2.  Hofmesterens  Residens.  3.  Kornhuset.  4.  Den  gamle  Latinskole  og- Fæg-teskole.  5.  Om- 
gangen om  Fratergaarden.  6.  Fratergaarden  og  Brenden.  7.  Skolegaarden  med  Bemenes  Logement. 
8.  Ridebanen.  9  Ridehuset.  10.  Kirkegaarden.  11.  Det  øde  Ridehns.  12.  Kongens  Stald.  13.  Bold- 
huset. 14.  Porthuset.  15.  Oxestalden.  16.  Klosterstalden.  17.  Klostrets  Have.  18.  Porthuset  mel- 
lem Ladegaarden  og  Borggaarden.  19  Veierbuset.  20.  Consistorium.  21.  Klostermølle  og"Diget. 
22.  Kokken,  Bagens  og  Bryggers.     23.  Porthuset  til  Søen. 

Fig.  6.     Klosterbygningerne  i  Sorø. 

Hele  var  omgivet  af  en  Ringmur,  paa  hvilketi  fandtes  flere  Porte, 
af  hvilke  den  nuværende  Klosterport  var  Hovedporten,  der  saa- 
ledes staar  som  det  tause,  imponerende  Minde  om  Klostrets  mange 
Bygninger  og  senere  omvexlende  Skjæbner  og  Tilskikkelser,  og  som 
visseligen  syntes  at  burde  fortjene  en  ydre  Beklædning,  der  kunde 
og  burde  minde  om  dens  ærværdige  Alder*).  Klosteret  blev  gjer- 
opført  i  den  Form  og  Skikkelse,  hvori  det  endnu  paa  Christian 
den  4.  Tid  fandtes  og  falder  tildels  sammen  med  Kirkens  Gjenop- 
førelse  og  hidvielse  i  Slutningen  af  det  13.  Aarhundrede  ved  Abbed 
Niels  III.  Klosterets  vidtløftige  Ladebygninger  udbredte  sig  nu 
over  Rummel  imellem  Klosterporten,  Søen,  Haven  og  Priorvænget, 
hvilket  sidste  nu  indtages  af  den  til  Sorø  Banogaard  stødende  Vei 


")   Uens  Restauration  er  nok  nu  forestaaende. 

med  de  paa  den  liggende  Bygninger  og  Haver.  —  Af  alle  disse 
Bygninger,  baade  fra  Klostrets  ældre  Periode  før  1193  og  senere 
Gjenopførelsen  fra  12S5,  ere  nu,  foruden  Klosterporten  og  Kirken, 
kun  faa,  i  og  for  sig  ringe  og  ubetydelige  Rester  og  Minder  til- 
bage. Til  Sorø  Økloster  kom  man  fra  først  af  over  to  Broer:  den 
nordlige,  som  kaldtes  Heglinge-  eller  Hegle-Bro  efter  et  nærliggende 
Kær  eller  Mose,  nær  ved  Pedersborg.  Den  østligere  Bro  benævntes 
Boldborg  Bro  —  eller  Boldbro  og  laa  vel  omtrent  ved  den  nuvæ- 
rende Krebshuskro.  En  tredie  Bro,  som  nu  hedder  Kongebroen, 
og  tilforn  har  været  kaldet  Rødebro,  over  den  vesthgere  Del  af 
Sorø  Sø,  og  som  nu  med  sin  Dæmning  skiller  denne  fra  Peders- 
borg Sø,  er  først  anlagt  i  dette  Aarhundredes  Begyndelse,  forat 
Veien  til  Antvorskov  Slot  kunde  blive  nemmere  og  kortere.  Som 
altid  ved  Klostrene  fandtes  ogsaa  ved  Sorø  Kloster  veldyrkede 
Haver  »ei  blot  til  Lyst.«  En  saadan  »deilig  Urtegaard«  skal  have 
ligget  ved  Klostrets  østlige  Mur  og  være  kaldet  »Præstehaven«, 
uvist  af  hvilken  Aarsag  og  Grund.  Den  siges  at  have  været  fuld 
af  frugtbærende  Træer.  Denne  Have  maa  vel  da  saa  have  strakt 
sig  helt  hen  over  det  senere  saakaldte  Priorvænge.  —  En  anden 
Fornødenhed  og  Behagelighed  ved  saadanne  Klosterhaver  var  Fiske- 
damme, af  hvilke  et  Par  ogsaa  skal  have  ligget  i  denne  Have; 
Spor  og  Rester  af  dem  ere  nu  forsvundne  ved  Priorvængets  Be- 
byggelse. Frederik  d.  '2.  pleiede,  efterat  han  i  det  16.  Aarh.s 
sidste  Halvdel  havde  omdannet  Klostret  til  en  kongelig  Skole,  — 
ifølge  Stephanius  Beretning  -  »træt  af  Regjeringens  møisomme- 
lige  Byrder  her  at  søge  Lise  efter  tunge  Sorger«.  I  Havens  Midte 
havde  han  ladet  et  smukt  Lystslot  (»palatium  speciosum«)  opføre. 
En  Lund,  Øst  for  Klostret  med  høie,  tætte  Bøgetræer,  mange 
Urter  og  Blomster,  omtales  ogsaa  af  Stephanius  med  stor  Begei- 
string.  Denne  Lund  kaldtes  Priorhaven,  sandsynlig  efter  Klostrets 
Prior,  der  før  Abbederne  bestyrede  Klostret.  I  Forbindelse  med 
denne  Skov  og  Lund  maa  den  Vei  omtales,  som  dengang  og  endnu 
er  til,  nemlig  Philosophgangen.  som  den  nu  langt  senere  er  bleven 
benævnet.  Efter  Stephanius  Mening  egner  denne  Gang  sig  til 
Lystvandringer  og  lærde  Samtaler  og  er  skikket  til  at  vække 
Aanden,  naar  man  har  noget  alvorligt  at  overtænke  (se  foran 
S.  17).  1  en  Længde  af  c.  4000  Skridt  strækker  den  sig  fra  Sorø 
Academi  til  Landeveien  ved  Tuel  Sø.  Mod  Øst-Nordost  var  denne 
Gang  omgiven  af  Sorø  Søes  med  større  og  mindre  Træer  beklædte 
Bredder.  Sorø  Sø  maa  man  nemlig  dengang  tænke  sig  med  sine  Vande 
og  Bølger  at  strække  sig  helt  op  til  og  udover  den  saakaldte  Flom 

(her  i  Betydning  af  Engstrækning)  lige  hen  til  Landeveien.  Imod 
Vest  for  Philosophgangen  flød  og  flyder  den  Dag  i  Dag  en  Vand- 
ledning, Møllediget  kaldet,  som  Esbern  Snare  omtrent  1200  lod 
udgrave  for  at  drive  en  Kornmølle  ved  Klostret  og  lede  Møllevandet 
fra  Sorø  Sø  ud  i  Tuel  Sø.  Naar  man  tænker  sig  Vandstanden  i 
Sorø  Sø  langt  rigere  og  fuldere  end  nu,  kan  et  saadant  Datids - 
Anlæg  godt  forklares. 

Af  den  Mur,  som  omgav  Klostret  med  alle  dets  Bygninger, 
Haver  og  Pladser,  er  foruden  Porthuset  ud  imod  Sorø  By  kun  et 
Stykke  imod  Vest  imellem  Rectorboligens  Baggaard  og  Academi- 
haven  tilbage.  Inde  i  Rectorboligens  Gaard  findes  i  den  sydlige 
Sidefløi  en  gammel  Mur  og  nogle  Murstivere  opad  denne,  som 
man  maaske  tør  antage  dog  ere  fra  Klostertiden.  Fornemmelig  under 
denne  sydhge,  mindre,  meget  gamle  Længe  af  Rectorboligen  fandtes 
ved  Opførelsen  af  den  nuværende  Rectorbohg  svært  og  gammelt 
Murværk  i  Kjælderen  og  de  jhvælvede  Rum,  der  høist  sandsynlig 
ere  fra  Klostertiden.  Ligeledes  fandtes  her  ved  Rydningen  af  en 
Grund  1835  Hjørnestykket  af  en  Ligsten,  der  efter  Kmh.  Worsaaes 
Oplysning  skal  have  dækket  Abbed  Peder  Laales  (f  1459)  Grav; 
ogsaa  andre  Brudstykker  af  Ligsten  —  saaledes  en  Ligsten  med 
en  afbildet  Krumstav  — ,  Dødningeben  m.  m.  fandtes.  Muligen  at 
Abbedens  Bolig  laa  paa  dette  Sted,  og  det  synes  neppe  at  kunne 
antages  for  at  være  Levninger  fra  Consistoriet  i  Chr."  d.  4des 
Bygningsperiode,  men  snarest  dog  Levninger  fra  Klostrets  saakaldte 
Capitelhus,  der  var  den  eneste  Bygning,  som  ved  Branden  1247 
blev  skaanet.  Dette  Capitelhus  var  nærmest  bestemt  til  Ordenens 
Forsamlingssted,  og  var  et  indviet  Sted,  der  vel  at  mærke  kan 
have  haft  sit  særegne  Kapel,  og  da  rimeligvis  af  Munkene  blev  be- 
nyttet som  Kirke,  til  den  nye,  store  Kirke  kunde  tages  i  Brug. 
Det  er  følgehg  antageligt,  at  Gapitelhuset  med  Gapel  og  Begravel- 
serne i  dette  er  at  søge  her.  Dette  Capitelhus  maa  antages  al 
være  den  Bygning,  der  paa  Resens  Afbildning  kaldes  Consistoriet 
og  har  ligget  og  paa  en  Maade  udgjort  den  sydlige  Del  af  den 
nuværende  Rectorbolig.  Her  fandtes  og  findes  endnu  ogsaa  for- 
uden de  omtalse  Rester  Fundamentet  og  Substructionen  for  et 
lille  ottekantet  Taarn  —  en  Octogon  —  med  Spir  ved  Rector- 
boligens nordøstlige  Hjørne.  Et  saadant  Taarnspir  henad  dette  Sted 
sees  ogsaa  aftegnet  paa  Thurahs  Afbildning  af  Chr.  d.  6tes  Academi. 
Maaske  er  ogsaa  et  Stykke  af  Kirkegaardens  østre  Mur  en  Levning 
fra  Klostertiden.  Ellers  er  for  Kirkens  ydre  Vedkommende  Intet 
tilbage  fra  Klostrets  Tid,  undtagen  den  lille  Bygning  (se  nedenfor)» 

som  endnu  staar  ved  Kirkens  søndre  Korsfløi.  Maaske  man  tør 
antage,  at  det  Kapel  ved  Kirkens  nordre  Side,  hvor  nu  Chr.  Frises 
Gravminde  staar,  og  som  er  en  meget  gammel  Bygning,  og  hvor 
de  saakaldte  Converser,  o:  de  Omvendte,  der  i  Cisterc.s  Samfunds- 
orden udgjorde  en  egen  Afdeling,  havde  deres  egen  bestemte  Sam- 
lingsplads, er  fra  den  Tid.  Disse  Converser  bare  en  egen  Dragt 
og  vare  en  Slags  klosterlige  Lægbrødre;  de  havde  som  Avisbrugere, 
Møllere  og  Fiskere  og  Haandværkere  en  stor  Betydning  for 
Ordenens  Virksomhed;  de  kunde  ei  opnaa  Præstevielse,  men 
maatte  aflægge  Lydigheds-  og  Kyskheds-Løftet.  Et  andet  Minde 
fra  Klostertiden  og  Levning  fra  den  ældre  Architektur  sees  nu 
udenfor ,  Kirkens  nordre  Mur  paa  selve  Kirkegaardens  Terræn 
dér,  hvor  Kirkens  Klokker  i  flere  Aar  vare  ophængte  under 
et  Halvtag,  nemlig  flere  runde,  glatslebne  Granitpiller  eller  Brud- 
stykker af  samme,  tilhugne  Graastens  Søileskafter,  Hoved-  og 
Fodstykker  af  hugne  Sten  af  forskjellig  Form  og  Størrelse.  De  ere 
samlede  fra  Haver,  Pladser,  Huse  og  Acaderaiets  Materialgaard. 
De  bleve  først  efter  Frederik  d.  7des  Besøg  i  Sorø  1857  samlede 
og  —  mærkeligt  nok  —  opstillede  ved  Indgangen  til  Aeademihaven, 
men  have  dog  nu  faaet  en  i  alt  Fald  bedre  Plads.  Man  antager, 
at  de  have  tjent  som  Støttepiller  i  Midten  af  Klostrets  hvælvede 
Værelser  og  Kamre  saaledes,  at  i  et  mindre  Rum  stilledes  de  en- 
kelte Søiler  i  Midten  af  Rummet,  hvorimod  i  en  større  Hal  eller 
Sal  kunde  en  Række  af  Søiler  gaa  igjeimem  hele  Rummets  Midte. 
En  saadan  Pillestøtte,  hvorfra  Hvælvingerne  udgaa,  sees  endnu  i 
Rammel-Sehestedternes  Gravkammer.  De  synes  ikke  at  være  yngre 
end  fra  det  13.  Aarh.  og  charakterisere  en  Afvexlins,  der  har 
været  i  Klostrets  indre  Udsmykning.  Da  Sorø  Klosterbygnings 
nederste  Etage  maa  antages  at  have  været  hvælvet,  har  der  været 
en  rundelig  Brug  for  slige  Gapitæler,  Gianitsøiler  og  Granitcolonner, 
der  have  understøttet  Hvælvingerne.  —  I  lige  Linie  med  den  øst- 
lige Kirkemur,  som  ogsaa  tør  antages  at  være  fra  Klostrets  Tid, 
stod  tidligere  imod  Nord,  indtil  for  en  c.  30  Aar  siden,  to  tykke 
Murpiller  med  gamle  Munketegl  ovenpaa;  da  Stablerne  endnu 
sade  i  dem,  har  her  rimeligt  været  en  Port  i  Klostrets  Tid, 
Denne  Mur  strakte  sig  ligeledes  med  et  Par  Piller  og  en 
Portaabning  vistnok  ogsaa  imod  Syd  nedad  Søen  til  og  har 
da  været  en  Del  af  Klostrets  Ringmur.  Op  til  Klosterkirkens 
søndre  Korsarm  dér,  hvor  nu  Ingemanns  og  Hustrus  og  hans 
Gravmonument  staar,  og  hvor  Academiskolens  tidligere  Sygehus 
laa,  fandtes  paa  Klostrets  Tid  en  mindre  hvælvet  Bygning    Den  var 

Klosterets  Bibliothek  og  kaldtes  »liberi«  (Bøgerne);  Klostrets  Bog- 
samling fandtes  altsaa  her  og  tillige  Arbeidsværelser  for  de  bog- 
kyndige Brødre.  Klosterkirkens  sydlige  Side  stødte,  i  Forbindelse 
med  Munkegangene  og  den  søndre  Korsarm,  umiddelbart  op  til 
Klostret  og  udgjorde  ligesom  dettes  fjerde  Fløi.  Derved  dannedes 
den  firsidede  Klostergaard,  den  saakaldte  Fratergaard.  Kloster- 
eller  Fratergaarden  var  fulde  45  Alen  i  O  med  Omgangen  paa 
alle  4  Sider  og  omsluttet  af  Klosterets  3  Længer  og  Kirken; 
Fraterbrønden  midt  i  Gaarden  existerer  endnu  den  Dag  i  Dag 
med  et  Dæklaag  over^  og  dens  Vand  skal  være  af  en  sjelden  og 
mærkelig  Friskhed  og  Smag,  og  man  kanUorsaavidt  sige,  at  Mindet 
om  Sorø  Klosterbrødre  levei-  endnu  i  Frater-  (Brødre-)  gaarden 
og  levede  i  den  hvælvede  Munkegang,  der  var  fra  detl3.  Aarh.  og 
var    en    af  de   sjeldneste   architektoniske    Levninger   i   Danmark. 


Fis.  7.     iVlunkeffansen  i  Soio  Kloster. 


Langsmed  og  op  til  alle  Bygningerne  løb  den  ærværdige,  hvælvede 
Munke-ang,  der  forbandt  de  forskjellige  Dele  af  Klostret  indbyrdes 
og  tjente  som  Søilehal  for  Brødrene  under  en  nordlig  Himmels 
umilde  Veirlig.  Munkegangen,  Fig.  7,  der  saaledes  gik  indenom  hele 
Klosterfirkanten,  var  6  Alen  høi  o^  6  Alen  bred,  og  to  Hoved- 
indgange førte  fra  den  ind  i  Kirken.  Pillerne,  paa  hvilke  dens 
Buer  hvilede,  vare  i  c.  2  Alens  Afstand  fra  hinanden,  og  den 
hvælvode  Gang  var  forsynet  med  smaa  Lys-  og  Lufthuller  i  den 
tykke  Mur.  Denne  herlige  Levning  fra  Sorø  ærværdige  Kloster 
blev  i  Aarene  1822—24  nedbrudt,    hvorved  Kirkens  sydlige   Mur 


i>9 

svækkedes  og  maatte  understøttes  ved  de  ni  Stræbepiller  (Strebe- 
pfeiler  o:  Murstivere,  Støttepiller),  der  nu  sees  opad  Kirkens  Mur. 
Ved  Nedbrydelsen,  der  siges  kun  at  kunne  ske  med  største  An- 
strengelse og  Besvær,  ret  ligesom  under  vældig  Modstand  fra  de 
gamle  Mures  og  Munkes  Side,  fandtes  murede,  med  Teglsten  dæk- 
kede Grave,  byggede  saa  sne\Te,  at  de  svarede  nøiagtigt  til  Hove- 
dets og  Skuldrenes  Form.  Denne  Art  Stengravkister  var  ikke 
usædvanlig  paa  Klosterkirkegaarde.  Pladsen  mellem  Klostret  og 
Kirken,  saavelsom  selve  Munkegangen,  ikke  at  tale  om  selve  Klo- 
sterkirken, tjente  til  Hvilested  for  saamange  Abbeder  og  Munke, 
saaat  man  snart  skulde  synes,  at  et  saa  nært  Samværen  af  Levende 
og  Døde  i  flere  Henseender  i  høi  Grad  maatte  have  været  usundt. 
Det  var  høist  nødig  og  efter  megen  Betænkning,  at  det  nye 
Academies  Bygmester,  Professor  Malling,  bestemte  sig  til  ved 
Munkegangens  Nedbrydning  at  skille  Kirken  fra  den  nye  Academi- 
bygning,  hvorved  vistnok  Kirken  som  enestaaende  og  fritstaaende 
Bygning  kan  siges  at  have  vundet  betydeligt.  Imidlertid  kunde 
Munkegangen  dog  maaske  ved  en  eller  anden  Lempelse  uden  Skade 
for  Kirken  og  Academibygningen  være  bleven  frelst  og  endnu 
staaet  som  et  ærværdigt  Minde  om  det  gamle  Kloster  og  den 
gamle  Klostergaard.  Prof.  Malling  havde  ogsaa  tænkt  paa  og  ønsket 
at  bevare  idetmindste  den  Del  af  Kloster-  eller  Munkegangen,  der 
stod  langs  med  Kirkens  søndre  Mur,  baade  for  Kirkens  Skyld  og 
som  et  ærværdigt  Minde  om  den  svundne  Munketid.  En  liden 
Del  af  Munkegangen  kan  uegentlig  siges  at  være  bevaret  i  den 
lille  Udbygning,  der  støder  op  til  Kirkens  søndre  Korsfløi  og  nu 
indeslutter  Rammel-Sehestedternes  og  Høgernes  Gravkapeller.  Denne 
Udbygning  hørte  i  Klostrets  Tid  til  dettes  underste  Etage  og  over- 
dækkedes af  Klosterbygningen,  ligesom  senere  af  Chr.  d.  6tes 
Acad.s  østlige  Fløi.  --  Den  saakaldte  Fraterbrønd  var  i  Klostrets 
Tid  beskyttet  ved  et  Tag;  her  kunde  Brødrene  før  og  efter  Spis- 
ningen vaske  og  rense  sig.  Klostrets  Kjøkken,  der  laa  i  Nærheden 
af  Spisesalen,  Kjeldrene  og  Forraadskamrene,  Kjeldermestrens  og 
hans  Underordnedes  Værelser,  maaske  ogsaa  Priorens  private  Væ- 
relser, fandtes  i  Klostrets  vestre  Længe.  Om  Absalon,  som  det 
siges,  har  haft  sit  Aftrædelseslokal^  i  denne  Del  af  Klostret,  er 
uvist.  Da  Sorø  Kloster  forandredes  til  et  Krongods,  indrettedes 
den  vestre  Længe  til  Lehnsmandens  Bolig  og  til  Aftrædelse  og 
Ophold  for  den  kgl.  Famihe.  —  Klostrets  østre  Længe  stod  for- 
nemlig i  Berøring  med  Kirkens  Chor,  medens  den  vestre  mere  var 
i  Berøring  med  Klostrets  udadgaaende  Virksomhed,    med  Haand- 

værk  og  Avlsbrug.  Som  bemærket  var  hele  Klostret  omgivet  af 
en  Ringmur,  indenfor  hvilken  talrige  større  og  mindre  Oeconomi- 
bygninger  og  Huse  laa,  hvilke  forskjellige  Bygninger  vare  fordelte 
i  en  Borgegaard  og  Ladegaard  (se  Resens  Atlas). 

Den  oprindelige  —  absalonske  —  Klosterkirke  før 
Branden  124  7  var  ligesaa  høi  som  nu,  alvorsfuld  og  anseelig. 
Hvælvingerne  i  Hovedskibet  med  deres  Bærere  maa  tænkes  borte, 
og  i  deres  Sted  et  fladt  Bjælkeloft  med  sømmeligt  malede  og  ind- 
delte Fyldinger,  dog  uden  nogen  rig  eller  broget  Farvepynt.  Den 
nuværende  Hvælving  i  Sideskibene  synes  at  henhøre  til  samme 
Tid  som  Hovedskibets  Loft;  og  disse  saavelsom  Tværskibet  have 
bevaret  det  oprindelige  Udseende  med  Hvælvinger;  over  Tværskibet 
var  tre  simple  Krydshvælvinger.  Vinduerne  i  Hovedskibet  sade 
dengang  friere,  ikke  som  nu  (se  herom  nedenfor)  skæve  og 
indeklemte  under  Sidebuerne,  hvorved  Væggene  dengang  fik  det 
symmetriske  Udieende,  som  nu  egentlig  er  tabt.  Gulvet  var  vist- 
nok da  belagt  med  glatte  Fhser;  det  blev  ved  Kirkereparationen, 
der  begyndte  c.  1860,  og  som  oprindelig  var  bestemt  at  skulle 
være  endt  efter  3  Aars  Forløb,  men  der  medgik  en  14 — 15  Aar, 
og  blev  først  nogenlunde  fuldendt  i  1876,  atter  sænket  til  dets 
oprindelige  Dybde:  man  stødte  da  paa  tre  Lag  Gulv,  af  hvilke 
det  midterste  bestod  af  røde  og  sorte  glaserede  Fliser  med  ophøiet 
Ornamentering;  det  nederste  Lag  var  af  store,  røde  Mursten.  — 
Gravrummene  og  Gravkjeldrene,  der  ved  den  sidste  Restauration 
ogsaa  skulde  have  været,  saavidt  muligt,  ordnede  og  eftersete, 
bleve  ei  færdige  dengang  og  ere  med  et  Par  Undtagelser  ei  blevet 
det  senere.  Vinduerne  havde  ingen  Glasmalerier;  det  varen  ægte, 
sand  Gistercienserkirke  uden  nogensomhelst  broget  Udsmykning 
med  Farver,  men  med  et  til  Hjertets  stille  Fromhed  vækkende 
Præg.  Ikke  destomindre  har  det  været  en  anseehg  Bygning,  særlig 
med  Hensyn  til  Størrelse,  symmetrisk  Forhold,  Enhed  og  Harmoni, 
i  sit  hele  Anlæg,  uden  overdaadig  Kunst  og  Pragt. 

Først  1285  blev  den  nyszjenopførte  Kirke  atter  indviet,  og 
fik  nu  ved  de  gothiske  Hvælvinger  i  Langskibet  med  spidse  Buer, 
medens  Lavkirken  beholdt  Rundbuen,  en  ny  og  forhøiet  Stemning. 
Gulvet  blev  udlagt  med  røde  og  sort  glaserede  Fliser  med  ophøiet 
Ornamentering.  Kirkens  Nordside  har  bedst  bevaret  sine  Hoved- 
linier. Det  gamle  Fodstykke  findes  godt  vedligeholdt  særlig  paa 
den  nordre  Korsarms  vestre  Mur.  Den  nordre  Korsarm  har  ogsaa 
beholdt  sin  smukke  Gavl,  og  med  den  som  Mønster  blev  den  søndre 

Korsarm  1861  restaureret.  Kirkens  daværende  (i  Slutningen  af 
det  13.  Aarli.)  architektoniske  Decoration  og  Omfanget  og  Valget 
af  de  figurlige  Fremstillinger,  Væggenes  og  Pillernes  oprindelige 
Smykke  dengang,  kan  ikke  angives  eller  bestemmes.  Hvad  der 
indtil  Kirkens  nyeste  Restauration,  maleriske  Udsmykning  og  smukke 
Decorering  saaes,  er  Alt  at  henføre  til  Katriolicismens  og  Klostrets 
sidste  Tider,  fra  hvilken  Tid  ogsaa  Mariabilledets  tidligere  Form 
og  Udseende  skrev  sig;  det  var  malet  høit  oppe  paa  Muren  i  den 
søndre  Korsarm  og  omgivet  af  en  Rosenkrands. 

Den  daglige  Gudstjeneste  i  Klostret  holdtes  i  Kirkens  nu- 
værende Kor,  der  særlig  benævntes  Munkenes  Chor.  Det  var  ved 
Egetræs  Skillerum  aflukket  mod  Nord,  Syd  og  Vest,  men  aabent 
mod  Øst  imod  Høichoret.  Paa  Nord-  og  Sydsiden  fandtes  dog 
ligesom  nu  en  Gjennemgangsdør.  Hvor  Chorets  Afgrændsning 
imod  Vest  har  været,  kan  ei  bestemmes;  enten  har  det  været  ved 
det  nuværende  Chorgitter,  eller  Grændsen  har  været  rykket  endnu 
længere  frem  i  Hovedskibet.  Da  det  store  Crucifix  paa  den  imod 
Høialtret  vendende  Side  har  et  malet  Ghristusbillede,  maa  den  malede 
Side  have  været  synlig  for  Brødrene  inde  i  Choret,  det  udskaarne 
Ghristusbillede  maa  derimod  have  været  vendt  ud  mod  Kirkens  Hoved- 
skib oven  over  et  Lægmands  Alter  eller  maaske  kun  en  Dør,  og 
Afgrændsningen  mellem  Chor  og  Kirke  følgelig  været  her.  1  Choret 
vare  Chorstolene  (Munkestolene)  ligesom  nu  ordnede  langs  Skille- 
rummenes Wægge,  og  Brødrene  kom  saaledes  til  at  danne  tvende 
Afdelinger,  der  enten  skiftevis  kunde  svare  hinanden  eller  synge 
sammen.  Paa  den  ene  Side  havde  Prioren  Forsædet,  paa  den 
anden  Abbeden.  Af  hele  denne  Indretning  er  nu  saa  at  sige  Intet 
tilbage;  de  nuværende  saakaldte  Munkestole  ere  ældre  Rester  af 
Chorstolene  (Munkestolene),  opsatte  1464—67  under  Abbed  Hem- 
ming Jacobsen;  kun  tvende  Endestykker  af  Pultene  med  udskaarne 
Relieffigurer  af  den  hellige  Jomfru  og  Apostlen  Matthias  hører  til 
hiin  Tid.  De  senere  skrive  sig  fra  Fred.  d.  ildens  eller  3dies  Tid, 
da  Peblingerne  (Skoledrengene  i  Skolen)  maatte  synge  i  Kirken 
ved  Bryllupper  og  Ligbegængelser;  maaske  de  ere  endnu  yngre, 
thi  intet  af  de  Navne,  som  findes  indskaarne  i  disse  Stole,  er 
yngre  end  1663  og  intet  ældre  end  Aar  1725,  og  høre  saaledes 
alle  til  den  Skole,  der  blev  tilbage  da  Fred.  d.  3die  ophævede  det 
ridderlige  Academi. 

I  Klosterkirkens  Tid  steg  man  fra  det  store  Chor  igjennem 
en  Chordør  ned  til  det  sydlige,  lavere  liggende  Chor,  hvori  A'ar 
tvende  Altere,   nemlig  Johannes  Evangelistens   i   den  Niche,    hvor 

nu  Reitzensteins  Begravelse  —  nærmest  Kirkens  nuværende  Ghor 
—  og  Set.  Bernhardts  og  St.  Benedikts  Alter  i  den  anden  Niche 
ved  Siden  af,  hvor  nu  den  Foss'ske  Begravelse  findes.  I  Pillen 
mellem  disse  tvende  Nicher  hvile  Skjalm  Hvides  og  hans  Søn  Tokes 
Been,  der  af  Absalon  førtes  fra  Fjenneslevlille  til  Sorø  Mariakirke 
og  indmuredes  i  Pillen  bag  den  sorte  Tavle.  Reitzenstein  lod  deres 
Been  samle  og  indmure;    baade  Skjalm  Hvide  og  Toke   tilhørte 

ogsaa  i  legemlig  Hen- 
seende en  Kæmpe- 
slægt; Tokes  Been  vare 
de  længste  og  største; 
hans  Laarbeen  vare 
19V2,  Skinnebenet  16, 
Skulderbladet  14V8  og 
Armbenet  12V4  Tom. 
langt.  Disse  Been 
fandtes  1774  ved  en 
Reparation  af  det  Fos- 
siske  Kapel,  men  deres 
egentlige  Plads  menes 
at  have  været  dér,  hvor 
nu  Reitzensteins  Grav- 
sted er.  —  I  de  fire 
Bøiler  have  Hvidernes 
lim        .„uiMH  ..MÆvMiiJ  «.lJB5Hi^^f?-sll     Fauer  dengaug  hæugt. 

IBwww  HTT'^TTi  *  ni  Tt  I  f  frw  II  Jj  jj  i    ^^^^l^y^^~A        itiuttHiiiiH        V    Tf<        ifllmiiiir  \i  I  i     stil 

II!  ll'llJ^H^liC^»l«d'ili    llii;    tP  i     I  ^^^  nordlige  Korsfløi 

ud  imod  Kirkegaarden 
var  ligeledes  i  den  ka- 
tholske  Tid  to  Altere, 
det  ene  for  Johannes 
den  Døber,  nemlig  i 
den  Niche,  hvor  Hol- 
Sovesalstrappen  fra  Munkenes  Sovesal  ned  bergs  Sarcofag  staar; 
i  Klosterkirken.  det    andet    Alter     for 

Ap.  Peder  og  Paulus 
i  den  Niche,  hvor  Thotts  Mausoleum  er  opstillet  se  nedenfor. 
Paa  Kirkens  søndre  Side  var  tvende  Kirkedøre,  som  førte  ud  til 
Munkegangen.  Her  mærkes  ogsaa  Just  Høgs  Gravsted  og  Ram- 
mel Sehestedternes  Gravkapel,  der  er  endnu  rummeligere  end  hint. 
Just  Høg  var  Herre  til  Gjorslev  og  Overhofmester  ved  Academiet. 
I  Gravstedet  staar  tre  Kister:  hans,  med  Hustru  og  Datter.    De  ere 


Fig.  8. 

nylig  blevne  restaurerede  og  staa  foreløbig  i  et  af  de  tidligere 
Alterpladsers  Kapel,  hvor  fhv.  Kjøbmand  Fosses  Begravelses- 
plads var.  Dennes  tilligemed  hans  Hustru  og  Families  Kister  ere 
nedsatte  i  en  Gravkjælder  underneden,  hvor  Familien  Faber  ligger. 
Alt  dér  er  i  en  daarlig  Tilstand,  uagtet  der  over  Indgangen  til 
Kapellet  stod,  at  500  Rbdl.  vare  betalte  til  Kirken  for  Gravkam- 
merets stedse  fremtidige  Vedligeholdelse.  Rummet,  hvor  nu  Rø- 
gernes Gravsted  er,  optoges  vistnok  i  Klostertiden  af  det  indviede 
Rum,  hvor  de  hellige,  kostbare  Kirkekar  og  den  hellige  Olie  op- 
bevaredes, og  som  deraf  førte  Navnet  Sacristi.  Kirkens  Sacristi 
tør  maaske  antages  befandt  sig  dengang  under  de  Hvælvinger, 
hvor  nu  Rammel  Sehestedternes  Gravsted  er.  Denne  Udbygning 
var  dækket  af  Klosterbygningens  østlige  Fløi  og  ligesom  en  Del 
af  Klostrets  nederste  Etage,  —  I  den  søndre  Korsfløi  mærkes  ogsaa 
den  saakaldte  gradus  dormitorii  eller  Sovesalstrappe  op  til  Mun- 
kenes Soveværelse,  ad  hvilken  Munkene  fra  Klostret  kunde  stige 
lige  ned  i  Kirken  til  deres  Aften-,  Nat-  og  Morgenandagt  Fig.  8 ;  ad 
denne  Trappe  førte  ogsaa  en  Indgang  til  andet  Stokværk  af  den 
senere  afbrændte  Academibygning.  I  Klostrets  Tid  førte  en  anden 
Trappe  nede  fra  Omgangen  i  Klostrets  Munkegang  op  til  den 
store  Sal  i  øverste  Etage,  hvor  den  saakaldte  Kapitelsal  laa.  Her 
forsamledes  Brødrene  hver  Morgen  og  hørte  Oplæsning  af  Ordens- 
reglerne, og  her  holdt  ogsaa  Klosterstyrelsen  sine  Møder.  I  Kloster- 
længen ligeoverfor  Kirken  var  Brødrenes  store  Spisesal,  Refectoriet; 
paa  samme  Sted  fandtes  vistnok  senere  Fredr.  d.  2dens  latinske 
Skoles  Borgestue.  — 

løvrigt  maa  selvfølgehg  Murværks-  og  Forbindelsesforholdene 
med  det  tidligere  Kloster  og  det  senere  Academi  være  meget 
vanskelig  bestemt  at  paapege;  Sammenblandingen  af  det  gamle 
og  nye  Murværk  tillader  ingen  bestemt  Paavisning,  men  Forbin- 
delsen har  været  her.  Endnu  kan  paa  Kirkens  søndre  Korsfløis 
udvendige  Side  ud  imod  Academiet  sees  paa  Muren,  hvor  Kirken 
stod  i  Forbindelse  med  Academiet,  idet  et  svagt  Skyggerids  i  Tag- 
rygningsform  ligesom  fortoner  sig  paa  Kirkens  Mur. 

Med  Abbed  Henrik  Christensen  Tornekrands  f  1538  (se 
nedenfor)  ophører  Klostrets  Glansperiode.  Dets  første  Forstander 
var  Prioren  Thomas  fra  Odense;  den  sidste  Abbed  i  Klostret  var 
Olaus  Laurentzius  Karsemose  f  1556. 

I  Klosterkirkens  egentlige,  katholske  Periode  saa' 
selvfølgelig  Kirken  anderledes  ud  end  senere  under  Protestantismen, 
og    det    ei    alene  i   Kirkens  Skib,  men  særlig  ogsaa  i  Tværskibet 

og  fornemmelig  Kirkens  Chor.  Paa  Hovedskibets  Forside  fandtes 
her  som  i  andre  Cistercienserklostre  ingen  Indgang,  og  medens  de 
Geistlige  gik  fra  Klostret  ind  i  Kirken,  havde  Lægfolk  kun  Adgang 
til  Kirken  gjennem  en  Dør  paa  det  nordre  Sideskib  eller  gjennem 
en  mindre  Forhal  paa  Vestsiden.  Her  stod  maaske  saa  ogsaa  det 
smukke  Vievandskar  af  Kobber  i  Skikkelse  af  en  Hest  eller  et 
andet  lignende  firføddet  Dyr;  det  opbevaredes  senere  paa  Acad.s 
Bibliothek  tilligemed  andre  Reliqvier,  men  tilintetgjordes  ved  Acad.s 
Brand.  —  Denne  lille  Forstue  eller  Forhal  foran  det  nordre  Side- 
skib, og  som  maaske,  ifølge  Afbildningen  i  den  danske  Vitruvius, 
efter  Branden  har  faaet  en  Gavl,  hørte  muligen  med  til  Kirkens 
oprindelige  Bygning.  Denne  Forstue  eller  Forhal  blev  nedreven, 
og  i  dens  Sted  er  nu  indsat  det  nuværende  spidsbuede  Vindue 
forat  svare  til  dets  Mage  i  det  andet  Sideskib.  Det  er  iøvrigt 
ligesom  noget  aparte,  at  begge  Vinduerne  respect.  paa  nordre  og 
og  søndre  Sideskib  ere  spidsbuede,  medens  de  to  paa  Hovedskibets 
Murfacade  saavelsom  det  over  disse  to  ere  rundbuede,  Frontonen 
over  den  rundbuede  Portal  dertil  spids.  —  Der  fandtes  intet  Orgel 
paa  Kirkens  Vestside ;  hvor  nu  Orgelet  er  anbragt  lod  de  tre  store, 
høie  Vinduer  i  den  vestlige  Gavl  Dagslyset  falde  lyst  og  harmonisk 
ind  under  de  høie  Hvælvinger.  Gulvet  spærredes  ei  af  lukkede 
og  aabne  Stole,  Pulpiturer  og  Stolerader,  Prædikestol,  Monumenter 
og  andre  Prydelser  i  Hovedskibet;  i  Nicherne  stode  Altre  istedet- 
for  Sarcofager.  Kirkeehoret  var  aldeles  udelukkende  forbeholdt  de 
Geistlige.  —  Kvinder  tilstedtes  ikke  Adgang-  til  Kirken,  men  paa 
Festdagene  samledes  her  Lægbrødre,  AvlsJjrugere,  Haandværkere, 
Omegnens  rige  og  fornemme  Folk  og  andægtige  Reisende  til  An- 
dagt i  Kirkens  Skib.  —  Kirkens  Grundplan  er  efter  dens  Gjen- 
opbyggelse  ikke  forandret.  Man  maa  imidlertid  tænke  sig  Høi- 
altret  da  rykket  længere  tilbage,  saaat  det  som  »det  hellige  Korses« 
Alter  befandt  sig  lænet  op  til  den  østlige  Mur  imellem  de  høie 
Chorvinduer,  og  Lyset  saalcdes  ved  de  høie,  gothiske  Vinduer  paa 
Nord-  og  Østsiden  kunde  udbrede  sig  henover  og  ud  i  det  gran- 
diose Chor,  medens  det  under  den  nuværende  mangelfulde  Ordning 
brydes. .  paa  mange  Maader  ved  Altrets  uheldige  Stilling  midt  i 
Chorot.  Det  stærkt  forhøiede  Gulv  i  Partiet  bag  Altret  og  i  Kors- 
fløieres  Kapeller  er  først  kommet,  da  man  indrettede  Gravkjeldere 
derunder.  Før  den  Tid  laa  Kapellerne  kun  et  Trin  over  Gulv- 
fladen, og  Høichoret  skiltes  kun  fra  Kirkens  Ghorparti  ved  et  Par 
Trin;  Hoved-  eller  Høialtrets  Plads  var  atter  løftet  et  Par  Trin 
over  den  forreste  Gulvflade.     Det  gamle  Egetræs  Grucifix,    der  nu 

hænger  paa  den  nordre  Væg  over  Skriftestolen  i  Sacristiet,  har  høist 
rimoli^'t  da  smykket  den  østre  Væg  over  Høialtret.  Kirken  saavel- 
soni  Choret  var  jo  indviet  til  »vor  Frue«,  og  er  det  vel  derfor,  at 
hendes  Billede  med  Jesusbarnet  er  udskaaret  paa  dette  Korses  Fod. 
Med  Frederik  d.  2dens  Skole  1586  afløstes  Absalons  Klo-ter, 
og  ved  Reformationens  Indflydelse  blev  Sorø  berømte  Kloster  en 
hel  anden  Anstalt  end  tilforn;  imidlertid  skete  denne  Overgang 
for  Klostrets  Vedkommende  under  hans  Forgænger  Chr  d.  o.,  dog 
ikke  her  saa  brat  og  pludseligt  som  andetsteds.  Dets  Medlemmer 
fik  Tilladelse  til  at  forblive  i  Klostret  til  den  sidste  Klosterbroders 
Død  1580.  Chr.  d.  3.  havde  saaledes  i  sit  aabne  Brev  af  28.  Oct. 
1538  paalagt  Abbeden  at  sørge  for  Klostrets  Vedhgeholdelse 
indtil  videre.  Først  efterab  Fredr.  d.  2dens  Skole  var  etableret 
i  Sorø,  fjernedes  i  Kirken  Alt,  hvad  der  kunde  minde  om  den 
katholske  Gultus.  hvorved  man  gik  temmelig  uskaansomt  til  Værks. 
Efter  fire  hundrede  Aars  Forløb  blev  Klostret  nu  til  et  af  den 
danske  Krones  Herresæder.  Klostrets  vestre  Længe,  det  saakaldte 
lange  Hus,  indtoges  nu  af  de  kgl.  Gemakker  og  Lehnsmandens 
Localer,  medens  Fredr.  d.  idens  Skole  med  Bibliotheksbygningen 
(Liberiet)  var  i  den  østre  Længe;  Brødrenes  Spisestue  —  Refec- 
toriet  —  i  den  søndre  Længe  blev  paa  Skolens  Tid  Borgestue; 
fra  Refectoriet  var  Udgangen  til  Munkegangen ;  i  den  søndre  Længes 
øverste  Etage  var  1 1  Sovekamre  til  Skolebørnene.  Til  dette  ældre 
Academi  og  ikke  til  Klostertiden  hører  det  saakaldte  Boldhus  ved 
Klosterporten  dér,  hvor  nu  Kvæsturbygningen  (o :  den  locale  Over- 
bestyrelses Localer)  ligger,  og  hvor  Academiets  store  Bibliothek  fmdes 
paa  første  Sal.  Boldhuset  og  »Consistorium«,  o:  Samlingsstedet  for 
Academiets  Lærere,  maa  være  at  anse  som  opførte  efter  1623, 
kort  efter  Chr.  d.  4des  Acad.s  Oprettelse.  —  Kvæsturbygningen 
ligger  følgelig  paa  det  fordum  Boldhuses  Plads.  Hvorledes  Klo- 
stret kom  til  at  se  ucl,  da  det  af  Fr.  d.  2.  indrettedes  til  Skole, 
kan  nogenlunde  skjønnes  af  Afbildningen  i  Resens  Atlas,  der  paa 
engang  viser  tilbage  til  selve  Klostertiden  og  dens  hele  Omraade  med 
Hensyn  til  Bygninger,  og  til  Situationen  efter  Klostertiden,  da  Klo- 
strets Bygningscomplex  indoptoges  af  Fr.  d.  2dens  Skole;  og  man 
kan  vel  antage,  at  den,  naturligvis  med  mangefold  indre  Foran- 
dringer, har  i  det  Hele  nogenlunde  bevaret  samme  Præg,  indtil 
under  Chr.  d.  6.  og  Fr.  d.  5.  Alt  omformedes  og  nedbrødes  for  at 
indrettes  efter  og  i  hin  Tids  Smag.  Af  Resens  Tegning  sees,  at 
Ringmuren  mod  Syd  strakte  sig  vel  omtrent  helt  ned  til  Søen  (se 
»Porthuset  ved  Søen«),  saaat  Klostrets  Have  har  ligget  imod  Vest. 

ligesom  nu  Academihaven,  men  vistnok  haft  et  langt  ringere  Om- 
fang, særlig  ogsaa  begrundet  i,  at  Sorø  Sø  dengang  strakte  sig 
langt  høiere  op.  Paa  Resens  Afbildning  er  Fratergaarden  med 
Brønden  i  Midten  og  »Omgangen  om  Fratergaarden«  (o:  Munke- 
gangen) med  dens  28  sex  Alen  høie  Korshvælvinger  tydelig  antydet.*) 
Udenfor  den  østre  Længe  var  Skolegaarden  med  Udgang  til  Ride- 
banen indenfor  Klostermuren.  Klostret  blev  nu  under  Kongerne 
Fr.  d.  2.  og  Chr.  d.  4.,  særlig  da  under  Ghr.  d.  6.  og  Fr.  d.  5., 
at  anse  som  et  af  Kronens  Herresæder  med  Borge-  og  Ladegaard; 
den  største,  næsten  totale  Forandring  skete  under  de  tvende  sidste 
Konger,  der  lod  opføre  de  stadselige  Academibygninger  i  den  Tids 
R.ococostil.  —  Kirken  fik  under  disse  Forandringer,  allerede  under 
Fr.  d.  2.,  et  helt  protestantisk  Udseende,  idet  Helgenbilleder,  Altere, 
Relikvieskrin  og  Vievandskar  fjernedes,  og  Kapellerne  omdannedes 
til  Gravhvælvinger  for  adelige  Slægter.  Da  Klosterbygningen  ved 
under  Fr.  d.  2,  at  blive  indrettet  til  Skole,  og  senere  under  Ghr. 
d.  3.  til  et  ridderligt  Academi,  og  endnu  senest  igjen  ved  (Jhr.  d. 
6tes  prægtige  Stadsbygning,  derved  havde  mistet  sin  egentlige 
ældre,  geistlige  Gharakter,  tog  den  gamle  Kirke  sig  snarest  uanselig 
og  fattig  ud.  Imidlertid  kan  Kirkens  ældste  Historie  ikke  opklares 
videre,  da  den  ulykkelige  Ildebrand  1813  ødelagde  Academiets 
Hovedbygning  og  tillige  fortærede  Academiets  Archiv  med  alle 
dertil  hørende  Documenter. 


*)  En  ringe  photografisk  Skitze,   taget   efter   en   lille   af  Prof.  Harder  malet 
Afbildning  af  Klostrets  Munkegang,  er  tilføiet  foran. 


Sorø  Kirke. 


Cfter  1160  —  i  det  12.  Aarhundredes  sidste  Halvdel  — 
begyndte  Absalon  at  opføre  Klosterkirken,  der  i  Aarhundredets 
Slutning  har  været  færdig;  bestemt  kan  Aaret  ikke  angives.  Den 
er  bygget  af  Absalon  paa  det  Sted,  hvorpaa  den  nu  staar,  og  er 
aldeles  i  Stil  med  lignende  Kirkebygninger,  f.  Ex.  Fontenai  (Dep. 
Cote  d'ore)  og  paa  Rygen,  saaat  de  hartad  maatte  synes  at  skyldes 
samme  Bygmester.  Den  Kirke,  som  skal  have  staaet  ved  Kloster- 
porten, kan  følgelig  kun  have  været  et  Kapel  ved  det  til  Gister- 
sienserklostret  hørende  Hospitium  (Klosterherberg),  som  det  altid 
var  Tilfældet  ved  et  Kloster  af  den  Art.  Den  tidligere  lille  Sten- 
kirke var  ligesom  Datidens  Kirker  paa  Landet  og  i  Byerne  bygget 
af  hugne  Ston,  utilhugne  Rullesten,  Kalktuf  og  Kridtsten  ( i  Byerne 
særhg  ogsaa  af  Træ),  saaledes  blandt  andre  ogsaa  Fjenneslev  og 
Bjernede  Kirker  i  Nærheden  af  Sorø.  Absalons  store  Klosterkirke 
er  derimod  helt  igjennem  opført  af  brændte  Mursten,  hvilket 
Bygningsmateriale  skriver  sig  fra  den  stadige  Berørelse  og  Sam- 
kvem, som  Danmark  var  i  med  sine  sydhge  Naboer,  de  neder- 
landske Nybyggere,  der  havde  bosat  sig  i  det  nordlige  Tyskland. 
Disse  vindskibelige  Folk  bleve  af  Absalon  indkaldte  og  brugtes  af 
ham  i  Kirkens  Tjeneste  og  andre  Steder,  saaledes  ogsaa  til  at  be- 
fæste og  beklæde  Dannevirkes  søndre  Side  med  Murværk.  —  Alle- 
rede 1247  brændte  saavel  Klostret  og  tildels  ogsaa  Kirken,  men 
denne  blev  dog  snart  istandsat.  Fra  denne  Kirkens  Istandsættelse 
skriver  sig  Hovedskibets  spidse  Buer  og  dettes  Hvælvingers  Bærere 
med  afvexlende  enkelte  og  sammensatte  Former,  samt  svagere  og 
stærkere  Fremspring  fra  Sidevæggenes  Murflader.  Esbern  Snares 
Datter  Ingeborg  skjænkede  1250  »i  Haab  om  sine  Synders  Til- 
givelse« Kirken  sin  store  Gave  af  Jordegods  og  bestemte,    at  Ind- 

lægterne  af  det  skulde  anvendes  til  at  opføre  Hvælvinf?er  i  Kirken 
istedetfor  dennes  tidligere  flade  Loft.  Foruden  hendes  betydelige 
Gave  skjænkedes  en  Mængde  Jordegods  og  Penge  til  Klostret  baade 
af  Skjalm  Hvides  Slægt,  af  Herremænd  og  Adelsfruer,  og  mange 
af  Kirkens  V elgjørere,  som  ønskede  derfor  at  sikre  sig  Gravsted  og 
Sjælemesser  hos  de  fromme  Brødre,  og  som  ifølge  Datidens  religiøse 
Opfattelse  og  Tro  mente  ved  fromme  Gaver  til  Kirker  og  Klostre 
at  sikre  sig  Sjælens  Frelse.  Men  Kirkens  Plovedskib  var  fra  først 
af  ikke  oprindelig  anlagt  til  Hvælvinger,  og  da  disse  nu  skulde 
indsættes,  var  Hovedskibet  saa  bredt  i  Forhold  til  Kirkens  Side- 
buer, at  den  almindelige  Fordeling  af  Fagene  ikke  kunde  følges. 
Den  oprindehge  absaloniske  Kirke  havde  altsaa  ingen  Hvælvinger 


riAht, 


Fiff.  10.     Forholdet  iraellem  Vinduerne  og  Arkadernes  Buer. 


i  Hovedskibet,  men  fladt  Bjælkeloft  med  inddelte  og  malede  Fyl- 
dinger. Høiden  var  vel  den  samme  som  nu.  Arkadernes  Piller 
viste  deres  simple,  glatte  Forside.  Hovedskibets  Vinduer,  der  ere 
stillede  midt  over  Arkadernes  Buer.  sade  da  friere,  ikke  som  nu  skjæve 
og  indeklemte  Fig.  10.  Hovedskibet  er  forsynet  med  5  store  Hvæl- 
vinger, Korskirken  har  3,  Choret  1,  og  Sideskibene  have  hver  10 
mindre  og  lavere  Hvælvinger,  støttede  af  10  Piller,  forbundne  med 

8  rundbuede  Arkader  ind  imod  Hovedskibet.  Pillerne  i  Kirkens 
nordre  Sidegang  ere  forskjellige  fra  den  sydlige  Sidegangs,  idet  de 
i  hin  ere  forstærkede  med  svære  Halvsøiler,  medens  der  i  denne 
kun  findes  flade  Halvpiller,  da  Hvælvingerne  her  og  særhg  Side- 
muren var  beregnet  at  skulle  støttes  af  den  tidhgere  tilstødende 
Munkegang,  der  gik  udenom  hele  Klosterfirkanten  (se  ovf.  S.  28), 
og  Muren  derimod  nu  maa  støttes  af  de  udvendig  opklinede  Mur- 
stivere til  liden  Prydelse  for  Kirken.  Ved  Munkegangens  Nedbryd- 
ning maatte  der  indsættes  Vinduer  i  den  søndre  Kirkemur. 

Fra  Vest  modtager  Kirken  saaat  sige  intet  Lys,  da  det 
store  Orgelapparat  tilligemed  Vestibulen  dækker  for  det.  Det  turde 
muligen  bemærkes,  om  Orgelet  ei  heldigere  kunde  have  været  an- 
bragt i  den  nordre  eller  søndre  Sidegang;  Kirken  er  jo  fra  først 
af  slet  ikke  anlagt  til  Orgel,  og  et  Spørgsmaal  bliver  det  dertil, 
om  Forhallen  til  Kirken  i  det  Hele  ei  kunde  forandres.  Portalen 
og  Hovedindgangen  skulde  selvfølgelig  bevares  i  sin  nuværende 
Form  og  Skikkelse,  men  hele  Forhallen,  der  betydelig  indsnævrer 
hele  Hovedskibets  Længde  og  ved  Indtrædelsen  indenfor  Portalen 
Mgesom  gjør  et  mindre  hyggeligt  Indtryk,  burde  modificeres  og 
ombygges.  Efterat  man  er  kommet  ind  igjennem  denne  mørke  og 
ubetydelige  Forhal,  frembyder  Kirken  med  dens  spidsbuede,  gothiske 
Hvælvinger  el  storartet,  stemningsvækkende,  høitidehgt  Indtryk. 
I  Kirkens  Høikor  ere  Hvælvingerne  rundbuede,  og  i  dens  Sideskibe 
spidsbuede;  Vinduerne  ere  derimod  i  Sideskibene  rundbuede,  hvor- 
imod de  i  Hovedskibet  ere  spidsbuede.  —  I  Sorø  Kirke  vil  man 
saaledes  snart  blive  en  mærkelig  Forskjellighed  vaer  i  den  indre 
Bygningsstil  som  Følge  af,  at  to  forskjellige  Stilarter  staa  uop- 
løselig ved  Siden  af  hinanden.  Den  senere  af  dem  danner  endog 
i  Hovedskibet  ligesom  en  egen  afsluttet  Helhed  inde  i  den  ældre 
Bygning.  Indsættelsen  af  Hvælvingerne  i  Kirkens  Hovedskib  er 
Aarsagen  hertil,  hvorimod  man  i  Korsfløiene  og  Sidegangene  har 
rettet  sig  efter  den  tidligere  Anordning.  Oprindelig  var  altsaa 
Murene  i  Hovedskibet  glatte  eg  uden  anden  Prydelse  end  Sokkelen 
og  det  Tandbaand,  som  løber  ovenover  Arkadebuerne,  ligesom 
Loftet  jo  dengang  var  uden  Hvælvinger.  Maaske  Gulvet  ved 
samme  Leilighed  blev  lagt  høiere  paa  nogle  Steder  i  Kirken,  hvilket 
Grundstenene  til  de  nye  Piller  i  Hovedskibet  synes  at  antyde.  Man 
synes  ligeledes,  da  Gulvet  engang  i  Tiden  blev  lagt  høiere,  at  have 
haft  en  saare  liden  Pietet  for  de  under  Kirkens  Gulv  værende 
gamle  Abbeders  Grave,  idet  f.  Ex.  Anders  Laales  Gravsten  (Abbed 
1462)   fandtes   7  Tommer   under  Gulvet  i  to  Stykker  paa  to  for- 

skjellige  Steder.  Efter  Branden  blev  Hvælvingerne  opførte  og  ind- 
byggede over  Hovedskibet,  og  det  var  da  nødvendigt  at  skaffe 
dem  Hvilepunkter,  og  Bærerne  paa  hver  af  Arkadepillerne  traadte 
da  til.  Disse  Bærere  ere  imidlertid  ulige  store  og  ikke  ens,  men 
afvexle,  idet  hveranden  er  sammensat,  bred  og  stærkt  fremsprin- 
gende, og  hveranden  smal  og  kun  lidet  fremtrædende  fra  Arkade- 
pillen. De  svære  og  stærke  Bærere  vare  nemlig  bestemte  til  at 
bære  Krydsribberne  og  modtage  det  stærke  Tryk  af  den  svære 
Gjordbue,  hvorimod  de  smalle  kun  havde  at  bære  den  lette  Tvær- 
ribbe med  dens  lille  Halvsøile.  Ved  denne  Ordning  af  afvexlende 
brede  og  smalle  Bærere  kom  følgelig  Vinduerne  i  Høikirken,  der 
sidde  symmetrisk  og  lige  over  hver  Arkadebue,  til  at  sidde  skjævt 
og  indeklemt  i  Hvælvingerne,  hvilket  en  opmærksom  Beskuer  let 
bliver  vaer,  og  som  netop  i  Forbindelse  med  Bærernes  i  Enkelt- 
heder afvigende  Form  fra  Arkadepillernes,  og  det,  at  de  hensyns- 
løst overskære  Tandbaandet  imellem  Lav-  og  Høikirken,  afgiver 
et  Bevis  for,  at  Hvælvingerne  med  deres  Bærere  ere  senere  ind- 
satte i  Hovedskibet.  Sideskibene  og  Tværskibet  have  bedre  ved- 
ligeholdt deres  oprindelige  Udseende;  i  Tværskibet  danner  tre 
simple  Krydshvælvinger  Loftet;  her  fmdes  kun  en  spids  Gjordbue 
ind  mod  Hovedskibet,  de  andre  ere  runde.  Den  midterste  Hvæl- 
ving bæres,  som  i  Hovedskibet,  af  smaa  Søiler.  —  Man  vil  let 
skjønne,  at  i  Sorø  Kirke  ligesom  i  saamange  af  Middelalderens 
Bygninger,  findes  mange  Uoverensstemmelser  og  Uligheder  baade 
i  Bygningernes  Indre  og  tildels  ogsaa  i  det  ydre  Anlæg  og  Form. 
Den  romanske  Stil  i  det  12.  Aarh.  er  iøvrigt  bevaret  i  alle  Enkelt- 
heder; Murværket  i  Kirken  er  udført  med  stor  Omhu.  Da  man  i 
Sorø  Kirke  ikke  har  brugt  hugne  Sten,  men  formede  og  brændte 
Mursten,  kunde  det  rene  og  skarpe  Snit  i  Kapitæler  og  Baser  ikke 
opnaaes.  En  eiendommelig  Enkelthed  i  Sorø  Kirke  er  det  rigt 
sammensatte  Fodstykke  under  Piller  og  Halvsøiler,  der  gaar  igjen- 
nem  hele  Bygningen  saavel  i  Tværskibet  som  i  Langhuset,  hvor 
det  fornemmelig  kan  iagttages  gjennem  hele  det  nordre  Sideskib. 
—  Sorø  Kirke  har  i  sit  Ydre  ganske  vist  ikke  det  storartede  og 
mægtigt  gribende,  som  flere  af  det  12.  Aarhundredes  Kirker  i  de 
nordiske  Lande,  f.  Ex.  Lunds,  Ribes  og  Viborgs  Kirker,  og  den 
ophøiede  Majestæt,  som  Taarnene  give  disse  Domkirker,  har  Sorø 
Kirke  aldrig  haft,  men  desuagtet  gjør  den  dog,  fornemmelig  i  sin 
nuværende  Restaurering,  et  for  Øiet  og  Hjertet  roligt,  velgjørende 
og  tiltalende  Indtryk.  Cisterciensernes  Klostre  og  Kirker  charak- 
teriserede  og  udmærkede  sig   fra  de  øvrige  ved  en  alvorlig,   skjøn 


45 

og  ædel  Simpelhed,  og  saaledes  ogsaa  Sorø  Klosterkirke,  hvor  der 
hverken  findes  Rigdom  af  Søiler,  Halvsøiler,  Pyntelighed  m.  m. 
Som  Gistercienser-Klosterkirke  maatte  den  ikke  have  Taarne  paa 
Vestsiden;  det  Taarnspir,  der  stod  over  Korset  imod  Øst,  og  som 
blev  nedtaget  i  Slutningen  af  det  forrige  Aarhundrede,  er  nu  er- 
stattet ved  en  saakaldet  Tagrytter,  Flvorfor  man  ikke  har  valgt 
at  opsætte  et  lignende  Taarnspir  som  det  tidligere  med  Omgang 
•paa  og  med  et  slankt  og  spidstopløbende  Spir,  er  ikke  godt  at  vide. 
Imidlertid  —  noget  er  bedre  end  Intet,  og  Tagrytteren  bidrager 
unegtelig  ikke  lidet  til  at  forskjønne  og  hæve  Kirken  saavel  nær- 
ved som  seet  fra  Omegnen.  — 

Kirkens  ydre  Udseende  er  jo  forsaavidt  væsentlig  foiandret 
ved  aldeles  at  løsrives  fra  Klostret,  som  det  tidligere  imod  Øst  og 
Vest  stod  i  snever  og  tæt  sammenbygget  Forbindelse  med.  Kloster- 
bygningen havde  dertil  aldeles  skiftet  Charakter  ved  at  være  blevet 
en  Skolebygning  og  Bolig  for  Lehnsmanden  m.  fl.;  desuden  ogsaa 
indrettet  til  den  kgl.  Families  Modtagelse  og  Ophold.  Endnu  større 
blev  Forandringen,  da  Ghr.  d.  4.  her  oprettede  en  adelig  Hoiskole. 
—  Kirken  tog  sig  om  muligt  endnu  fattigere  og  mere  fremmed  ud 
i  Sammenligning  med  Ghr.  d.  6tes  og  Fredr.  d.  5tes  i  den  Tids 
Rococosmag  opførte  nye  Academibygninger  paa  det  gamle  Klosters 
Grund,  og  syntes  ligesom  at  passe  lidet  og  ligesom  undseehg  til 
meget  af  det  academiske  Væsen  eller  Uvæsen.  Da  Ghr.  d.  6tes 
smukke  og  stolte  Bygning  1813  nedbrændte  totalt,  blev  det  ei  heller 
ved  Gjenopførelsen  (1822—27)  forsøgt  harmonisk  at  mediere  det 
nye  med  det  gamle  høiærværdige ,  og  under  Professor  Mallings 
Ledelse  opfortes  en  ny  og  moderne  Bygning,  der  mod  Nord,  Øst 
og  Vest  i  Henseende  til  Kirken  og  de  to  Professor-  (nu  Overlærer-) 
Boliger  har  faaet  sælsomme  Fæller,  saaat  man  snart  her  kunde 
fristes  til  at  spørge:  '  »Wie  reimt  sich  das  ZAisammen?«  — 

Sorø  Kirke  (Fig.  11)  er  treskibet,  hvælvet  og  bygget  i  den  latinske 
Korsform.  Som  Gistercienserkirke  maatte  dens  Ghor  —  fornemme- 
lig i  den  tidligere  Tid  —  ei  være  rundsluttet,  men  firkantet  og 
ligesluttet.  Paa  Vestsiden  af  Kirken,  hvor  Hovedskibet  med  to 
Murstivere  træder  lidet  frem  foran  Sideskibene,  er  Hovedindgangen 
(Portalen)  til  Kirken,  der  først  1772  er  bragt  tilveie  ved  at  bryde 
Hul  paa  den  gamle  Mur;  tidligere  var  Hovedindgangen  paa  den 
nordlige  Side  af  Kirken.  Den  nuværende  Portal  i  Rundbuestil  er 
opført  saaledes  1870  paa  Langhusets  vestre  Gavl  (Fig.  12);  samme 
Aar  begyndte  Kirkens  indvendige  med  Kalkfarver  malede  Decoration. 
Igjennem  den  lave  mørke  Forhal  under  Orgelet   kommer  man  ind 


43 


10 


o 


10 


9.0 


.WAUn. 


a.  Hovedindgang  med  Forstuo  og  Gjennemgang  under  Orgelet.  6,  Hovedskibet.  C,  det  nuværende 
Chor.  cl,  den  nordre  Korsarm,  nu  Skrifte>tolen,  med  Thotts  og  Holbergs  Begravelser,  e,  den  sondre 
Korsarm  med  Reitzensteins  og  Fossernes  Begravelser;  i  den  sendre  Ende  er  mod.  Ost  Nedgangen  til 
Ranunel  Sehestedts  l'.egravelae ;  det  lille  Rum  i  Midten  indeholder  L  Fosses  Gravsted;  den  vestre 
Gravkjelder  Juel  Hogs  GravsteJ;  Trappen  førte  op  til  Munkenes  Sovesal.  /,  det  gamle  Hoichor  med 
Abialons,  Christoifer  d.  2dens  og  Vald.  .Atterdags  Gravminder,  g.  Gammelt,  tilbygget  Kapel  med  det 
store  Gravminde  over  Cbr    Friis  fra  Kragerup. 

Fig.  11.    Grundplan  af  Sorø  Kirke. 

i  Kirken  med  de  høie  Hvælvinger  med  deres  brogede  Ribber.  Til 
Høire  og  Venstre  imellem  de  smukke  Piller  aabner  8  rundbuede 
Arkader  sig  og  forbinde  Hovedskibet  med  Sidegangene.  Under 
Høikirkens  Vinduer,  ovenover  Pillernes  Buerad  samt  helt  omkring 
Korsfløiene  og  Choret  løber  det  brede  Baand  med  malede  Skjold- 
mærker med  tilhørende  Inscriptioner,  som  minde  om  Skjalm  Hvides 
og  Absalons   Slægt  og   om   flere  andre  af  Klostrets  Velyndere  og 

Velgjørere  (se  nedenfor).  I  Tvær- 
skibets Fløie  har  Sorø  Kirke  to  Ka- 
peller paa  hver  Side  af  Høichoret. 
Kirkens  Grundplan  er  efter  dens  Gjen- 
opførelse  ikke  forandret ;  partielle  For- 
andringer ere  i  Tidernes  Løb  skete; 
saaledes  blev  i  Slutningen  af  15.  Aarh. 
Høichoret  under  Abbed  Olaus  Jyde 
(1476 — 90)  —  hans  Hvilested  er  foran 
Høialtret,  Stenen  indsat  i  Muren  — 
ombygget  og  fik  ved  de  høie,  gothiske 
Vinduer  paa  Nord-  og  Sydsiden  et 
anseeligere  Udseende,  ligesom  det  ogsaa 
er  antageligt,  at  den  s^aakaldte  Stjerne- 
hvælving —  hvor  Krydsribberne  mødes 
i  et  Mønster,  der  gav  Anledning  til 
Benævnelsen  —  kom  istedetfor  den 
oprindelige  simple  Krydshvælving.  Fra 
1515  til  1524  under  Abbed  Henrik 
Christensen  Tornekrands  fik  Kirken  en  Hovedreparation;  de  malede 
Skjolde  og  Inscriptioner  bleve  opfriskede,  og  flere  kom  til,  saaledes 
Lage  Urnes,  Erik  Valkendorfs  og  Henr.  Tornekrandses  m.  fl.s, 
baade  fædrene  og  mødrene  Vaabner  og  Skjoldemærker.  Denne 
Kirkens  i  Ordets  egentlige  Forstaaen  historiske  Udsmykning,  der 
vistnok  skriver  sig  allerede  fra  Begyndelsen  af  det  13.  Aarh.,  er 
nu  ved  Hr.  Prof.  Kornerups  udmærket  dygtige  og  kyndige  Ledelse 
og  Undersøgelse  helt  renoveret  og  straaler  i  sin  Sandhed  og  histo- 
risk, hieraldiske  Betydning  (se  nedenfor),  men  den  havde  i  Tidernes 
Løb  ofte  lidt  ved  og  under  en  barbarisk  Opmaling.  Det  er  særlig 
Hvidernes  Slægt,  der  her  glimrer  som  Stjerner  af  første  Rang 
imellem  mange  andre  af,  maaske  ringe  eller  ingen ,  idet- 
mindste  tvivlsom,  Fortjeneste.  Man  behøver  f.  Ex.  kun  at  lægge 
Mærke  til,  at  en  af  Erik  Glippings  Morderes  Skjoldemærke,  Grev 
Jacob  af  Halland,    er  at  finde   paa   en  Pille  i  Kirkeskibets  søndre 


Sorø  Kirkes  Portal. 

Væg  torat  constatere,  at  de  fromme  Abbeder  og  Brødre  ei  have 
været  meget  kritiske  og  nøieregnende  i  at  indrømme  Adelsmænd 
Gravsted  og  Skjoldemærker  i  deres  hellige  Kirke.  Om  denne  Drabs- 
mands Skjoldemærke  burde  have  været  bibeholdt  og  bevaret  ved  den 
sidste  Restauration  — V — :  H.  Tornekrands  lod  ligeledes  Hvælvingerne 
opmåle  og  decorere.  Fra  først  af  har  Kirken  indvendig  haft  ube- 
dækkede, røde  Mursten  og  tilskaarne  Kalkfuger;  selv  efter  Branden 
1247  synes  de  røde  Murstensvægge  at  have  været  bibeholdte  i 
Forbindelse  med  afpudsede  Hvælvinger  og  Buer,  samt  den  brede 
Bord  af  glat  Kalkpuds  med  Vaabenskjolde  og  Indskrifter,  hvilke 
atter  af  Abbed  H.  Tornekrands  forandredes;  han  lod  dertil  hele 
Kirken  male,  —  Trætavlen,  der  med  en  malet  Indskrift  betegnede 
Absalons  Hvilested,  blev  af  ham  ombyttet  1536  med  den  nuliggende 
storartede,  monumentale  Ligsten  (se  nedenfor).  Som  ovenfor  be- 
mærket blev  under  Fr.  d.  il.  Kirkens  katholske  Præg  helt  forandret, 
idet  Helgenbilleder,  Relikvier  og  de  5  Høialtre  fjernedes.  I  Aaret 
1527  blev  det  kolossale  Grucifix  (se  nedenfor)  ophængt  over  det 
vestre  Chorskillerum;  men  meget  i  Kirkens  Indre  og  Ydre  var  mer 
og  mindre  dengang  geraadet  i  Forfald.  Taarnspiret  over  Korset 
truede  i  Nov.  1623  med  at  falde  ned  og  blev  istandsat  1626,  men 
da  hele  Bygningen,  fornemmelig  over  Choret,  var  brøstfældig,  og 
Hvælvingen  over  Olaus  Jydes  nye  Høichor  trykkede  for  stærkt 
paa  Murene  med  disses  store  Vinduesaabninger,  maatte  under  Fr. 
d.  3.  Hvælvingen  nedtages  tilligemed  den  største  Del  af  Slutnings- 
muren.  Ved  Gjenopførelsen  anskaffedes  under  Fr.  d.  3.  i  Kirken 
tillige  Prædikestol.  Orgel,  Ghorgitter  og  Hovedalter,  der  har 
Aarstallet  1656.  Kong  Frederiks  og  Dronningens  Navnetræk  stode 
tidhgere  paa  den  saakaldte  Stjernehvælving  i  Choret,  men  denne 
Stjernehvælving  er  nu  ved  den  sidste  Restauration  opført  ganske 
som  de  andre  Hvælvinger.  I  den  østre  Gavl  var  en  Sandsten 
med  Kongens  Navn  og  Valgsprog,  men  ved  den  sidste  Restauration 
er  denne  forsvunden.  — 

Da  imidlertid  Hvælvingen  og  Gavlmuren  end  ei  havde  den 
tilbørlige  Styrke,  maatte  man  i  Slutningen  af  Aarhundredet,  forat 
formindske  Trykket,  bestemme  sig  til  at  ofre  Taarnet  paa 
Grund  af  Murenes  Brøstfældighed,  og  det  blev  da  nedtaget; 
Spiret  paa  Taarnet  var  tidhgere  faldet.  Det  hjalp  imidlertid  ikke 
paa  de  skrøbeligt  opførte  Mure,  og  1867  saae  man  sig  nødsaget 
til  at  nedtage  de  revnede  Mure,  og  de  gamle  gothiske  Vindues- 
former gjenoptoges  saaledes  som  de  fandtes  i  den  øvrige  Kirke. 
Rosetten  i  Høikirkens  Hvælving  over  det  nuværende  Alter  er  den 

samme,  soni  fandtes  ved  Afdækningen,  da  Kirken  1873  modtog 
sin  nye  Decoration  og  da  blev  opfrisket.  1  de  to  andre  Hvæl- 
vinger ere  Rosetterne  senere  malede.  Her  i  Choret  lægger  man 
Mærke  til,  at  Vinduerne  passe  regelmæssigt  under  Høikirkens 
Hvælvinger.  —  Der  synes  saaledes  at  have  hvilet  noget  tragisk 
over  dette  Kirkens  østlige  Parties  Mure,  der  trende  Gange  have 
været  nedtagne.  Det  nye  Taarnspir,  den  ovenfor  omtalte  Tagrytter, 
blev  opsat  1870;  det  har,  regnet  fra  Jorden,  en  Høide  af  65  Alen 
og  er  kobbertakt;  man  havde  haft  i  Sinde  at  sætte  en  forgyldt 
Hane  paa  dets  Spids,  hvilket  dog  heldigt  ved  Præstens  Mellem- 
komst blev  forhindret,  saaat  nu  et  smukt  forgyldt  Kors  lyser  ud 
fra  dets  Top.  —  Ved  tidligere  Afpudsning  af  Gravkapellerne,  særhg 
i  den  søndre  Korsarm  og  ved  Opstillen  af  Pulpiturer  (o:  et  op- 
høiet  og  aflukket  Stolestade  i  en  Kirke)  og  Stolestader,  ere  mange 
interessante  Enkellheder  fra  gammel  Tid  blevne  ødelagte;  ligeledes 
ved  Gulvets  Forhøining  indtil  3  Kvarter  over  det  oprindelige.  Disse 
Pulpiturer  ere  imidlertid  senere  ved  Restaurationen,  under  Etatsr. 
Prof.  Hansens  architektoniske  Ledelse,  borttagne  og  Gulvet,  befriet 
fra  Opfyldningen,  blevet  sænket  til  sin  oprindelige  Flade,  hvorved 
Høideforholdene  og  Pillernes  Fodstykker  atter  ere  blevne  restituerede. 
Chorets  firkantede  Udbygning  blev  ved  Restaurationen  nedrevet 
og  gjenopbygget  i  Kirkens  Stil,  ligesom  ogsaa  Hvælvingen  blev 
fornyet  og  hele  Kirken  istedetfor  det  tidligere  Tegltag  blev  dækket 
med  Skifertag ;  før  Tegltaget  har  Kirken  haft  Blytag,  der  blev  ned- 
taget i  Slutningen  af  forrige  Aarh.  —  Det  søndre  Sideskib  fik 
først  1827  Vinduer  i  Overenssstemmelse  med  Vinduerne  i  den 
øvrige  Kirke,  som  det  ikke  tidligere  havde  haft  paa  Grund  af  den 
udenfor  liggende  Munke-  eller  Klostergang;  derved  fordeltes  Lyset 
i  Kirken  mere  harmonisk. 

1845—1846  var  hele  Kirken  atter  bleven  restaureret 
og  hvidtet,  men  Skjoldenes  oprindehge  Præg  og  Betydning  blev 
ved  den  Leilighed  endnu  mere  end  tidligere  confunderet,  gjort 
usikker  og  forvisket:  det  opdagedes  imidlertid  efter  nogle  faa  Aars 
Forløb,  at  det  Hele  var  urigtet  og  ukyndigt  udført.  Fra  c.  1861 
til  1876  varede  med  lange  Albrydelser  Kirkens  Restauration,  men 
ved  denne  blev  Skjoldemærkernes  nuværende  Skikkelse  og  Ud- 
seende og  deres  med  det  Oprindelige  overensstemmende  Præg, 
Tone  og  Farve  constateret  og  hævdet.  Denne  Kirkens  og  Skjold- 
mærkernes Decoration,  Malning  og  Regeneration  er  udført  under 
Professor  Kornerups  omhyggelige  Ledelse  (se  nedenfor),  og  Kir- 
kens Skib,  Korsfløie  og  Ghor  er  i  Overensstemmelse  med  Sporene 

fra  den  ældste,  oprindelige  Malning  udfort  af  Prof.  Kornerup  og 
Decorationsmaler  Sørensen.  Paa  Hovedbuerne  i  Ghoret  fandtes 
store,  røde  og  graa  Kvadre,  Rosi^tter  og  Ornamenter,  malede  paa 
Kalkpuds.     De  ældre,  trekantede  Skjolde  i  begge  Korsarmene  med 


Fie.  13.     Det  Indre  af  Kirkens  Chor. 


lutter  store  Begyndelsesbogstaver  niaa  antagelig  henhøre  til  det 
13.  Aarhundrode.  Kirkens  Chor  og  Korsfloie  blev  ved  Restaura- 
tionen deeoreret  overensstemmende  med  disse  Spor  af  ældre  Mal- 
ning. Mariabilledet  øverst  oppe  i  den  søndre  Korsfløi,  der  184!j 
var  blevet  opmålet,  er  nu  erstattet  ved  et  andet  lignende  i  middel- 
alderlig Stil,  malet  af  Prof.  Kornerup. 

Sorø  Kirkes  Længde  fra  Gavl  til  Gavl  er  ll<i  Alen,  Høiden 
under  Hovedhvælvingen  er  26  Alen.  Breden  er  34  Alen.  Til  Sam- 
menligning kan  bemærkes,  at  Ribe  Domkirke  ikke  er  saa  lang, 
men  lidt  bredere  og  høiere;  Ringsted  Kirke  c.  88  Alen  lang;  Vi- 
borg Domkirke  mindre  i  enhver  Udstrækning;  Roskilde  Domkirke 
132  Alen  lang  og  40  Alen  bred,  og  den  er  høiere  end  Sorø  Kirke. 

Forinden  vi  nærmere  omtale  Sorø  Kirkes  mest  fremxtrædende 
og  ypperste  Prydelser,  nemlig  Absalons  Grav  med  dens  storartede, 
imponerende  Ligsten  og  det  langs  hen  under  Hvælvingerne  og 
Høikirkens  Vinduer  brede  Baand  med  de  malede  Skjoldmærker  og 
Indskrifter,  der  straaler  som  et  historisk  Minde  om  Skjalm  Hvides 
navnkundige  Slægt  og  enkelt  andre  af  Kirkens  Velgjørere,  ville  vi 
først  lægge  Mærke  til  enkelte  af  dens  Epitaphier,  Mausoleer,  Minde- 
tavler og  Seværdigheder,  forsaavidt  disse  ikke  allerede  i  det  Fore- 
gaaende  ere  omtalte  og  løselig  berørte.  —  Ved  Indtrædelsen  i  selve 
Kirken  se  vi  lige  indenfor  paa  hver  Side  af  Døren  tvende  smaa 
Træsøiler,  hvorpaa  er  udskaaret  Begivenheder  fra  Dommeren  Sam- 
sons Historie  (hans  Kamp  med  Løven  paa  den  ene  Side,  og  hans 
Bortbæren  af  Stadens  Porte  paa  den  anden).  Til  Høire  oppe  paa 
Sidevæggen  i  Hovedgangen  er  Epitaphiet  over  Meursius  (egentlig 
de  Meurs),  der  var  en  lærd,  hollandsk  Philolog,  Professor  i  Leyden, 
som  af  Chr.  d.  4.  indkaldtes  til  Danmark  og  blev  ansat  ved  Aca- 
demiet  i  Sorø  som  Professor  i  Historie;  han  døde  i  Sorø  1639. 
Billedet  fængsler  os  —  som  Molbech  siger  —  ved  »en  blid  Ær- 
værdighed«. Meursius  er  afbildet  knælende  ved  Siden  af  Hustru 
og  Børn.  Vi  lægge  dernæst  Mærke  til  den  i  Egetræ  kunstig  ud- 
skaarne  Prædikestol  —  Aarstal  1650  —  med  Fremstillinger  af 
Christi  Lidelseshistorie.  Der  synes  i  vore  ældre  og  tildels  ogsaa 
yngre  Kirker  at  herske  en  mærkelig  Stræben  efter  at  fremstille 
den  over  Prædikestolen  svævende  Lydhimmel  saa  tung  og  svær  — 
for  ei  at  sige  plump  —  som  muligt;  saaledes  ogsaa  her  i  Sorø 
Kirke,  hvor  denne  Lydhimmel,  ihvor  kunstrig  og  mægtig  den  end 
er,  dog  hænger  uskjøn  og  tung,  ja  næsten  faretruende  for  Præst 
og  Menighed,  ud  over  Prædikestolen.  Overhovedet  turde  en  hvilken- 
somhelst  Lydhimmel  være  af  saare  tvivlsom  Nytte;  den  maatte  da 
i  alt  Fald,  hvis  den  skulde  være  anvendelig,  være  af  en  let,  lys 
og  til  Kirken  svarende  Form  og  Structur.  Prædikestolen  saavel- 
som  Ghorgitret  (Tralværket)  skrive  sig  nok  fra  Chr.  d.  4.  eller 
Fred.  d.  3.  Tid;  Kong  Frederiks  og  hans  Dronning,  Sophie  Amalies, 
Navne  ere  udskaarne  deri.  Billedskærerarbeidet  og  Snitværket  paa 
Prædikestolen   er  formodentlig  fra  Midten  af  17.  Aarhundrede.  — 


Sorø  Kirkes  Indre. 

Ved  Varmerørnedlægningen,  der  naaer  op  i  Choret  til  Alteret 
og  fuldendtes  1876,  fandtes  i  Hovedgangen  mange  Grave;  det 
var  murede  Grave,  hvori  Benene  tildels  vare  hensmuldrede,  og 
Alt  i  en  mer  eller  mindre  opløst  Tilstand.  Ingen  af  de  under 
Gulvet  værende  Gravsteder  med  Gravstene  ere  særlig  mærkelige. 
Den  48de  Abbed  Laurentius  og  den  49de  Abbed  hvile  her  i  Midter- 
ganten.  Munken  Jonases  Ligsten  skal  ogsaa  have  ligget  her,  men 
findes  ei  mere.  Han  siges  paa  denne  Ligsten  at  have  været  af- 
bildet, omgiven  af  Slanger  (rimelig  et  Symbol  paa  Fristelser). 
Ligstenen  er  ved  tidligere  skjødesløs  Kirkereparation  forsvunden. 
Gravskriften  skal  have  indeholdt  Beretning  om,  at  han  to  Gange 
gjorde  Valfart  til  Jerusalem,  tre  Gange  til  Rom  og  en  Gang 
til  St.  Jacobs  Grav  i  Gompostela.  Muligen  at  han  ogsaa  var 
den  »bodfærdige  sorøiske  Munk«-,  der  ifølge  Sagnet  har  baaret 
det  Kors,  der  hænger  i  Sacristiet,  (se  nedenfor)  fra  Rom  tii  Sorø. 
1  Kirkens  Hovedgang  staar  der  ved  Prædikestolpartiet  henimod 
Chorgitret  en  Døbefont,  og  indenfor  Chorgitret  atter  en  lignende; 
kun  den  første,  der  er  af  Granit,  bliver  brugt.  Fadet  er  fra  1622, 
den  i  Choret  er  af  Sandsten,  ældre  end  den  anden,  og  skriver  sig 
fra  Fred.  d.  5tes  Tid.  —  I  den  nordre  Sidegangs  vestlige  Ende, 
til  venstre  for  Udgangsdøren  til  Kirkegaarden,  har  tidligere  hgget 
halvt  udenfor  Kirkens  Mur  og  halvt  indenfor  Kirkemuren  en  Lig- 
sten, hvorpaa  saaes  en  Abbed-  eller  Bispestav,  der  var  brudt  midt 
over  som  Tegn  paa,  at  dens  Besidder  havde  forbrudt  sig  imod 
Kirken  (o:  en  Nonne).  Længere  oppe  i  Gangen  hænger  et  Epi- 
taphium  paa  den  nordre  Væg,  hvorpaa  sees  afbildet  tvende  unge 
Mænd.  Billedet  er  nu  restaureret  af  Restaurator  Rasmussen;  selve 
Epitaphiet  er  af  Hvidt.  Det  skal  være  to  Nordmænd,  Brødre  og 
Studenter  ved  Sorø  Academi.  Ovenpaa  Epitaphiets  Rand  staar, 
at  den  ene  Broder  blev  syg  og  blev  pleiet  af  den  anden  Broder. 
Da  den  syge  Broder  døde,  sørgede  den  efteilevende  for  Broderens 
Begravelse,  men  blev  saa  selv  syg  og  døde.  Ogsaa  læse  vi  paa 
Epitaphiet  Følgende:  »ens  Forældre,  eet  Fædreland,  eet  Studium, 
een  Død,  —  vente  paa  ens  Opstandelse«.  Epitaphiet  hænger  altsaa 
her  som  et  talende  Minde  om  inderlig,  opofrende  Broderkjærlighed 
og  har  Intetsomhelst  at  gjøre  med  den  i  Ingemanns  »Pedellens 
Dattur«  givne  Udlægning,  at  den  ene  Broder  i  en  Duel  ude 
i  Pbilosophgangen  mod  en  Adelsmand  Knuth,  der  tilligemed  ham 
var  forelsket  i  Acadcmipedellens  Dntter,  fældede  denne  sin  Med- 
beiler  og  flygtede  med  Broderen  om  Natten  over  Sorø  Sø,  hvor 
de  druknede    begge.      Hvis   det   forholdt   sig  saaledes,    skulde  da 

Billedet  allermindst  hænge  i  en  Kirke.  Her  i  den  nordre  Sidegang 
se  vi  Chresten  Friis'  Capel,  der  neppe  er  yngre  end  det  Ude  Aarh.; 
det  er  en  Udbygning  til  Kirken  ud  imod  Kirkegaarden.  Chresten 
Friis  var  Kantsier  under  Chr.  d.  4do.  Paa  Epitaphiet  er  Friis  med 
Hustru  afbildet  i  knælende  Stilling;  som  Emblem  paa  Visdom  sees 
en  Figur  med  Uglen:  paa  en  Frise  er  hans  Vaaben  afbildet.  Familie- 
begravelsen er  nedenunder.  I  denne  Sidegang  er  en  Del  af  de 
fire  Pilleflader  imellem  Arcaderne  ikke  fuldt  decoreret,  da  man 
endnu  ei  ret  har  t'aaet  Syn  paa  dem,  idet  der  paa  to  af  dem 
utydeligt  sees  Antydninger  af  et  Kalkmaleri,  forestillende  Christi 
Korsfæstelse,  med  Sol  og  Maano  paa  hver  Side;  paa  den  tredie 
Pilleflade  sees  den  hellige  Christophorus,  paa  den  fjerde  en  Munk. 
—  Førend  vi  gaae  over  til  Kirkens  søndre  Sidegang,  ville  vi  fra 
den  nordre  Sidegang  gaa  ind  og  se  os  om  i  den  nuværende  Kirkes 
Sacristi.  Fra  det  egentlige  store  Chor  gik  man  i  Klostrets  Tid 
ind  til  det  saakaldte  Johannes  den  Døbers  Presbyterium  —  det 
nordlige  Chor  — ,  som  indbefattede  hele  det  nuværende  Sacristies 
Rum,  men  dengang  var  dette  delt  i  to  Dele,  en  imod  Vest,  der 
hed  Cunversernes  (se  ovenfor)  Chor,  og  en  anden  Del  imod  Øst, 
ligeoverfor  hin,  kaldtes  Munkenes  Chor,  og  begge  disse  vare  ei 
som  nu  skilte  fra  det  egentlige  store  Munkechor  ved  Skillerum, 
og  saaledes  kunde  baade  Converser  og  Munke  have  Udsigt  til 
Høialtret.  1  dette  Presbyterium  eller  altsaa  det  nuværende  Sa- 
cristi var  der  dengang  to  Altre,  det  ene  for  Johannes  den  Døber, 
dér,  hvor  Holbergs  Sarcophag  nu  staar;  i  det  andet  nordligere  var 
et  Alter  for  St.  Peder  og  Paulus  i  den  Niche,  hvor  Thotts  Mau- 
soleum staar.  I  Sacristiets  nordostlige  Hjørne  hvile  Grev  Otto 
Thott  og  hans  Gemalinde  i  to  Sarcophager  af  blaat,  spraglet 
Marmor.  Midt  imellem  begge  Kisterne  staar  en  Statue  af  hvidt 
Marmor,  der  forestiller  en  bevinget  Yngling  med  en  Egekrands 
om  Haaret.  Paa  Fodstykket  staar  Kunstnerens  Navn:  C.  F.  Stan- 
ley inv.  Grev  Thott  var  Statsminister  under  Fred,  d.  5te  og  Chr. 
d.  7de.  Han  døde  10.  Sept.  1785.  Han  udmærkede  sig  ei  alene 
som  Statsmand  men  ogsaa  som  Videnskabsmand. 

I  den  anden  Niche  eller  Hvælving  hviler  Danmarks  udøde- 
lige Digter  og  Lærer  vel  snart  paa  al  Videnskabens  Omraade:  Ludvig 
Holberg.*)  Er  det  tilfældigt,  eller  er  det  netop  af  særlig  Betydning, 
at  Holberg,  der  i  Sandhed  kan  siges  at  være  sin  Tids  Johannes 
den  Døber,  hvis  kraftige  Røst  raabte  i  den  Tids  literære  og  sociale 


■■)  Se  Chr.  Wilsler  Digt:  Ludvig  Holberg. 

4* 


52 

Ørken,  just  hviler  her  i  Johannes  Døberens  Presbyterium  ? !  Sar- 
cophagen  er  af  blaat  Marmor;  midt  paa  den  staar  paa  en  For- 
høining  en  Lampe  af  hvidt  Marmor  med  en  gylden  Flamme. 
Foran  Forhøiningen  findes  Holbergs  Portrait  i  hvidt  Marmor 
i  en  Medaillon,  halvt  omgiven  af  en  Egekrands.  Det  friherre- 
lige Vaaben  er  anbragt  i  hvidt  Marmor  under  hans  Navn.  Monu- 
mentet er  af  Wiedewelt,  bekostet  af  Sorø  Academie  1780.  I 
dette  Presbyterium   laa  flere  Descendenter  af  Skjalm  Hvides  Søn 


Ficr.  14.     Holbergs  Sarcophag. 

Toke.  Hans  Søster  Fru  Cecilia  af  Pedersborg  laa  i  Conversernes 
Chor  tilligemed  flere  fornemme  Mænd  og  Kvinder.  —  I  Sacristiet 
hænger  paa  dets  vestre  Side  et  Portrait  af  Jørgen  Rosenkrantz. 
Paa  den  ene  Side  af  Karmindfatningen  sees  Julernes  og  paa  den 
anden  Side  Rosenkrantzernes  Vaaben.  Førend  Portraitet  blev  indsat 
indenfor  Karmen,  har  der  indenfor  denne  været  en  malet  Inskrip- 
tion. Portraitet  sendtes  af  en  Slægtning  af  Rosenkrantz  med  mini- 
steriel Tilladelse  at  blive  ophængt  i  Kirken.  Efterat  Portraitet 
imidlertid  i  nogen  Tid  havde  befundet  sig  i  et  eller  andet  af  Aca- 

demiets  Rum,  foranstaltes  omsider  Ophængningen.  Det  kunde 
hartad  synes  underligt  nok  at  hænge  det  op  just  i  Sacristiet,  da 
der  dog  maatte  være  andre  Steder,  f.  Ex.  i  det  søndre  Tverskib 
eller  den  nordre  Sidegang,  hvor  det  mere  passende  kunde  være 
anbragt.  —  Anna  Gjøes  Ligsten  findes  ikke  i  Sorø  Kirke,  men 
Gjøernes  Begravelse  er  i  Kjelderen  under  Holberg. 

I  den  søndre  Sidegang  have  vi  alt  omtalt  Kapellerne 
med  Reitzensteins,  Fossernes,  Rammel  Sehesteds  og  Høgs  Be- 
gravelser, som  alle  findes  i  den  søndre  Korsfløi.  Selve  Rum- 
met eller  Pladsen  udenfor  Kapellerne,  imellem  disse  og  det  egent- 
lige Chor  kaldtes  i  Klostertiden  Johannes  Evangelistens  Pres- 
byterium,  og  det  Kapel,  som  stødte  op  til  Klosterbygningen,  var 
helliget  til  Benedikt  af  Nurcia  (Klostervæsenets  Grundlægger  i 
Occidenten)  og  Bernhard  af  Clairvaux  (Cistercienserordenens  Stif- 
ter). Her  ligger  begravet  Bisp  Johannes  Krag  af  Roskilde  (f  1300), 
der  har  Kirkens  ældste  Ligsten,  maaske  den  ældste  med  Bogstav- 
skrift i  Danmark.  1873  aabnedes  Graven,  der  var  muret  af  store 
Munkesten;  den  havde  en  aflang,  firkantet  Form,  uden  Tilspids- 
ning, men,  som  sædvanlig  for  murede  Grave,  var  der  et  firkantet 
Rum  til  Ligets  Hoved.  I  Graven  fandtes  Bispens  fuldstændige 
Benrad;  Liget  var  iført  Munkenes  sædvanlige  Dragt  med  Kutte, 
uden  Bispeornat,  Stav  eller  Ring.  Ved  Siden  af  denne  er  Abbed 
Niels  Hemmingsens  Ligsten.  Ogsaa  ligger  her  Biskop  Frederik  af 
Slesvig,  Absalons  Ven;  hans  Lig  førtes  hertil  Aar  1179,  og  er 
dette  Aarstal  det  ældste,  vi  med  Sikkerhed  kunne  angive  for  en 
Begravelse  i  Kirken.  Endvidere  ligger  her  Esbern  Snares  tvende 
Hustruer  og  mange  af  Skjalm  Hvides  Slægt.  I  den  søndre  Gangs 
vestlige  Ende  sees  nede  paa  Væggen  utydelige  Spor  af  et  gammelt 
Kalkmaleri,  som  forestiller  Christi  Vandring  til  Golgatha.  En 
gammel  Ligsten,  der  tidligere  laa  op  imod  Muren  ved  Opgangen 
til  de  saakaldte  Pulpiturer,  der  1861  bleve  borttagne,  er  opstillet 
ved  Enden  af  denne  Gang.  Her  hænger  ogsaa  Dalsgaards  Minde- 
tavle over  de  i  de  slesvigske  Krige  Faldne.  I  det  søndre  Sideskib 
var  Gulvfladen  tidligere  belagt  med  røde  og  sorte  glaserede  Fliser 
i  ophøjet  Ornamentering.  —  Naar  vi  nu  vende  tilbage  til  Tver- 
skibet,  lægge  vi  Mærke  til  det  kunstigt  udskaarne  Ghorgitter 
(Tralværket  o:  Gitter-Værk),  der  uagtet  sin  kunstige  og  zirlige  Ud- 
skæring og  sine  sindrige  Combinationer  deler  Kirken  paa  en 
mystisk,  uprotestantisk  Maade  og  usymmetrisk  skiller  Choret  fra 
Kirkens  stemningsrige  Skib.  Det  maa  vel  blive  overladt  og  hen- 
stillet  til   en   senere  Tids  architectonisk-tekniske  Skjønsomhed  og 

aandelige  Opfattelse,  om  det  ei  vilde  være  mere  overensstemmende 
med  protestantisk  Cultus  og  Aand  at  flytte  de  paa  begge  Sider 
af  Ghorindgangen  staaende  Dele  af  Tralværket  op  i  Choret  og  stille 
dem  ~  i  et  noget  med  Hensyn  til  Høiden  forkortet  Maal  -  ved 
Høichoret  paa  begge  Sider  af  Alteret  i  lige  Linie  med  dette  og  da 


Fig    15.     C.hiisti  Kcrs  over  Ghorindgangen. 

maaske  med  en  i  en  af  Gitrets  Sider  med  dettes  Gharakter  pas- 
sende Dør  ind  til  Høichoret,  Den  tilbagestaaende  Hovedindgangs 
Portal  til  Ghoret  med  Ghristuskorset  over  kunde  der  da  vel  gives 
et  passende  Fodpendant,  eller  den  kunde  muligen  helst  borttages, 
saaat  Korset  hang  frit.  Der  synes  i  protestantiske  Kirker  at  herske 
en  i  og  for  sig  forunderlig  Tilbøielighed  til  næsten  altid  at  anbringe 

Christuskorset ,    fastgjort   til   en  Mur  eller   Pille;    —   paa  Gol^Mlha 
stod  Korset  Trit. 

Over  Chorgitret   hænger    altsaa    ned   fra   Hvælvingen    over 
Indgangen    til  Choret    den    roskildske  Bisp  Lage  Urnes  mæglige 
Crucifix  med  det  udtryksfulde  Hoved  af  den  døende  Frelser  (Fig.  15). 
Det  har  Urnernes  Vaaben  —  et  blaat  Skjold  med  en  gul  Ørneklo, 
vendt  mod  Ven- 
stre;   Ørnelaaret 
er  graat,   Snittet 
rodt    —    og  har 
Aarstallet    15^27. 
Muligen  er  Gru- 
cifixet    et    Værk 
af     Billedskærer 
Claus  Berg.  Oven 
over  Christi  Ho- 
ved    og     under 
hans  Fødder   og 
ved  hver  af  hans 
Hænder     er     en 
lille     Glaskapsel 
med      Relikvier. 
Det     blev     1847 
nedtaget;  en  Sed- 
del  ved  Relikvi- 
erne antydede,  at 
det    var   ha' van- 
det hundrede  Aar 
siden     det    sidst 
var  nedtaget.  Fn 
ny  Seddel  blev  nu 
vedlagt,    at    det 
atter   var    blevet 
undersøgt  af  den 
daværendeKirke- 
inspection  (Inge- 
mann, Povelsen,   Zeuthen).      I   en  af  Kapslerne    findes    noget    af 
Christi  Haar  (!) ;  i  en  anden  nogle  af  Pauli  Tænder  (!) ;  i  en  tredie 
et  Stykke  af  den  Sten,   hvorpaa  den   hellige  Familie  har  siddet  i 
Ørknen   (!);   i  den  fjerde  Kapsel  nogle  af  Pauli   Been   (!).     Disse 
Kapsler  opdagedes,   da  Korset  blev   afvasket,   og  Fortegnelsen  paa 


Fii?.  16.    Afbildning  af  Korset  i  Sacristiet. 

den  vedlagte  Seddel  angav,  at  Relikvierne  virkelig  vare  dem,  de 
udgaves  for  at  være  (!)  —  Paa  den  ind  imod  Høialtret  vendende 
Side  har  Grucifixet  et  malet  Ghristusbillede,  der-  tidligere  ved  Kir- 
kens Restauration  1845 — 46  var  skjult  under  en  raa  Overstrøgning, 
men  nu  ved  den  sidste  Restauration  i  iialvfjerserne  atter  blev  af- 
vasket og  fremdraget.  Det  var  i  Tornekrandses  Tid  malet  bag  paa 
Korset,  dengang  Kirken  under  ham  blev  restaureret;  derfor  findes 
ogsaa  derpaa  Tornekrandses  Vaaben  og  Skjoldmærke  tilligemed 
Abbedhuen  og  et  memento  mori  underneden;  over  det  staar: 
omnia  in  laudem  dei  (se  nedenfor).  Dette  Kors  saavelsom  det 
mindre  (Fig.  16)  i  Sakristiet  over  Skriftestolen  ere  begge  af  Ege- 
træ, men  paa  det  store  Kors  er  den  fuldkommen  runde  Hovedfigur 
udført  for  sig  selv.  Paa  begge  Korsenes  Ender  ere  de  fire  Evan- 
gelisters Symboler  (o:  den  Hovedopfattelse,  som  hver  af  Evangeli- 
sterne særlig  i  deres  Evangelium  udhæver  af  Frelseren)  saaledes 
fordelt,  at  Englen  for  Matthæus  sidder  nederst,  Løven  for  Marcus 
staar  paa  Korset  i  Sacristiet  til  Høire  paa  Tværtræet,  men  Oxen 
(Lucas)  til  Venstre,  medens  det  Omvendte  er  Tilfældet  paa  Ghor- 
gitrets  Kors;  Ørnen  for  Johannes  staar  øverst  paa  begge  Kors. 
Legemsformen  paa  Sacristikortet  er  udført  i  Relief  og  høist 
mangelfuldt,  saaledes  seer  f.  Ex.  Maria  med  Jesubarnet  ingenlunde 
moderlig  og  »alma«-aglig  o:  huldsahg  ud.  Korset  menes  at  skrive 
sig  fra  omkring  1200.  Da  Kirken  var  indviet  til  Vor  Frue,  faar  det  sin 
Betydning,  at  hendes  Billede  med  Jesusbarnet  er  udskaaret  paa 
Korset  under  Frelserens  Fødder.  Ved  Siden  af  Urnernes  Vaaben 
med  Bispehuen  staar  paa  det  store  Kors  XPS  -  VR,  d.  e.  Ghristus 
Victor  (o:  Ghristus  Seirherre).  —  Et  andet  ældre,  berømt  Ghristus- 
billede, fortræffelig  malet  paa  Lærred  med  Vandfarve,  skal  have 
hængt  i  Kirkens  nordre  Sidegang  indtil  Slutningen  af  forrige  Aar- 
hundrede,  da  det  nedtoges  og  blev  opbevaret  —  uvist  hvorfor  — 
iblandt  Academiets  Inventarium.  Omendskjøndt  det  havde  Udt 
meget  af  Ælde,  var  dog  dets  Hoved  saa  forunderlig  vel  bevaret, 
som  om  det  ganske  nylig  var  blevet  malet.  Ifølge  et  gammelt 
Sagn  skal  det  af  en  bodfærdig  Munk  være  bragt  til  Sorø  Kloster 
fra  Rom.  Det  nedtoges  —  uheldigvis  —  før  Academiets  Brand 
1813  og  overgik  til  Academiets  Inventarium,  men  brændte  tillige- 
med dette. 

Indenfor  Tralværket  befinder  man  sig  i  Kirkens  Tværskib, 
der  nu  udgjør  Kirkens  Ghor.  Her  ligger  Absalons  Slægt  begravet, 
og  saavel  her  som  i  begge  Korsfløiene  (Johannes  Døberens  og 
Johannes    Evangelistens   Presbyterium)    ligger   Skjalm    Hvides  Æt 

begraven,  men  næsten  ingen  Ligsten  forefindes.  Ved  Indgangen 
til  Choret  laa  N.  Mules  Søn,  Esbern  Snerling  og  Joh.  Marsk,  Esbern 
Snares  Søn.  Absalons  Tvillingbroder  Esbern  Snare  ligger  under 
det  nuværende  Alter  ved  Hovedet  af  Absalon,  til  Venstre  for  ham 
hans  Søn  Absalon  Bælg  og  til  Høire  hans  Søn  Nic.  Mule.  1285 
blev  Absalons  Forældres  og  Slægtninges  Ben  flyttede  fra  den  oven- 
omtalte lille  Stenkirke  og  begravede  i  den  store  Kirkes  Ghor. 
Denne  Flytning  foranstaltede  Abbed  Niels  III  forat  hæve  og  hævde 
Kirkens  Betydning  som  Hvidernes  Slægts  Gravsted;  ved  samme 
Leilighed  flyttedes  ogsaa  Ebbe  Skjalmsøn  med  Hustru  Ragnhild 
O"  Datteren  Gyde,  Toke  Ebbest^n  og  hans  Moder  m.  m.  fl.  herhid 


Fig.  17  a.     Tværsnit  af  Sorø  Kirke  (Trap  333). 

Og  nedlagdes  dels  i  den  nordre,  dels  i  den  søndre  Korsfløi  og  dels 
i  Høichoret.  I  Joh.  Evangelistens  Chor  (den  søndre  Kirkefløi)  laa 
Hulmfrith  og  Ingeborg,  Esbern  Snares  Hustruer,  Alexander,  Absa- 
lons Søstersøn,  samt  Ebbe  og  Laurentius  Sunesøn.  Alle  de  her 
nævnte  ere  begravede  her  før  Kirkens  Brand  1247.  Suno,  Absa- 
lons Søskenbarn,  fik  sin  Grav  i  Munkenes  Ghor,  der  vistnok  den- 
gang har  strakt  sig  til  den  første  Arcade  i  Hovedskibet.  Stenene, 
som  dækkede  den  absalonske  Families  og  Kirkens  Velgjøreres  Grave, 
vare  høist  simple,  og  Indskrifter  og  Figurer  paa  dem  maatte  ifølge 
Ordenens  Regler  kun  indridses  paa  Overfladen.  Ved  en  Gravning 
i  Yderchoret  i  Sommeren  1873  fandtes  foran  Valdemars  Kistes 
tidligere  Plads  paa  det  Sted,  hvor  ifølge  den  af  Munkene  affattede 

Fortegnelse  over  Gravene  i  deres  Kirke  Marsk  Henr.  Podebusk  skal 
ligge  begravet,  et  stort  Slagsværd  med  Korsfæste  og  Greb  til  begge 
Hænder;  det  blev  ophængt  paa  den  nordvestre  Pille  ind  imod 
Choret  under  Marskens  Navn  og  Skjoldmærke,  i  Nærheden  af 
hans  Grav;  selve  Graven  var  helt  falden  sammen.  Olaus  Jyde 
ligger  ogsaa  begravet  i  Choret  foran  Høialtret.  De  fleste  af  disse 
Grave  i  Høichoret  ere,  med  Undtagelse  af  Absalons  Gravsted,  i 
det  syttende  Aarhundrede  blevne  forstyrrede  ved,  at  der  i  denne 
Del  af  Kirken  indrettedes  Gravsteder  for  Hovmestrene  ved  Acade- 
niiet:  Høg  og  Rosenkrantz  med  Familier.  -  Førend  vi  fra  hvad 
vi  maaske  tør  kalde  Lavchoret  ad  nogle  Trin  gaa  op  i  selve  Høi- 
choret, hvor  der  særhg  kun  foruden  Epitaphierne  og  Vægskabene 
samt  et  Par  i  Væggen  indsatte  Mindestene  kun  alene  kan  være 
Tale  om  Absalons  minderige  Gravmæle,  Henrik  Tornekrandses 
Gravsten,  Valdemar  Atterdags  og  Christopher  d.  i2dens  og  Olufs 
Gravmonument  og  Hvilested,  ville  vi  standse  lidt  ligeoverfor  Kir- 
kens berømte  Altertavle.  Denne  mener  man  er  skjænket  Kirken 
af  Overhofmester  Jørgen  Rosenkrantz  eller  af  ham  besørget  restau- 
reret 1656;  paa  den  findes  Rosenkrantzernes  Vaaben  og  fandtes 
paa  Alterklædet.  Altertavlens  øverste  Maleri  er  en  allegorisk 
Fremstilling  af  Jesus  Christus  som  Forsoneren  og  passer  særlig 
som  Pendant  til  selve  Alterbilledet.  Den  maleriske  Opfattelse  og 
Gjengivelse  peger  hen  paa  en  katholsk  Legende  om  Blodets  For- 
vandling til  Vin.  Christus  staar  i  Vinpersekarret,  og  Blodet  springer 
ud  af  hans  Side  og  opfanges,  forvandlet  til  Vin,  hvori  Christus 
træder,  i  Bægre  af  to  Engle;  det  har  ligeledes  Aarstallet  1656. 
Altertavlen  selv  er  malet  i  en  mandig,  kraftig  Stil  med  levende 
Farveblanding,  Liv  og  Enhed  og  forestiller  Nadverens  Indstiftelse. 
Om  Carl  van  Mandern  (den  yngste  —  der  var  nemlig  tre.  Fader, 
Søn  og  Sønnesøn,  af  det  Navn),  der  var  Hofmaler  hos  begge  de 
danske  Konger,  Chr.  d.  4de  og  Fred.  d.  3die,  har  malet  det,  er 
imidlertid  uvist;  snarere  har  maaske  Abraham  Wuchter  —  Chr.  d. 
4de  skriver  Navnet  som  Wuthter  —  der  af  Chr.  d.  4de  indkaldtes 
til  Danmark  1688  for  at  være  Hofmaler,  og  i  nogen  Tid  var  ansat 
som  Tegnelærer  (Contrafeyer)  ved  Sorø  Academi,  malet  det.  Han 
var  Carl  v.  Manderns  Svoger  og  malede  ligesom  han  med  en  liv- 
fuld Farveblanding,  tiltalende  Enhed  og  Situationsharmoni.  Begge 
siges  at  være  bekjendte  og  heldige  i  Portraitering.  Der  gaar  det 
Sagn,  at  Kunstneren  har  taget  Motiverne  til  Apostlenes  Ansigtstræk 
af  Bønder  i  Byen  Haverup  ved  Sorø,  efterat  han  først  havde  tænkt 
paa  at  portraitere  Academiets  daværende  Professorer,  hvilket  han 

imidlertid  siges  at  niaatte  opgive,  da  ingen  af  de  lærde  Herrer 
ønskede  at  være  Judas.  Opfattelsen  af  Ansigterne  og  deres  Udtryk 
er  visseligen  ikke  idealt,  snarere  det  modsatte,  men  saavel  For- 
tidens som  Nutidens  Kirkemalerier  og  Gjengivelse  af  Christi  og 
de  hellige  ]\Iænds  og  Kvinders  Ansigter,  saavelsom  af  Begivenheder 
fra  den  hellige  Historie,  bliver  og  maa  blive  en  fast  uløselig  Op- 
gave for  Malerne. 

Førend  vi  nu  gaa  op  i  Høichoret,  ville  vi  kun  omtale  dem, 
hvis  Ben  ligge  under  det  af  Olaus  Jyde,  Abbed  fra  1476 — 90,  for- 
høiede  Chor,  Høichoret,  til  hvilke  underjordiske  Gravhvælvinger 
man  tidligere  steg  ned  gjennem  en  Lem  i  Gulvet  bag  Alterpladsen, 
men  som  nu  er  lukket,  da  Liglevningerne  som  oftest  kun  bleve 
Gjenstand  for  en  odiøs  Nysgjerrighed  og  nyfigen  Interesse.  Her- 
under er  nemlig  ogsaa  Mogens  Høgs  Begravelsesrum,  og  tidligere 
blev  blandt  andre  af  hans  Rester  hans  Cranium  fremvist  med 
Mærke  af  det  vældige  Sabelhug,  han  fik  i  Ringsted  af  Carl  d.  10de; 
da  han  nemlig  af  Fred.  d.  3die  blev  sendt  til  Ringsted  for  at 
underhandle  med  Carl  d.  10de  om  Fredsbetingelserne,  og  den 
svenske  Konge  spurgte  ham,  om  det  ikke  kunde  være  ham  lige- 
gyldigt, enten  hans  Konge  hed  Carl  eller  Frederik,  og  Mogens  Høg 
hertil  gav  et  djærvt  Svar,  huggede  Carl  d.  10de  ham  over  Hovedet 
med  sit  Sværd.  —  En  anden  særlig  Gjenstand  for  de  Besøgendes 
Skuelyst  var  ogsaa  Frøken  Pultzes  Lig,  som  hun  ligger  i  sin  Kiste, 
iført  en  lyserød  Fløiels  Kjole,  med  Perltir  om  Halsen,  Pynt  paa 
Haaret  og  Silkesko.  Sagnet  fortæller,  at  hun  dansede  sig  tildøde 
paa  et  Bal  paa  Sorø  Akademi.  Hun  siges  at  have  hørt  til  en 
meget  kraftig  Slægt,  var  en  Datter  af  Ritmester  Pultz  paa  Skovs- 
gaard paa  Langeland.  Om  denne  Families  Styrke  og  Kræfter 
hedder  det,  at  ved  et  Gilde  hos  den  præsenteredes  et  Fad,  hvorpaa 
laa  en  forsvarlig  Hestesko,  som  Husets  Frue  opfordrede  Gjæsterne 
til  at  rette  lige;  da  ingen  af  dem  formaaede  dette,  tog  Fruen  den 
og  rettede  den  med  sine  Hænder  lige  ud.  I  Porten  paa  Gaarden 
skal  der  i  Hvælvingen  have  været  en  stor  og  tyk  Ring,  som  Rit- 
mesteren, naar  han  red  igjennem  Porten,  undertiden  tog  fat  i  og 
løftede  baade  sig  selv  og  Hesten  op  fra  Jorden.  —  Mogens  Høgs 
Gravrum  ligger  under  Høichorets  nordre  Hvælving  bag  Alteret 
under  Christopher  d.  2dens  Gravmonument.  Rosenkrantzernes  Be- 
gravelse er. i  den  søndre  Gravhvælving  under  Valdemar  Atterdags 
Gravmonument.  —  Paa  Høichorets  nordre  Mur  lægge  vi  først 
Mærke  til  Absalons-Skabet,  hvor  de  fra  Graven,  der  sidste  Gang 
aabnedes    1827,    optagne    Relikvier  —   hans  Ring,    Bispestav,    en 

Blyplade  med  Inscription,  Stykker  af  Kaabe  og  Hue  og  Alterbæger 

—  gjemmes.  Naar  dette  Skab  tidligere  aabnedes  for  Besøgende, 
hvilket  da  kun  skete  én  Gang  om  Aaret,  paa  Kongens  Fødselsdag, 
skulde  der  ringes  med  Kirkens  Klokker,  og  Kirkeinspeetionen  in 
pleno  være  tilstede,  hver  med  sin  specielle  Nøgle,  og  aabne  hver 
sin  Laas  paa  Skabet.  Nu  sees  Relikvierne  bag  en  Rude,  og  Kir- 
kens Ringer  har  kun  én  Nøgle  til  Skabet.  Paa  samme  Mur 
hænger  Mogens  Høgs  ægte  forgyldte  Kobberplade,  omgiven  af  en 
flad  Sølvkarm  med  to  Figurer.  Den  indeholder  en  Beretning  om 
hans  Liv  og  hans  Fortjenester  af  Riget;  han  var  Rigsraad  under 
Chr.  d.  4de  og  Fred.  d.  3die.  Skabet  henimod  Ghorets  nordost- 
hge  Side  er  et  Sted,  hvori  der  indenfor  en  Jerngitterdør  har  været 

Helgenben  af  Victor  og  Albinus. 
Trædørene  ere  satte  af  Henrik 
Tornekrands,  de  tre  af  dem  ere 
senere  restaurerede.  I  Høichorets 
østlige  Gavlvæg  er  en  1777  indsat 
Marmorsten,  der  indeholder  en 
Fortegnelse  over  de  i  Kirken  hvi- 
lende fyrstelige  Personer  i  et  Antal 
af  13;  Christian  d.  7de  har  ladet 
den  sætte  her.  Under  denne  Mar- 
morsten er  Kong01ufs(f  1387)  Sten 
indsat  i  Væggen  (Fig.  17  b).  Hans 
Grav  er  paa  den  nordre  Side  af 
Altret.  Den  aabnedes  1857  (Fred. 
d.  7de),  og  Skelettet  fandtes  af 
en  ung  Mand  paa  16 — 20  Aar. 
Benene  nedlagdes  igjen,  og  Graven 
blev  tilmuret,  en  ny  Sten  lagdes  over,  og  den  gamle  Sten,  hvorpaa 
en  Afbildning  af  det  norske  Vaaben  (en  Løve  med  krum  Helle- 
bard) og  med.  Angivelse,  at  det  var  Margrethes  og  Hakons  Søn, 
indmuredes  i  den  østlige  Udmur  bag  Altret. 

Vi  omtale  nu  Valdemar  Atterdags  og  Christoffer  d.  2dens 
Gravminde,  man  kan  ikke  sige  deres  Mausoleum,  hvilket  Ord  jo 
betyder  et  pragtfuldt,  kostbart  Gravminde;  —  og  er  det  mærkeligt, 
at  det  tidligere  saa  uafhængigt  af  Rigsdag  og  andre  besværlige 
Tilsynshavende  rige  Academi  aldrig  i  de  tvende  sidste  Aarhun- 
dreder  har  faaet  Tanke  om  at  reise  et  Mausoleum  i  Sorø  Høichor 

—  eller  andetsteds  —  for  Valdemar  Atterdag,  der  under  saa  for- 
tvivlede Forhold  blev  Rigets  ypperste  Restaurator.    Valdemar  døde 


Fig.  1/  b.     Kong  Olufs  Lig-ten 

24de  October  1375  paa  Gurre  Slot  ved  Vordingborg.  Hans  Lig 
førtes  af  Datteren,  Dronning  Margrete,  med  Pavens  Tilladelse  (!) 
fra  Vordingborg  til  Sorø,  hvor  hun  lod  et  prægtigt  Alabastmonu- 
ment  opstille  —  Mærkerne  af  Forziringerne  ere  endnu  kjende- 
lige  —  over  ham  ved  den  sorte  Marniorsarcophag.  Hans  Vaaben 
sees  paa  Kirkepillen  paa  høire  Haand  af  Hovedindgangen  til  Choret. 
Sarcophagen  stod  i  Slutningen  af  det  14de  Aarhundrede  midt  i 
Munkenes  Ghor  og  henstod  endnu  her  1749;  den  flyttedes  senere 
1777  til  Ghorets  østlige  Hjørne,  og  den  sorte  Marmorkiste  er  be- 
røvet alle  sine  Prydelser,  hvilket  man  mener  skal  være  skeet  i 
Grevens  Feide  (1534 — 36),  da  Monumentets  Zirater  siges   at  være 


Fi2.  18a.     Valdemai   Atteidags  Giav 


blevne  »meget  bedervede«,  eller  det  er  skeet  i  Svenskekrigen  1658. 
Under  Fred.  d.  5te  aabnedes pisten  1756,  og  de  Levninger,  man 
fandt,  bleve  efter  Kongens  Befaling  gjemte  i  en  Tinkiste  og  atter 
nedsatte  i  Sarcophagen.  En  forrusten  Kaarde  og  en  med  Guld- 
traad  bestukken  Silkehovedpude  fandtes  i  Kisten.  —  Christoffer 
d.  Mens  Gravminde  er  tomt;  de  jordiske  Levninger  hgge  nede  i  Grav- 
rummene under  Choret  tilligemed  Høgernes  og  Rosenkrantzernes. 
Han  og  hans  Dronnings  samt  hlle  Datters  Gravminde  havde  først 
sin  Plads  omtrent  dér,  hvor  nu  det  Jernskab,  der  indeslutter  de 
absaloniske  Relikvier,  er  anbragt  i  den  nordlige  Mur.    Det  flyttedes 

samme  Aar  som  Valdemar  Atterdags  Gravminde  1777.  Ved  stærke 
Jernkjæder  skal  det  i  en  egen  af  Valdemar  Atterdag  bekostet 
Gravseng  af  Kobber  have  i  en  svævende  Stilling  været  heftet  til 
Chorets  Hvælving,  men  blev  nedtaget,  da  Hvælvingen  begyndte  at 
give  sig  under  denne  Byrde.  De  zirlige  Messmgbilleder  i  Legems- 
størrelse ligge  nu  ovenpaa  en  stor  Sandstensplade  og.  Fodstykke, 
som  man  senere  har  givet  dem,  maaske  for  billedlig  at  antyde, 
at  hele  Christoffers  Regentliv  var  bygget  paa  Sand;  oprindelig  vare 
Kisterne  malmbeklædte,  og  Figurerne  afgive  et  Minde  om  det  14de 

Aarhundredes  Kunstsands  i  Danmark. 
De  skulle  tidligere  have  staaet  i  den 
nordre  Korsarm,  hvor  nu  Thotts  Kapel 
er.  De  tre  —  egentlige  fire  —  defecte 
Malmlysestager  høre  nok  ikke  med  til 
Christoffers  Gravmæle,  men  snarere  til 
Absalons  tidligere  Gravsted;  det  var 
da  kirkelig  Skik,  paa  visse  Høitidsdage 
at  tænde  Lys  paa  og  ved  Gravstederne. 
Den  usle  Faders  og  den  udmærkede 
Søns  Gravminder  staa  saaledes  her  i 
Høichoret  vis  a  vis.  —  Dronning  Mar- 
gretes Lig  blev  1412  nedlagt  og  sat 
ved  Faderens  Side  ifølge  hendes  eget 
Ønske.  Men  Aaret  efter  blev  det 
meget  imod  Munkenes  Villie  af  den 
misundelige,  roskildske  Bisp  Peder 
Jensson  Lodehat  flyttet  til  Roskilde 
Domkirke  fra  det  Sted,  hun  selv  havde 
udvalgt  sig  imellem  Faderen  og  Sønnen 
Oluf.  De  fleste  af  Gravene  i  Høichoret, 
sagde  vi  ovenfor,  ere  ved  Indretningen 
af  Høgernes  og  Rosenkrantzernes  Gravkjeldre  i  det  17de  Aar- 
hundrede  i  den  Grad  forstyrrede,  adsplittede  og  henlagte  paa 
ukjendte  Steder,  at  endog  Absalons  Forældre,  Asger  Rygs  og  Fru 
Inges  Gravsteder  ikke  bestemt  ere  at  paavise.  I  saa  Henseende 
er  det  heldigt,  at  Absalon  havde  ladet  Bedsteforældrenes  og  Far- 
broderens Lig  indsætte  i  Pillen  meflem  de  to  Sidekapeller  i  den 
søndre  Korsfløi.  De  i  den  seneste  Tid  i  Sorø  Kirke  foretagne 
Undersøgelser  af  Gravene,  hvortil  Kirkens  Restauration,  Varmerørs- 
ledningernes  Anbringelse  og  Gulvets  Omlægning  gav  Leilighed, 
have  i  det  Hele  intet  Udbytte  givet. 


Fig.  18  b.     Arbildning  af 
Absalons  Ligsten. 

Fig.  19.     Blypladen  med  Indskriften;  fandtes  i  Absalons  Kiste. 

Vi  gaa  nu  hen  til  Absalons  Gravminde  (Fig.  18  b).  Ligesom 
man  kan  sige,  at  Thorvaldsens  Museum  tjener  som  et  storartet 
Monument    over   vor  udødelige  Billedhugger,   saaledes  staar  Sorø 

J*,^,./;,!  ■, .  I  „  .,...,,    ..    .    -ij.A;> — 


Fig.  -20.     Ferspectivisk  Tegning  af  Blykisten. 

Kirke  som  et  Æresminde  —  monumentum  aere  perennius  —  for 
dens  Grundlægger  og  Opbygger,  vor  aandsmægtige  Erkebiskop 
Absalon,   og  man  kan  tor  begges  Vedkommende  gjentage  de  Ord, 

Fig.  21.     Plantegning  af  den  nederste  Del  af  Graven  med  den  deri 
indsatte  Blykiste. 


64 


Fig.  22.     En  Guldring,  hvori  en  Saphir. 


der  læses  i  St.  Paulskirken  i  London  paa  en  af  Pillerne  under 
denne  Kirkes  Bygmester  Christoffer  Wrens  Na\Ti,  nemlig:  »Lector, 
si  monumentimi  reqviris,  —  circumspice!«  (Læser,  hvis  Du  savner 
et  Monument,  —  saa  se  Dig  om!)  —  Absalon  døde  i  Sorø  Natten 
til  den  21de  Marts  1201  og  blev  begravet  i  sin  Kirke  »i  Soer«;  hans 
Lig  blev  nedlagt  i  en  Blykiste  (Fig.  19—23)  lige  foran  Høialtret. 

At  Graven  nu  sees  bagved 
Altret  er  begrundet  i,  at  Høi- 
altret og  det  opmurede  Alter- 
bord, som  er  forfærdiget  i 
Fred.  d.  3dies  Tid,  er  blevet 
flyttet  frem,  medens  det  tidli- 
gere stod  længere  tilbage,  hen- 
imod  de  to  store  Vinduer  imod 
Øst,  ligesom  ogsaa  det  hele 
Høichor  senei^,  formodentlig 
1778,  da  Kirken  fik  en  bety- 
delig Reparation,  er  forhøiet 
henimod  en  Alen  og  er  ble- 
ven udlagt  med  nyt  Murstens- 
gulv.  Absalons  Grav  er  bleven 
aabnet  tvende  Gange,  nem.lig 
1536  i  Kong  Ghrist.  d.  3dies 
og  1827  i  Kong  Fred.  d.  6tes 
Nærværelse.  Paa  det  davæ- 
rende kgl.  Kunstkammer  fand- 
tes nemlig  et  Granium  eller 
Hovedskal  og  tvende  derved 
lagte  Dødningeben,  der  i  Mu- 
seets Katalog  angaves  at  være 
Hovedskallen  og  Ben  af  den 
navnkundige  Erkebiskop  Absa- 
lon. Kong  Frederik,  der  fandt 
en  saadan  Antagelse  ligesaa 
besynderlig  som  forargelig  og 
upassende,  besluttede,  at  det  ved  en  Aabning  af  Absalons  Grav 
den  23de  Mai  1827  skulde  undersøges,  om  denne  Hovedskal  og 
disse  Ben  virkelig  vare  adskilte  fra  Absalons  Legeme,  i  hvilket 
Fald  de  da  atter  skulde  nedlægges  i  Graven.  Inden  man  ved  Aab- 
ningen  af  Graven  naaede  til  dennes  Sted,  maatte  man  bortrydde 
Grus  og  Sand,  Murstensgulv  o.  s,  v.  af  et  Par  Alens  Dybde,  og 


Fig.  23.    En  Kalk.    Begpe  fundne  i  Erke- 
biskop Absalons  Kiste  i  Sorø  Klosterkirke. 


65 

kom  saa  omsider  til  en  stor  Ligsten  af  Marmor,  der  fandtes  brudt 
paa  to  Steder,  uden  Indskrift  og  Skulpturarbeide.  Under  denne 
viste  der  sig  i  en  muret  Indfatning  en  Blyplade,  der  ligesom  et 
Æskelaag  omsluttede  en  Blykiste,  som  sluttede  sig  til  den  murede 
Indfatning.  Den  til  Hovedet  afpassede  Fordybning  vendte  mod 
Vest,  og  i  en  mod  Fødderne  aftagende  Bredde  strakte  Kisten  sig 
imod  Øst  i  en  Længde  af  3  Alen  og  1 1  Tommer.  Da  Blylaaget  var 
aftaget,  viste  sig  Omridsene  af  et  Legeme  i  en  over  Skelettet  sam- 
menfoldet Paaklædning,  der  skjønnedes  at  være  et  geistligt  Ornat. 
I  Kisten  fandtes  en  Kirkekalk,  der  laa  i  de  om  Kalkens  Fod 
sammenfoldede  Hænder,  og  en  i  denne  liggende  Guldring,  indfattet 
med  en  blot  for  oven  afrundet  Stjernesaphir;  endvidere' fandtes 
en  for  største  Delen  af  Fugtighed  hensmuldret  Bispestav  af  Bén, 
der  maatte  optages  stykkevis;  den  laa  i  den  høire  Arm  langsmed 
Kroppen;  fremdeles  et  Stykke  Klædemon  over  Brystet  med  Lev- 
ninger af  et  paasyet  Kors  af  Guldtraad.  Ogsaa  fandtes  en  Sandal 
af  Læder,  det  øverste  af  den  af  Silketøi  med  Guldlraaclsprydelser, 
indvævet  i  Silke  forpaa;  større  og  mindre  Stykker  af  en  bøiet 
Blyplade,  af  en  langagtig,  firkantet  Form  laa  omtrent  ved  Ligets 
Skuldre.  Indskriften  paa  denne  Plade  var  nu  tildels  fortæret  og 
hensmuldret,  hvilket  ligeledes  gjaldt  om  en  Tinplade,  der  laa  paa 
Brystet.  Forat  bevare  disse  Plader,  disse  Sager  og  Stykker,  bleve 
de  kogte  i  Olie  og  henlagte  i  et  til  dette  Øiemed  i  Muren,  tæt  ved 
Graven  indsat  Skab  af  Jern.  Med  Hensyn  til  de  i  det  forhenværende 
kgh  Museum  fremviste  og  foregivne  Levninger  af  Absalons  Hovedskal 
og  Ben  mente  man  at  være  kommen  til  Vished  om,  at  disse  aldrig 
have  hørt  til  Skelettet,  idet  alle  de  mindre  Ben  i  Over-  og  For- 
hovedet saavelsom  Underkjæbebenet  og  flere  Dele  af  Baghovedet 
fandtes  i  Graven,  hgesom  ogsaa  Brysthvirvler,  Overbén,  Bækkenet, 
Laarbén,  Skinneben  og  Knæskaller  laa  temmelig  uforstyrrede  i  den 
sædvanlige  Stilling.  Imidlertid  synes  det  dog  ved  Undersøgelsen, 
som  om  Graniet  ikke  aldeles  bestemt  kunde  paavises.  I  Jernskabet 
findes  den  fra  Kunstmuseet  erholdte  Hovedskal  og  Dødningebén, 
de  sidste  —  NB.  ikke  den  første  —  med  en  Paaskrift  om  Urig- 
tigheden af  Antagelsen,  at  de  vare  Dele  af  Absalons  Legeme. 
Er  det  nu  tvivlsomt  med  Hensyn  til  Hovedskallen,  da  maa  denne 
ved  Gravens  Aabning  under  Chr.  d.  3die  1536,  hvor  da  Absalons 
Lig  fandtes  at  ligge  helt  og  holdent  i  sit  geistlige  Ornat  med  en 
Ring  paa  Fingeren,  en  Saphir,  indfattet  i  Guld,  være  borttagen. 
Man  siger,  at  Kong  Christian  d.  3die,  da  Absalons  Ring  dengang 
blev   optagen   af  Graven,   vilde  forære  den  til  den  tilstedeværende 

sjællandske  Bisp  Palladius,  men  at  denne  kastede  den  ned  i  Graven 
igjen  med  de  Ord:  »Det  var  Uret  at  plyndre  fromme  Mænds 
Mindesmærker.«  Christian  d.  3die  lod  da  strax  Graven  lukke  og 
en  Sten  lægge  over  den.  Som  det  synes  ifølge  Kong  Christians 
Villie  og  Befaling  lod  Abbed  Henrik  Tornekrands  Graven  pryde 
med  den  nu  over  denne  liggende  prægtige  Mindesten,  der  kom  til 
at  ligge  over  den  Ligsten,  som  tidligere  laa  over  Hvilestedet.  De  tire 
nu  forsvundne  Candelabre  skrive  sig  ogsaa  fra  den  Tid.  —  Hvor- 
ledes det  nu  monne  forholde  sig,  saa  kan  det  jo  antages,  at  det 
i  Museet  fremviste  Cranium  og  de  korslagte  Ben  kun  kunne  have 
været  som  et  memento  mori,  der  er  forefundet  i  et  af  Absalons 
i  Sorø  Kloster  beboede  Værelser,  hvorfra  det  tilligemed  andre  ham 
tilhørende  Ting  er  bragt  til  det  kgl.  Museun). 

Absalons  Gravminde  er  af  gulladen,  gottlandsk  Kalksten; 
Abbed  Henrik  Tornekrands  har  ladet  den  udføre  i  den  katholske 
Kirkes  Aand.  Absalon  er  fremstillet  i  erkebiskoppohgt  Ornat  som 
Kirkens  Primas,  med  den  korsdannede  Stav  i  den  venstre  Haand 
og  opløftende  den  høire  Haand  til  Velsignelse.  Hans  Skjoldmærke, 
den  springende  Hjort,  er  afbildet  nederst,  to  Figurer  i  biskoppelig 
Dragt  sidde  ved  hans  Fødder  med  Bispestaven  i  den  ene  Haand 
og  holdende  en  Bog  (Biblen?),  hvori  de  læse,  i  den  anden.  Midt 
ovenover  Buen  staar  en  Kurv  med  Frugt,  og  to  Engle  ere  afbildede 
i  Hjørnerne,  spillende  med  Arabesker  og  Blomster  m.  m.  Buen 
over  Absalons  Hoved  har  følgende  Indskrift:  Absalon  hoc  tegitur 
lundensis  marmore  (?)  præsul,  o:  med  denne  Marmorsten  dækkes 
Lunds  Erkebisp  Absalon.  Ovenover  Absalons  Hoved  er  en  Slags 
Blomsterslyngning  og  en  Vase  med  Blomster.  De  Skjolde,  som  to 
Smaadrenge  nederst  paa  Ligstenen  holde  ved  Fødderne,  høre  til 
Tornekrandses  Vaaben.  (Tornekrandses  Vaaben  har  Stigen,  tre 
Muslingskaller  og  en  Tornekrands;  den  ene  Smaadreng  holder 
hans  fædrene,  den  anden  hans  mødrene  Vaaben.)  Nederst  paa  den 
ene  Gravpille  staa  to  basunblæsende  Kngle;  paa  den  anden  Pille 
staa  Adam  og  Eva;  paa  Pillen  til  Høire  staar  MDXXXVI  (1536) 
lapis  hie  sculptus  est  (er  denne  Sten  udhugget);  og  paa  Foden  af 
Stenen  læses:  Domini  Petrus  et  Schelmo,  episcopi  Aarusienses, 
nepotes  ejus,  hic  sunt  sepulti  Paa  Pillen  til  V^enstre  læses:  MCCI 
(1201)  Absalon  hic  sepultus  est.  Gravmindet  er  aldeles  holdt  i 
den  saakaldte  Renaissancestil,  og  er  i  sin  Stil  og  Fremstilling  af 
en  kunstnerisk,  storartet  Prescntation.  Tommelfingeren  mangler 
—  mærkeligt  nok,  at  den  ikke  er  bleven  restaureret  —  paa  Absa- 
lons høire  Haand. 

I  Høikirken  ved  den  søndio  Side  af  Alteret  se  vi  den  for 
Kirkens  Fornyelse  og  Bevarelse  fortjenstfulde,  saavelsom  for  dens 
hole  Ciiltus  nidkjære  Abbed  Henrik  Ghristensøn  Tornekrandses 
Ligsten.  Han  er  begravet  her  omtrent  ved  Siden  af  Absalons 
Grav,  rimeligvis  i  et  forhøiet  Jordsmon  over  Skjahii  Hvides  SLegt. 
Hans  Ligsten  staar  imellem  tvende  Piller,  og  han  er  afbildet  med 
Abbedstaven  i  høire  Haand  og  en  Bog  under  venstre  Arm.  Med 
venstre  Haaiid  løfter  han  Ordenens  side  Overklædning  lidt  op, 
saaat  hans  mødrene  V^aa- 
ben  kommer  tilsyne.  Ho- 
vedet dækkes  af  en  høi 
Baret.  Foran  hans  Abbed- 
stav  staar  hans  fædrene 
V'aaben.  l'udsen  mellem 
Fødderne  er  et  Symbol 
paa  Forgængeligheden  af 
alt  Jordisk  i  Modsætning 
til  Indskriften  —  »una 
niihi  spes  est  eum  Ghri- 
sto  carne  resurgam«  — 
paa  Baandet,  som  to  svæ- 
vende Engle  holde  over 
hans  Hoved.  Under  den 
høire  Pilles  Fodstykke 
staar  (for  Beskueren)  et 
af  de  saakaldte  talende 
Vaabner,  nemlig  en  Tor- 
nekrands.  hvori  en  Haand 
holder  en  Abbedstav.  — 
Ligstenen  er  en  blaaladen, 
gottlandsk  Sandsten. 

Hvad  der  særlig  giver 
Sorø  Kirke  dens  største 
og  høieste  Interesse  er  foruden  Absalons  og  hans  berømmelige 
Slægts  Grave,  der  fornemmelig  ligge  i  Ghoret,  det  brede  Baand 
med  malede  Skjoldmærker  og  Indskrifter,  især  af  Skjalm  Hvides 
Æt,  som  løber  rundt  under  Kirkens  Vinduer  og  for  en  Del 
slutter  sig  til  Gravene,  idet  Skjoldene,  saavidt  muligt,  ere  an- 
bragte ovenover  de  Steder,  hvor  deres  Eiere  hvile.  De  adelige 
Vaabenskjolde  tjente  i  Kirkerne  ei  blot  som  Prydelse  for  de  præg- 
tige Gravminder,  men   optegnedes  og  maledes  paa  selve  Kirkernes 

Fig.  24.     Afliildning  af  Toriiekriiiid>-es  Ligsten. 

Vægge;  saaledes  ogsaa  i  Sorø  Kirke.  Der  findes  paa  dette  Baand 
150  Vaabenskjolde  og  Navne.  At  pryde  Kirkerne  paa  den  Maade 
var  i  det  13. — 14.  Aarhundrede  ikke  usædvanligt;  malede  Skjold- 
mærker har  man  allerede  i  det  11.  Aarh.  kjendt  og  haft  i  Danmark, 
Skjoldmærkerne  i  Sorø  Kirke  bleve  i  Slutningen  af  den 
katholske  Tid  opfriskede  ifølge  Abbed  Henr.  Tornekrandses  For- 
anstaltning 1515.  Dengang  vare  Skjoldene  forneden  malede  brede 
og  afrundede;  de  store  latinske  Begyndelsesbogstaver  fandtes  paa 
dem  alle.  Denne  i  saa  mange  Retninger  af  Sorø  Kloster  og  Kirke 
høit  fortjente  Abbed  —  hans  Vaabenskjold  med  den  skraa  Stige 
fmdes  ogsaa  afmalet  paa  Kirkens  Baand  —  lod  hele  Kirken  give 
en  malerisk   Udsmykning  ovenpaa   den  ældre  Malning.     Han  lod 


Fig,  i25.     Afbildning  af  Abbed  Henr.  Chr.  Tornekrandses  Drikkehorn;  tidligere 

paa  Kunstkamret  i  Kjøbenhavn,  hvortil  det  var  indsendt  fra  Sorø;  nu  i  Museet 

for  nordiske  Oldsager  i  Kjøbenhavn. 

hele  Skjoldrækken  hvidte  og  en  ny  male  ovenpaa  den  ældre,  og 
afrundede  da  Skjoldene  forneden  istedetfor  den  tidligere  spidse 
Form,  og  de  fik  en  Ensformighed,  som  de  ikke  havde  haft  tidligere, 
eftersom  de  jo  ikke  vare  malede  til  samme  Tid.  Kvindeskjoldene 
beholdt  imidlertid  deres  gamle  Form.  Ved  denne  Opfriskning  for- 
vanskedes vistnok  de  oprindelige  Skjoldmærker  ved  Tilsætninger 
og  Omflytning. 

Medens  Kirken  er  fattig  paa  kirkelig  Udsmykning,  er  den 
saare  rig  paa  historiske  Minder  og  fornemmelig  paa  Udsmykningen 
med  den  lange  Række  af  malede  Skjoldmærker  paa  Hovedskibets 
Vægge,  over  Pillernes  Buerad  eg  helt  omkring  Korsfløiene  og  i 
Choret.  Denne  Række  af  Skjoldmærker  og  Inscriptioner  har  under- 
gaaet  flere  Forandringer  og  ublide  Vilkaar,   men   er  nu  ved  Pro- 

fessor  Kornerups  grundige  Studium  dg  lykkelige  Kjendskab  til 
Betingelserne  for  den  oprindelige,  hieraldiske  Gjengivelse  opstaaet 
som  en  Phønix  af  Asken.  —  Foruden  Abbed  Henrik  Tornekrandses 
Overmaling  har  Skjoldrækken  endnu  undergaaet  to,  maaske  tre 
Overmahnger;  senest  af  disse  er  den  under  Malermester  Løffler 
1845—46;  dengang  skete  atter  nye  Omflytninger  og  Vilkaarlig- 
heder,  saaat  endogsaa  Hvidernes  Jagtfalk  —  Hvidernes  Vaaben- 
mærke  er  en  hvid  Jagtfalk  i  blaat  Felt,  og  dette  Vaabenmærke 
vedblev  Hovedlinien  at  føre;  Absalons  specielle  Vaaben  var  en 
springende  Hjort  i  blaat  Felt  —  nu  kom  til  at  ligne  en  Papegøie; 
men  dette  Arbeide  burde  jo  heller  aldrig  have  været  overladt  til 
ukyndige  og  uvidende  Haandværkere.  —  I  Høichoret  i  Sorø  Kirke 
fandtes  tidligere  ingen  malet  Skjoldrække,  da  den  rimeligvis  først 
i  Abbed  Olaf  Jydes  Tid  i  det  15.  Aarhundrede  og  senere  under 
Fred.  d.  3.  maa  være  bleven  ødelagt.  Man  antager,  at  Grunden  hertil 
har  været  de  gjentagne  store  Forandringer,  der  skete  i  denne  Del 
af  Kirken.  Det  er  imidlertid  klart,  at  just  Høichoret  har  været 
Udgangspunktet  for  alle  Vaabenmærkerne  og  Indskrifterne,  og  at 
Skjalm  Hvide  og  hans  Slægt,  der  laa  begravet  i  Ghoret,  have 
været  mindede  ved  Skjoldmærker  og  Indskrifter  i  dette.  Fra  Høi- 
choret forgrener  denne  Slægt  sig  henad  Hovedskibets  søndre  Væg, 
medens  Hovedlinien  med  Afbrydelser  fortsættes  i  den  nordre 
Korsarm.  Ved  omhyggelig  og  kyndig  Benyttelse  af  de  endnu  til- 
stedeværende Hjælpekilder  lykkedes  det  Professor  Kornerup  at  faa 
Mænds  og  Kvinders  Navne  og  Skjoldmærker,  som  man  ifølge 
gamle  Fortegnelser  og  Optegnelser  havde  Kundskab  om,  tilføiede, 
saaledes  blandt  andre  Skjalm  Hvides,  Esbern  Snares  og  hans 
Sønners  Skjoldmærker,  og  denne  værdifulde  Forøgelse  af  Skjold- 
mærkerne skyldes  saaledes  ham  alene.  Det  har  været  forbundet 
med  store  Vanskeligheder  at  faa  restaureret  og  gjengivet  disse 
Vaabenskjoldes  oprindelige  Farver  og  Toner,  ogsaa  særlig  paa 
Grund  af  Kalkens  Indvirkning  paa  dem.  I  Aarene  1871—74  fore- 
toges en  gjennemgribende  indre  Restauration  af  Sorø  Kirke,  hvorved 
dens  maleriske  Udsmykning  paa  Hvælvinger,  Buer,  Skjoldmærker 
o.  s.  V.  fornyedes  paa  Grundlag  af  Spor  af  en  gammel  Decoration 
fra  det  13de  Aarhundrede,  og  forsaavidt  denne  kunde  udfindes 
under  den  tykke  Overhvidtning  og  Overmaling.  Dette  betydelige  og 
store  Foretagende  lededes  med  udmærket  Dygtighed  og  Kyndighed 
af  Professor  Kornerup  og  udførtes  ved  Decorationsmaler  Sørensen. 
Professor  Kornerup  lod  med  Hensyn  til  Skjoldrækken  under- 
søge,  om  det  ikke  var  muligt  ved   at   banke  Kalken  og  de  yngre 

Overmalinger  af  at  taa  de  under  den  skjulte  ældre  Skjolde  saaU-des 
frem,  at  en  Restaurering,  særlig  med  Hensyn  til  Skjoldmærkernes 
og  Felternes  Farver  og  Toner  m.  m.,  af  dem  blev  nmlig.  For  en 
Del  lykkedes  dette  i  Korsfløiene  og  paa  Hovedskibets  Vægge,  L)e 
gamle,  gjenfundne  Skjolde  vare  lange,  smalle  og  forneden  tilspid- 
sede og  malede  udtryksfulde  og  med  et  kjækt  Snit,  ligesom  ogsaa 
Bogstaverne  paa  Indskrifterne  vare  store  og  fyldige,  med  tre 
Prikker  som  Skilletegn  imellem  Ordene.  Ligeledes  fandtes  paa 
Skjoldenes  Friser  Levninger  af  Løvværk,  Bordering,  Zigzak,  Slyng 
ninger  og  Drager.  Ogsaa  var  det  tydeligt  at  opdage,  at  Skjold- 
frisen  fra   først  af  havde  staaet  som   et  hvidt  Bælte  paa  Kirkens 


Fig.  26      En  Afl)ildning  af  den  Blyplade,    der  1777  fandtes  ved  .Skjalm  Hvides 

Levninger  i  Sorø  Kloster-Kirke.     Pladen,  der  opbevaredes  paa  Academiets  Hib- 

liothek,  brændte  tilligemed  dette  1813. 


røde  Murstensvæg.  Skjoldfnsens  Tilblivelse  er,  som  bemærket, 
først  at  sætte  fra  del  13de  Aarhundrede,  efter  Kirkens  Brand  1247. 
Den  ældste,  oprindelige  Skjoldrække  har  kun  strakt  sig  et  Stykke 
ind  i  Hovedskibet.  Medens  en  ny  Ordning  af  Skjoldene  foretogos 
istedetfor  den  tidligere  fra  1515,  der  var  bleven  paa  mange  Maader 
misvisende  og  forvansket,  bleve  de  oprindelige  Indskrifter  og  selve 
Skjoldene,  saavidt  muligt,  gjengivne  i  deres  Oprindelighed.  Det 
lykkedes  at  bevare  en  hel  Hække  af  de  gamle  Skjolde  og  Ind- 
skrifter paa  den  østre  Væg  i  den  nordre  Korsfløi.  Den  nuværende 
Ordning  af  Skjoldmærkerne  og  Indskrifterne  maa  betragtes  som 
en  efter  Kilderne  og  de  oprindelige  Fortegnelser  tro  Udgave.    Her 

skal  selvfølgelig  kun  enkelte  af  de  vigtigste  Skjoldmærker  anføres, 
f.  Ex.  paa  Chorets  østlige  Væg:  1)  Skjalm  Hvides  Vaaben; 
Feltet  blaat  med  3  gule  Tværbjælker  og  derover  en  hvid  og  blaa- 
stribet  Falk.  i)  Til  Venstre  for  dette  er  Absalons  Vaaben  med 
den  springende  Hjort  i  blaat  Felt.  3)  Til  Høire  for  Skjalm  Hvides 
Vaaben  sees  Esbern  Snares  med  den  gule  Ørneklo  i  Midten.  Paa 
Chorets  søndre  Væg:  4)  CeciUa  af  Pedersborg,  Skjalm  Hvides 
Datter,  gift  med  Peder  Torstenson;  hun  skjænkede  Soro  Kloster 
store  Gaver  og  vilde  gjerne  have  givet  mere,  »hvis  hendes  Mand 
ikke  havde  gjort  en  saa  haard  Modstand«.  5)  Johannes,  Esbern 
Snares  Søns  Vaaben,  har  samme  Vaabenmærke  som  Faderen:  en 
gul  Ørneklo  paa  et  firdelt  rødt  og  blaat  Felt.  G)  Absalon  Bælgs, 
ligeledes.  7)  Fru  Ingeborg  af  Kallundborg,  Esbern  Snares  Søstei, 
om  hvis  Gavmildhed  imod  Sorø  Kirke  med  Hensyn  til  dens  Hvæl- 
vingers Opbyggelse  efter  Branden  vi  have  talt  ovenfor,  samt  hendes 
Datter  8)  higeborg,  Grevinde  af  Blankenburg.  9)  Niels  Mule,  Es- 
bern Snares  Søn;  hans  Skjold  er  delt  paa  langs  i  to  Felter,  det 
venstre  med  en  halv,  gul  Hjortetak  paa  rød  Grund,  det  høire  delt 
i  6  vandrette  Afdehnger,  blaa  og  gul  vexelvis.  10)  Esbern  Sner- 
hng,  Niels  Mules  Søn.  H)  Jomfru  Anna,  Kong  Christopher  af 
Baierns  Søster.  —  Paa  Høichorets  nordre  Væg:  Frederik, 
Biskop  i  Slesvig  fra  1167 — 79.  Skjoldet  rødt  med  3  hvide,  buijlede 
Strømme:  midt  i  de  sidste  sees  en  blaa  Løve.  Bisp  Frederik,  der 
var  Absalons  Ven,  druknede  i  Bæltet  1179.  Ved  Siden  er  Peder 
Vagnsøns,  Bisp  i  Aarhus,  Skjoldmærke;  Skjoldet  er  delt  paa  tvers 
i  to  Afdelinger;  i  den  øverste  sees  en  gul,  flakt  Ørn  paa  blaat 
Felt.  i  den  nederste  gule  og  røde  Skaktavl;  han  var  en  Søn  af 
xAbsalons  Søskendebarn  Ingerieth,  der  var  gift  med  Vagn  og  født 
i  Pedersborg  ved  Sorø.  Her  i  Høichoret  findes  endvidere  4  biskop- 
pelige og  et  erkebiskoppeligt  Vaaben,  nemlig  1)  Peder  Sunesøn, 
Bisp  i  Roskilde  1191—1204:  Skjoldet  delt  i  6  vandrette  Tver- 
bjælker,  vexelvis  blaa  og  gule.  Han  var  en  Søn  af  Absalons 
Søskenbarn  Suno  Ebbesøn,  der  fuldendte  Bygningen  af  Bjernede 
Kirke  ved  Sorø  og  fulgte  Absalon  paa  Bispesædet  i  Roskilde. 
2)  Skjalm  Vagnsøn,  Bisp  i  Aarhus  til  1215,  Broder  til  Peder  Vagn- 
søn: Skjoldet  blaat  med  et  gult  Hjul  med  8  Eger.  Han  ligger 
begravet  til  Høire  for  Absalon.  3)  Peder  den  yngre,  Bisp  i  Ros- 
kilde til  1225:  Skjoldet  lodret,  delt  paa  Midten,  og  begge  Felter 
ere  delte  i  6  vandrette  Tverlinier,  blaa  og  gule  vexelvis.  4)  Jo- 
hannes Krag,  Bisp  i  Roeskilde  til  1300;  Skjoldet  gult  med  en  blaa, 
skraa   Bjælke,    i    hvilken   ligge   3   hvide  Roser.      Om  hans   Gravs 

Undersøgelse  se  ovenfor.  Det  erkebiskoppelige  Vaaben  er  Peders, 
Erkebiskop  i  Lund  —  Peter  (V)  Lykke  —  fra  1418  til  1436: 
Skjoldet  blaat,  og  derover  ligger  et  skraat  Kors  med  sorte  og 
hvide  Skaktavl.  —  I  søndre  Korsfløi  (østre  Væg)  findes  Olaf 
Glugs  Vaaben:  Skjoldet  blaat  med  et  Par  hvide  Hjortetakker,  om- 
givne af  Glaskugler.  Paa  den  søndre  Væg  er  Olaf  Glugs  Søns 
Ingvars  Vaaben  med  en  mod  Venstre  vendt  opreist  staaende,  rød 
Løve  i  gult  Felt.  Paa  den  vestre  Væg  sees  en  anden  af  Olaf 
Glugs  Sønners  Vaaben,  nemlig  Gummo :  Vaabnet  blaat  med  et  Par 
gule  Hjortetakker.  —  Paa  Hovedskibets  søndre  Væg  —  paa 
Pillen  —  sees  Valdemar  Atterdags,  Margretes  Faders  kgl.  Vaaben: 
de  tre  himmelblaa  Løver  og  de  9  røde  Hjerter  i  gult  Felt.  Blandt 
andre  Vaabner  her  mærkes  Peder  Drosts,  kaldet  Hosøl  eller  Hessel: 
hans  Vaaben  er  en  Ørn  med  løftede  Vinger.  Rudernes  —  de  tre, 
nemlig  Jørgen  R.  til  Vedbygaard,  Johannes  R.  til  Jungshoved  og 
Michael  R.  til  Skjoldnesholm :  Vaabnet  en  paa  skraa  stillet,  gul  Rude 
i  blaat  Felt.  Henrik  Christensøn  Tornekrands,  Abbed  i  Sorø 
Kloster  fra  1508—1538:  Skjoldet  er  forneden  afrundet  og  stillet 
skraat;  dets  Mærke  er  en  sort  Stige  paa  gult  Felt.  Lage  Urnes, 
Biskop  i  Roskilde  1512—1529;  Vaabnet  er  et  blaat  Skjold  med 
en  gul  Ørneklo,  vendt  mod  Venstre;  Ørnelaarct  er  graat,  Snittet 
rødt.  —  Paa  Hovedskibets  nordre  Væg:  Henrik  Podebusks 
Vaaben;  Skjoldet  delt  paa  Midten.  I  øverste  Felt  en  hvid  Ørn 
paa  rod  Bund,  i  nederste  Felt  blaa  og  gule  Skaktavl.  Hans  Sværd 
hænger  under  Vaabnet.  Andreas  Sunesøns  Vaaben,  Erkebisp  i 
Lund,  død  1228;  Skjoldet  delt  i  6  vandrette  Bjælker,  vexlende 
blaa  og  gule.  Absalons  Søster  Ingefrid.  Hun  og  hendes  Moder, 
Fru  Inge,  lod  ved  Nattetid  Svend  Grathes  Skibe  bore  og  forhugge 
forat  standse  Svend  i  at  forfølge  Valdemar  og  Absalon  (se  Inge- 
manns »Valdemar  den  store  og  hans  Mænd«).  Hendes  Søn,  Alexan- 
ders Vaaben;  Skjoldet  tvedelt,  gult  foroven,  blaat  forneden  med 
en  hvid  Ørn  med  udspilede  Vinger  over  begge  Felter.  —  I  Skjold- 
rækken  er  saaledes  den  berømmelige  Skjalm  Hvides  Slægt  med 
den  mægtige  Erkebisp  Absalon  i  Spidsen  talrigt  repræsenteret; 
tillige  flere  af  den  danske  Kirkes  Prælater,  Riddere  og  Kongsmænd. 
To  Mænds  Vaaben  findes,  der  turde  vække  Forundring,  og,  som 
ovenfor  bemærket,  helst  kunde  synes  at  maatte  være  forbiuaaede. 
Den  ene  er  Grev  Jacob  af  Hallands  (paa  Skibets  søndre  Væg); 
Vaabnet  er  delt  paa  Tvers,  det  øverste  Felt  blaat  med  en  mod 
Venstre  vendt,  fremskridende  Løve  (Leopard?)  med  en  Grevekrone 
paa   Hovedet,  underste  Felt  gult  med   10  grønne,   hjertedannede 

Søblade.  Det  andet  Skjoldmærke  er  paa  Hovedskibets  nordre  Væg, 
paa  Pillen,  nemlig  Toke  Pusts;  Skjoldet  hvidt  med  3  smaa  Tver- 
bjælker,  derover  en  siddende,  hvid  Falk  med  blaa  Tverstriber,  gult 
Næb  og  Klør.  Toke  Pust  var  Kammermester  hos  Kong  Abel  og 
tilskyndede  denne  til  at  lade  Broderen  Erik  Plovpenning  myrde. 
Han  tilligemed  sin  Hustru  skjænkede  senere  Gods  og  Gaver  til 
Klostret  i  Sorø,  og  de  haabede  saaledes  efter  Datidens  Tro  at 
frelse  deres  Sjæle  og  vinde  Syndstilgivelse,  Særlig  i,  de  Tider, 
som  jo  ogsaa  senere,  dækkede  fornem  Byrd  og  denne  Verdens 
Mammon  over  mangt  og  meget. 

Skjoldrækken     er    saaledes     4;^T^r=i  :r";=-|^^^^r:^_:;:^_:^ 
baade    en    malerisk    Prydelse    for     !^  -^^SS^^^^/v^^Ziir 

Kirken  og  et  talende  Vidnesbyrd 
om  Datidens  Fromhed  og  Gavmild- 
hed. Sorø  Kloster  blev  ved  Hvider- 
nes Slægts  omfattende  Gaver  af 
Gods  og  Penge  det  rigeste  Kloster 
i  Danmark  og  blev  derved  ogsaa 
istand  til  efter  Gisterciensernes 
Ordensregel  at  virke  ihærdigt  for 
Cultur  i  Skov,  Mark  og  Eng.  —  Sorø 
Academis  Gods  er  endnu  i  Besid- 
delse af  store  Midler  og  Pvigdomnie. 
der  nu  synes  mere  at  komme  for- 
skjellige  Interesser  tilgode  end 
selve  Opdragelsesanstalten  og  Sko- 
len paa  det  gamle  historiske  Sted 
og  Omgivelse. 

Opstigningen     til     Kirkens 
Loft  og  Vandringen  hen  over  dens 

Hvælvinger  ad  ret  passable  Trappegange  og  Gangbroer  hen  til 
Kirkens  Taarnspir  sker  fra  den  søndre  Gangs  vestre  Hjørne  inde 
i  Kirken,  Denne  Opstigning  og  Vandring  er  baade  picant  og  løn- 
nende. Oppe  fra  det  solidt  byggede  og  opførte  Taarnspir  med 
dets  forskjellige  Afdelinger  har  man  en  vid  og  herlig  Udsigt  til 
alle  Sider,  fjern  og  nær;  saaledes  sees  herfra  Ringsted  Kirke  og 
By,  Fjenneslev  Kirke,  Bjernede  og  Pedersborg  Kirker,  Stenmagle 
Kirke,  Bromme  Plantage.  Sorø  Sø,  Parnas,  Bøgholm,  Liunge  m.  fl. 
Kun  i  nogenlunde  stille  Veir  er  denne  Opstigning  forsaavidt  anbe- 
falelig,  da  Vindens  Susen  gjennem  Taarnspirets  Aabninger  kan 
være  generende.     Vil  man  potentsere  Opholdet  og  Indtrykket  her, 


Ingemanns  Gravmæle. 

kan  man  —  med  Forsigtighed  og  Varsomhed  (!)  —  forsøge  at 
ryste  lidt  paa  Taarnspiret,  og  man  vil  da  mærke,  at  det  ligesom 
kommer  i  en  noget  gyngende  eller  slingrende  Bevægelse. 

Kirkegaarden  i  Sorø  ligger  ved  Kirkens  nordre  Side;  om 
dens  i  sanitær  Retning  heldige  Beliggenhed,  saa  nær  imellem 
Academiet  og  Byen,  turde  der  maaske  tvivles.  Paa  den  nordre 
Side  er  der  nu  opført  et  Ligkapel,  og  over  dette  ere  Kirkens 
Klokker  anbragte.  Flere  af  Sorø  Akademi  og  Skole  fortjente 
Mænd  hvile  her.  Ved  Kirkens  søndre  Korsfløi  er  Ingemanns  og 
Hustru's  Gravsted  (Fig.  27)  ligeoverfor  deres  tidligere  Bohg.  Paa 
Gravstedet  staar  en  Gravstøtte  med  Ingemanns  Portraitmedaillon; 
at  anbringe  en  saadan  Portraitmedaillon  af  en  Afdød,  seende  inde 
fra  en  Gravmælestøtte,  synes  upoetisk,  ikke  aandsopløftende. 


Sorø  Acadeinis  Flae 


Sorø  Åcademibygning  og  Academiliaveii. 


Cfterat  de  gamle  mer  eller  mindre  brøstfældige  Skole-  og 
Academibygninger   fra  Fred.  d.  Sdens  og  Chr.  d.  4des  samt  Fred. 
d.  :Mes  Perioder  vare  nedrevne,  reiste  Chr.  d.  6te  og  Fred.  d.  5te 
det  stadselige,  ridderlige  Academi   i  Sorø,   der  var  bygget  snarest 
som  et  kongeligt   Slot  med  fyrstelige  Bekvemmeligheder   for  Stif- 
telsens høiadelige  Overhofmester;  men  man  havde  —  som  Molbech 
siger  —  ingen   klar  Idé  haft  om,   at  et  Academi  dog  bør  bygges 
anderledes   end   et  Slot.     Hvad  Chr.  d.  6te  lod  bygge,  synes   der 
ingen    Lykke    at    have    været    ved,    hvorom    Christiansborg    Slot. 
Hirschholm    Slot    og    Sorø    Academi    kunne    aflægge    Vidnesbyrd. 
Hvad  Sorø  Academibygning  angaar,   da   manglede  den   den  indre 
Gedigenhed  og  Soliditet,  Harmoni  imellem  Delene  og  det  Præg  af 
det  Sande  og  Væsentlige,  der  udfordres  til  at  give  enhver  menne- 
skelig Indretning  Kraft  og  Varighed.     Da  Academibygningen  ned- 
brændte totalt    1813,    blev   det   nuværende  Academi   reist  accurat 
paa  samme  Sted  og  indtager  samme  Plads,  som  Chr.  d.  6tes  stolte 
Bygning  indtog,  kun  med  den  Forskjel,   at  dennes  vestre  og  østre 
Endefløi  naaede  imod  Xord   lige  hen  til  og  stødte  umiddelbart  op 
til  Kirken,   saaat  det  Hele  dannede  en  sammensluttet  Firdeel,   der 
omgav  den  gamle  Klostergaard   med   Munkegangen   paa   alle   flre 
Sider.     Hele  dette  Bygningscomplex  maa  have  været  imponerende 
at    se.      Saavidt   vides    har   man   ingen  fuldstændig   Afbildning   af 
den;  paa  den  ene  af  de  hosføiede  Afbildninger  (Fig.  29)  vises  den 
vestre  Hovedlænge,  paa  den  anden  (Fig.  30)  Forsiden  af  den  østre 
Længe;   over  den   hele  paa  Afbildningerne  præsenterede  kongelige 
Modtagelsesceremoni  er  en  vis  festivitas  og  en  løftet,   loyal  Stem- 
ning udpræget.     Hvis  man  tør  stole  paa  disse  Afbildninger,   maa 
Afstanden  imellem  Bygningerne  og  Søen  have  været  en  Del  ringere 

end  nu.  Den  i  Resens  Atlas  afbildede  Klosterhave,  der  laa  imod 
Vest,  skjønnes  ogsaa  at  have  indtaget  et  langt  ringere  Fladerum 
end  nu,  hvilket  baade  dengang  som  ogsaa  paa  Christian  d.  6tes 
Academis  Tid  havde  sin  Grund  i  Sorø  Søes  daværende  høie  Vand- 
stand. Paa  Grund  af  Bygningens  Mansard-Tag  synes  den  ei  at 
se  saa  høi  ud  som  den  nuværende  Academibygning.  Ghr.  d.  6tes 
Academibygning  synes  mod  Øst,  Syd  og  tildels  mod  Vest  at  have 
været  indhegnet  med  et  pompøst  Gitterværk.  —  Den  nustaaende 
Academibygning  er  foruden  Kjælderetagen  tre  Etager  høi  —  den 
ligeoverfor  mod  Nord  liggende  Kirke  er   høieie   end  Academiet  — 


Fig.  29.     Det  gamle  Academis  vestre  Længe. 


04  er  fra  18:22 — 27  opi'ørt  under  Stadsbygmester  Mallings  Ledelse 
og  efter  hans  Tegning  og  Udkast.  Den  danner  med  sine  for  begge 
Ender  mod  Nord  og  Syd  fremskudte  Fløie  et  latinsk  H,  hvilket 
dog  ikke,  som  Nogle  naivt  nok  mene,  er  skeet  af  Høiagielse  og 
til  et  Æresmindc  for  Holberg,  men  er  kun  en  ligefrem  Følge  af, 
at  man  byggede  paa  den  tidligere  Grundvold.  Academibygningen 
ligner  en  hel  Del  Frederiksberg  Slot  og  er  holdt  i  aldeles  moderne 
Stil,  hvorved  den  ganske  anderledes  end  Chr.  d.  Bles  Academibygning, 
der  var  bygget  i  Renaissance-  eller  vel  egentlig  en  Slags  Blandings- 
Stil  (Fig.  31),  frembyder  en  sær  Modsætning  til  den  gamle  Kloster- 
kirke, hvilken  Modsætning  dog  ligesom  neutraliseres  ved,  at  Aca- 
demibygningen nu,  efter  Munkegangens  Nedbrydelse,  aldeles  er  uden 

Forbindelse  med  Kirken;  hviL  derimod  Munkegangen  var  bibeholdt, 
kunde  Academiet  neppe  være  blevet  opført  i  sin  nuværende  Stil.  — 
Academiet  med  sine  nærmeste  Omgivelser  tager  sig  saare  smukt  ud 
fra  Søen,  Jernbaneveien  og  den  ligeovertor  liggende  Feltskov  (Fig.  32). 
Dets  Hovedportal  vender  ud  mod  Sorø  Sø  og  er  et  lille  Stykke  frem- 
springende fra  Hovedfaeaden  og  forsynet  med  tre  rnndbuede  Døre. 
En  Altan  fra  1ste  Etage,  som  omspænder  tre  Fag,  har  sit  Støtte- 
punkt paa  denne  fremspringende  Del  af  Bygningen.  Opad  en 
bred  og  omfangsrig  Stentrappe,  der  efter  Sigende  skal  have  kostet 
flere  Tusinde  Kroner,  træder   man  igjennem  tre  Fløidøre  ind  i  en 


Fig.  30.     Det  gamle  Academis  østre  Længe. 


smukt  decoreret  Vestibule.  Det  er  hovedsagelig  Loftet,  der  her 
har  faaet  Decoration,  Aar  1870—71.  idet  der  her  er  malet  for- 
gyldte Cassetter  med  Ornamenter.  Den  runde  Plade  over  Døren 
ud  til  Stengangen  fremstiller  Phønixfuglen  med  Omskrift :  redivivus 
luce  nova.  De  to  tilsvarende  runde  Plader,  der  ere  Pendanter  til 
den  med  Phønixfuglen,  paa  hver  sin  Side  af  Døren  ovenover  de 
to  Mindetavler  bære  Indskrifterne:  Tabula  Sorana  1  (til  Høire  for 
Døren,  altsaa  imod  Vest)  og  Tabula  Sorana  II  (til  Venstre  for 
Døren);  de  antyde  Indholdet  af  Mindetavlerne  under  dem.  Den 
førstnævnte  Tavle  begynder  med  Klostrets  Stiftelse  1150,  og 
den  anden  Mindetavle  fortsætter  med  Rækken  af  Klostrets  og 
Academiets  Stiftere  og  Velgjørere,  og  denne  Tavle  (II)  ender  med 

Stiftelsen  af  Overlærer  Sibberns  Legat.  Ved  vestre  Væg  staa  to 
Gibsfigurer:  Homer,  nærmest  ved  Tavle  1,  og  Herodot  ud  mod 
Haven,  og  ved  østre  Væg  staar  Plato,  naérmest  Tavle  II,  og  Euclid, 
ud  mod  Haven.  Naar  man  forlader  Vestibulen,  skulde  man  vel 
nærmest  vente,  at  man  kom  ind  i  en  eller  anden  større  Mod- 
tagelsessal,  men  de  nærmeste  Rum  mod  Øst  og  Vest  optages  af 
Klasseværelser,  og  træder  man  ud  af  Døren,  kommer  man  ud  i 
den  saakaldte  Stengang,  der  som  en  Gorridor  i  en  Længde  af  70 
Alen  løber  gjennem  hele  Hovedfløien.  Denne  Stengang  er  IOV2 
Fod  bred  og  6'/2  Fod  høi  og  har  Døre  ind  til  Skolens  forskjellige 
Klasseværelser,  til  Rektorens  Værelser  og  til  Lærernes  Aftrædelses- 
værelse.    Den  blev  i  Aarene  1859—60  decoreret  af  Hilker,  Med- 

Pig.  31.     Det  gamle  Academis  Hovedfaqade  ud  imod  Søen  (efter  Thurah 


lem  af  Kunstacademiet.  som  gjorde  sit  geniale  Udkast  til  det  Hele, 
og  som  i  Forbindelse  med  sine  Medhjælpere,  Decorationsnialerne 
Rainau  og  Schondel  har  udført  alle  Decorationerne  paa  Academiet 
i  Aarene  fra  1859 — 71.  Meget  vandt  Academiets  Indre,  da  Hilker 
tog  fat  paa  de  hidtil  kolde  og  tarveligt  udstyrede  Sale,  Gange  og 
Trapper  og  i  Aarenes  Løb  udførte  sine  snmkke  og  sande  Decoratio- 
ner.  Stengangen  blev  saaledes  smykket  med  forskjellige  løvrige  Grene, 
malede  i  røde  Felter,  som  bryde  den  lange  Murflade,  og  Loftet  er 
inddelt  i  Felter,  hvor  smukke  Cassetter  afvexlo  med  Dyr,  malede  paa 
mørk  Grund.  Senere  (1863—04)  fulgte  Hovedtrappens  Decoration 
efter  i  .samme  Stil.  I  Reclorens  Værelse  hænger  over  Dørene  to 
Portraitter,  .som  siges  at  være  af  Juul,  nemlig  Fred.  d.  6te  som 
Kronprins  og  hans  Gemalinde  Marie  Frederikke.    El  trcdio  Portrait 

hænger  ogsaa  her,  som  af  Justitsraad  Bang  blev  foræret  til  Soransk 
Samfund  og  af  dette  skjænket  til  Academiet;  det  skal  forestille 
-  Holberg,  men  hgner  ham  forhaabehtlig  aldeles  ikke,  og  synes 
uheldigt  opfattet  og  malel.  I  Lærernes  Aftrædelsesværelse  hænger 
nu  en  af  Dalsgaard  selv  malet  Gjentagelse  af  hans  tidligere  malede 
Afbildning  af  Stengangen  med  Portraitfigurer  af  forskjellige  Lærere 
ved  Skolen  og  Academiet.  Originalen  blev  som  Mindegave  givet 
af  Skolens  Lærere  og  Disciple  til  Overlærer  Sibbern  ved  hans  Fra- 
trædelse fra  Skolen,  men  kom  senere  ved  Sibberns  Død  i  en  Privat- 
mands Eie.  Denne  gav  et  større  Bidrag  til  Copien,  der  saaledes 
ved  Soransk  Samfunds,  Læreres  og  Fleres  Bidrag  er  bevaret  i  sin 
Copi-Originalitet  for  Academiets  Skole  og  Opdragelsesanstalt.  For- 
uden Hovedopgangen  til  Academiet  fra  Sydsiden  er  fra  Nordsiden 
den  egentlige,  daglige  Skolegangs  Trappe,  der  ligesom  hin  imod 
Syd  er  bred  og  bekvem  og  forsynet  med  tvende  Guéridoner,  en 
paa  hver  Side  af  Opgangstrapperne.  I  Stueetagen  findes  foruden 
de  fleste  af  Klasseværelserne  den  store  Spisesal  i  den  sydostlige 
Ende  af  den  imod  Søen  vendte  Fløi.  I  Spisesalen  blev  1861 — 62  de 
mægtige  Jernsøiler  opsatte  forat  støtte  Solennitetssalens  Gulv,  som 
man  befrygtede  kunde  give  sig,  naar  der  i  denne  Sal,  der  ligger  lige 
over  Spisesalen,  fandt  festlige  Forsamlinger  Sted;  førend  disse  mas- 
sive Jernpiller  bleve  opstillede,  blev  derfor  ved  slige  Leiligheder  Loftet 
i  Spisesalen  altid  afstivet.  Efterat  disse  Piller  nu  vare  anbragte,  skal 
det  ved  en  nærmere  Undersøgelse  af  Loftet  have  vist  sig,  at  dette 
var  sikkert  og  suffisant  nok,  men  —  nu  havde  man  jo  faaet  disse 
Piller,  og  da  Hilker  1862—63  skulde  decorere  Salen,  maatte  han 
særlig  med  Hensyn  til  Decorationen  skaffe  Harmoni  tilstede  med 
Pillerne  og  ligesom  lidt  afdæmpe  og  mildne  det  voldsomme, 
barokke  Indtryk  af  dem  ved  paa  Salens  Yægge  al  imitere  nogle 
lignende  og  bringe  Symmetri  tilstede  i  Form  og  Stil  af  en  Søilehal. 
Hilker  har  været  saare  heldig  i  denne  Retning,  og  Decorationen 
er  holdt  tiltalende  og  smagfuld.  Loftet  er  delt  i  tre  store  Felter, 
hvori  Espalier  med  Vinløv,  Humle  og  Fugle  m.  m.  hviler  paa 
Søller.  Paa  Søllerne  sees  Guirlander  og  lette  architectoniske  Deco- 
rationer;  paa  Siderne  af  Vindusfordybningerne  ere  Felter  med 
danske  Frugter,  Hindbær,  Ribs  og  andre  Bærfrugter  m.  m.;  af 
egentligt  Vildt:  Raadyr,  Harer,  findes  ingen  Repræsentanter,  muligen 
—  en  fin  Antydning.  Trækfugleskarer  af  Vildgæs  og  Svaner  ses 
afmalede  paa  Loftet  i  deres  lette  Flugt,  —  maaske  ogsaa  ligesom 
antydende,  at  Opholdet  her  i  Salen  og  paa  Læreanstalten  er  transi- 
torisk.     Ved  det  store,   hesteskoformede  Spisebord  spise  64  Elever 

foruden  tre  inspectionshavende  Lærere  og  Rectoren ,  naar  han 
ønsker  at  være  tilstede.  V^ed  større  Festmaaltider  kan  desuden  et 
Bord  anbringes  midt  i  Salen,  hvor  da  Skolens  to  øversle  Klasser, 
der  —  mærkeligt  nok  —  ellers  spise  for  sig,  naar  de  andre  Elever 
have  spist,  kunne  deltage  i  Fællesspisningen.  Stengangen  gjør  i 
det  Hele  taget  nu  efter  Decorationen  et  smukt  og  hyggeligt  Ind- 
tryk. —  For  en  c.  30 — 40  Aar  siden  hang  malede  Billeder  af  de  danske 
Konger  fra  Valdemar  d.  1ste  til  Fred.  d.  4de  her  paa  Stengangens 
Vægge.  De  havde  tidligere  hængt  i  en  af  de  øverste  Høresale  og 
senere  i  en  af  Gorridorerne  paa  det  gamle,  afbrændte  Academi. 
Hvorfra  de  egentlig  skrive  sig,  hvor  gamle  de  ere,  om  de  ere  Origi- 
naler eller  Gopier  —  er  aldeles  ubestemmeligt;  muligen  at  de 
fra  Kunstens  Side  ei  ere  saa  aldeles  forkastelige.  De  hang  som 
en  loyal  Erindring  til  Minde  om  flere  af  Academiets  og  Klostrets 
fordums  Velgjørere  og  Beskyttere  og  som  en  Levning  fra  det  ældre 
Academis  Dage.  Man  siger,  at  da  man  meldte  Fred.  d.  6te  Aca- 
demibygningens  Ødelæggelse  ved  Ildebranden  1813,  og  vedkom- 
mende Hofmand  ydmygst  beroligende  tilføiede,  at  Hans  Majestæts 
høiædle  Forgængeres  Portraiter  dog  lykkeligen  vare  blevne  reddede, 
skal  Kongen  have  bemærket,  at  naar  alt  det  Andet  var  ødelagt, 
kunde  de  saamænd  gjerne  have  brændt  med.  Disse  Malerier  op- 
bevares endnu  i  et  eller  andet  Rum,  formodentlig  paa  Academiets 
Loft.  —  Naar  vi  forlade  Stengangen  og  ad  den  brede  Hovedtrappe 
stige  op  til  første  Salsetage,  komme  vi  nede  i  Stengangen  forbi 
Skolens  Uhr,  et  uanseeligt,  fordringsløst  bornholmsk  Stueuhr  i  en 
tarvelig  Udstyring  og  med  en  ikke  stærk  Slagtone,  der  dog  — 
psychologisk  mærkeligt  —  ved  lang  og  maaske  længselsfuld  Øvelse 
kan  opfattes  af  Øret,  selv  i  de  længst  fraliggende  Klasser.  Hoved- 
trappen decoreredes  1863 — 64.  I  denne  Etage  vende  vi  os  først 
til  Høire  og  komme»ind  i  den  saakaldte  Academiets  Læsestue,  hvor 
Aviser,  de  vigtigste  Tidsskrifter,  Pjecer  m.  m.  ere  fremlagte  og  holdes 
dels  af  Academibibliotheket,  dels  af  den  academiske  Læseforenings 
Medlemmer.  Paa  denne  Læsesals  Vægge  hænger  paa  den  nordre  Væg 
Portraiter  af  Geheimestatsminister  Malling,  Holberg  og  Ingemann. 
Mallings  Portrait  er  malet  af  Jensen.  Malling,  født  1746,  var  Søn 
af  Forpagter  M.  paa  Taarupgaard  i  Viborg  Amt:  Student  1763, 
theologisk  Gandidat  med  non  cont.,  lagde  sig  efter  Historie,  Æsthetik 
og  Lovkyndighed;  1824  Geheimestatsminister,  18:^6  Ridder  af  Ele- 
fanten, kgl,  Historiograph,  første  Medlem  af  Universitetsdirectionen, 
død  1829;  han  var  Fader  til  Academiets  Bygmester,  og  Forfatter  af 
»Mallings  store  og  gode  Handlinger  af  Danske,  Norske  og  Holstenere«, 

skrevet  1777,  ved  hvilken  Bog  han  lagde  Grunden  til  sin  Lykke; 
den  er  oversat  i  flere  fremmede  Sprog.  Holbergs  Portrait  er  malet 
af  Svenskeren  Roslin,  og  Ingemanns,  malet  af  Marstrand  til  Inge- 
manns 70aarige  Fødselsdag,  skjænket  af  Lærere  og  tidligere  Elever. 
Paa  den  søndre  Væg  hænge  5  Portraiter;  det  midterste  af  dem 
er  Geheimestatsminister,  R.  af  Elef.,  Videnskabens  nidkjære  Dyrker 
og  Befordrer  Joh.  v.  Biilow  til  Sanderumgaard  ved  Odense,  f  1828, 
malet  af  Juul.  Paa  hver  sin  Side  af  ham  hænge  Overhofmestrene 
ved  Chr.  d.  6tes  og  5tes  Academi,  længst  hen  mod  Vinduet  til 
Venstre  for  Biilow  hænger  Juuls  Portræt  og  Reitzensteins :  til 
Høire  for  Biilow  Haxthausen  og  Daneskjold  Samsø.  Hvem  der 
har  malet  disse  Billeder  er  ubestemt;  over  Indgangsdøren  hænger 
Overhofmester,  Grev  Henrik  VI  af  Reuss'  Portrait.  Foruden  et 
Par  Klasseværelser,  af  hvilke  det  ene  udenfor  Undervisningstimerne 
ogsaa  af  begge  4de  Klasserne  kan  benyttes  som  Læse-  og  Conver- 
sationsværelse,  er  for  Enden  af  den  brede  Corridor  Skolens  Tegne- 
stue, der  efter  Dalsgaards  Ansættelse  1863  i  enkelte  Retninger 
blev  indrettet  her  efter  Kunstacademiets  Tegneskole  som  Mønster. 
Her  i  første  Etages  sydlige  Endefløi  var  tidhgere  Academiets  Biblio- 
thekslocale,  forinden  Bibliotheket  overflyttedes  til  den  fra  1859—60 
byggede  øverste  Etage  paa  Kvæsturbygningen,  hvor  det  nu  findes. 
Gjennem  Lovsangssalen  ville  vi  nu  begive  os  videre.  Ogsaa  denne 
Sal  hører  til  Hilkers  fortjenstfulde  og  smukke  Decoration  paa  Sorø 
Academi ;  —  i  Parenthes  bemærket  kan  det  siges,  at  det  fornem- 
melig og  maaskc  ene  ved  daværende  Cultusminister  Monrads  Inter- 
esse for  Sorø  Academi  og  for  Hilker  lykkedes  at  faa  Rigsdagen 
til  at  bevilge  Penge  til  Academiets  indvendige  Decoration;  muligen 
gik  Monrad  ud  fra  den  psychologisk  rigtige  Tanke,  at  smukke 
Deco reringer,  Malerier  og  Billedværker  have,  saaveisom  skjønne 
Omgivelser,  særlig  i  Ungdommens  Dage,  en.effectiv,  forædlende 
Virkning  paa  Sindet,  og  Sandheden  heraf  synes  ogsaa  at  have 
documenteret  sig  for  Elevernes  oc  Disciplenes  Vedkommende,  idet 
disse  i  Reglen  have  vist  baade  Interesse  og  Respect  for  Hilkers 
virkningsfulde,  naturskjønne,  decorative  Arbejder.  —  I  denne  Sal 
ere  de  mørke  Vægge  brudte  ved  hvide  Pilastre,  som  igjen  bære 
en  smuk  Frise  med  Guirlander;  Loftets  Cassetter  ere  forgyldte  og 
afventende  prydede  med  Stjerner  og  Fugle  1  Loftsmaleriet  i  hver 
af  Sidens  Ender  lægge  man  Mærke  til  de  to  perspectivfulde  Mus- 
lingeskaller. Da  Lovsangssalen  støder  umiddelbart  op  til  de  to 
næste  Sale  med  de  physiske  Instrumenter  og  Samlinger,  benyttes 
den    udenfor    sin    egentlige  Brug    til    den    physiske   Undervisning. 

Ingemanns  Brystbillede  i  Marmor,  skjænket  af  Soransk  Samfund, 
slaar  i  Salens  vestlige  Ende,  midt  for  Væggen.  —  De  to  næste 
Sale  indeholde  de  physiske  Samlinger.  Denne  Samling  af  physiske 
og  chemiske  Instrumenter  er  en  af  de  største,  om  ei  den  største 
af  den  Art  i  Danmark  udenfor  Kjøbenhavn.  Samlingerne  i  det 
Hele  taget  —  fra  det  18de  Aarhundrede  —  udmærke  sig  mere 
ved  deres  talrige  Apparater,  hvorimod  de  nyere  Samlinger  destin- 
guere  sig  fremfor  hine  ved  færre,  men  nøiagtigere  udførte  Instru- 
menter, som  for  en  stor  Del  skyldes  de  store  Fremskridt,  den 
praktiske  Mekaniker  har  gjort  samtidig  med  Naturvidenskaberne. 
Her  findes  ikke  alene  de  nyeste  Apparater,  Modeller,  Instrumenter 
og  Hjælpemidler  til  Brug  ved  Undervisningen,  men  ogsaa  en 
Mængde  gamle  Instrumenter,  der  i  de  forsvundne  Tider  have  været 
i  Brug,  og  man  faar  saaledes  derved  et  værdifuldt,  historisk  Over- 
blik over  Udviklingen  paa  dette  Omraade.  Den  væsentligste  og 
oprindelige  Del  af  Academiets  Instrumentsamling  er  den  i  sin  Tid 
bekjendte  Samling,  der  i  Slutningen  af  forrige  Aarhundrede  grund- 
lagdes af  Overhofmarschal  Hauch  til  privat  Brug.  Selvfølgelig 
indeholdt  denne  Samling  overmaade  Meget,  som  nu  fortiden  maa 
ansees  for  overflødigt;  men  da  hin  Periode  (1778 — 89)  netop 
danner  et  af  de  betydningsfuldeste  Overgangsled  fra  den  ældre  til 
den  nyere  Behandling  af  Naturlovene,  frembyder  den  derved  et 
belærende  Bidrag  til  disse  Videnskabers  Historie  og  er  saaledes  af 
særhg  historisk  Interesse.  Hauchs  Samling  kjøbtes  18i7  af  Kong 
Fred.  d.  6te  og  skjænkedes  til  det  nyoprettede  Sorø  Academi. 
Samlingen  er  begribelig  efter  den  Tid  stadig  bleven  suppleret  efter 
en  vel  mindre,  men  temmelig  fuldstændig  Maalestok,  saa  at  Samlin- 
gens oprindelige  Præg  er  vedligeholdt;  saare  lidet  er  udskudt. 

Fra  disse  Sale,  saavelsom  da  i  alle  Værelser  og  Klasser  ud 
imod  Sorø  Sø,  er  der  den  skjønneste  og  eiendommelig  soransk- 
idylliske Udsigt.  Fra  den  første  af  Salene  kan  man  gaa  ud  paa 
den  lange  Altan,  der  i  tre  Fags  Spænding  ligger  over  Stueetajiens 
Hovedportal,  og  man  har  da  i  Forgrunden  Academipladsens  med 
fire  smaa  Buskadser  flankerede  grønne  Plaine,  paa  hvilken,  imellem 
Academibygningen  og  Søen,  man  haaber  til  Holbergs  hundrede 
Aars  Jubilæum,  d.  3.  Decbr.  1884,  at  se  Holbergs  Statue  opstillet. 
Herfra  præsenterer  sig  ogsaa  Ingemanns  0  —  ogsaa  kaldet  Fru 
Borchs  0 — ,  der  ligger  som  et  Vagtskib  for  Academiet;  endvidere 
Feltskoven,  i  hvis  Midtparti  Dronning  Louises  Opdragelsesasyl  for 
:24  uconfirmerede  Pigebørn  af  Bondestanden  tager  sig  prægtigt  ud 
paa  det  høiere  hggende  Terrain  i  Skoven.     Nu  kunne  vi  igjennem 

en  Sidedør,  foran  hvilken  der  hænger  en  falmet,  rød  Portiere, 
træde  ind  i  Solennitetssalen.  Hovedindgangen  til  denne  er  ellers 
nede  fra  Stengangen  opad  den  østre,  mindre  brede  og  elegante 
Trappe  til  Entrésalen  foran  selve  Solennitetssalen.  Men  vi  ere  nu 
gjennem  Sidedøren  fra  de  physiske  Samlingers  Sale  komne  ind  i 
den  i  og  for  sig  smukke  og  anseelige  Sal  og  ville  da  se  os  lidt 
om  herinde.  Salen  er  50^ '2  Fod  lang,  33  Fod  bred  og  7  Alen 
18  Tommer  høi;  Spisesalen  hge  under  Solennitetssalen  er  ét  Fag 
mindre.  Høiden  er  altsaa  ikke  saa  ringe,  men  Salens  Høide  synes 
lavere  paa  Grund  af,  at  Loftet  er  anlagt  for  tungt,  og  Cassetterne, 
hvori  det  er  inddelt,  gjør  et  for  svært,  ligesom  plumpt  Indtryk, 
hvilket  dog  nu  bliver  noget  dæmpet,  ved  at  Hilker  lod  dem  male 
med  en  let  Tone.  Over  Indgangsdøren  til  Solennitetssalen  staar  ind 
imod  Salen  noget,  som  ligner  det  danske  Vaaben ;  paa  gylden  Grund 
(en  rund  Plads  med  Decorationer  til  Siderne)  er  anbragt  Danmarks  eget, 
ældgamle  Mærke:  de  3  blaa  Løver  over  hverandre  med  9  sraaa, 
røde  Hjerter.  De  engelske  Konger  førte  tre  gyldne  Løver,  og  de 
hohenstaufiske  Keisere  tre  sorte  eller  røde  Løver  i  deres  Vaaben- 
skjold.  Maaske  de  danske  Konger  som  Skjelnemærke  førte  tre 
blaa  Løver;  hvis  der  ellers  ikke  ved  den  blaa  Farve  sigtedes  til 
Danmarks  tre  Hoveddele:  Skaane,  Sjælland  og  Jylland,  eller  til 
Danmarks  tre  Hovedsunde:  de  to  Bælter  og  Øresund  (cfr.  i  denne 
sidste  Henseende  den  kgl.  Porcellainsfabriks  tre  blaa  Mærkestriber). 
De  ni  røde  Hjerter  skulle  da  antyde  de  forskjellige  danske  Øer.  Fra 
Valdemar  den  Stores  Tid  er  Løvemærket  kommet  i  det  danske 
Vaaben.  Paa  hver  af  Murenes  Pilastre  er  som  Capitæl  anbragt 
en  Ugle.  Tidligere  var  midt  foran  Salens  sydlige  Mur,  ligeoverfor 
Hovedindgangen,  paa  en  Forhøining,  hvortil  et  Par  Trappetrin 
førte  op,  opsat  en  med  rødt  Fløil  betrukken  Kongestol  med  to 
liggende  Løver  foran;  nu  staar  Holbergs  Gibsstatue,  modeleret 
efter  Steins  Statue  foran  det  kgl.  Theater,  og  bekostet  af  Soransk 
Samfund,  Justitsraad  Bang,  Academiets  Lærere  og  forhenværende 
Disciple,  paa  Kongestolens  Plads;  Salens  Gulv  er  parquetteret. 
Paa  Salens  Vægge  hænger  de  fem  Kongers  Portraiter,  som  paa 
forskjellig  Maade  i  høi  Grad  have  vist  Interesse  og  taget  levende 
Del  i  Academiets  forskjellige  Skjæbner;  paa  Salens  søndre  Væg 
ved  Vinduet:  Frederik  d.  2den  (malet  af  Blunck  eller  Rørby); 
Christian  d.  4de  (malet  af  Rørby);  paa  vestre  Væg:  Frederik  d. 
6te  (Eckersberg);  paa  nordre  Væg:  Frederik  d.  5te  —  nærmest  Vin- 
duet —  (muligen  malet  af  Gonstantin  Hansens  Fader);  Christian 
d.  6te  (rnuligen  af  samme).    Man  synes  i  ovennævnte  Retning  med 

Føie  at  kunne  savne  Frederik  cl.  3dies  og  Christian  d.  8des  Por- 
traiter.  Selve  Malerierne  have,  ifølge  Kyndiges  Mening,  som  udført 
Maleri,  maaske  med  Undtagelse  af  Fred.  6tes,  mindre  Værd,  men 
dette  kommer  jo  her  forsaavidt  ei  heller  i  Betragtning.  Ideen  at 
anbringe  disse  Kongers  Portraiter  i  Academiets  Høitidssal  er  smuk 
og  historisk  sand,  saa  Portraiternes  Udførelse,  der  jo  dertil  ikke 
er  absolut  ringe,  bliver  det  aldeles  secundære.  Igjennem  Forhallen 
til  Solennitetssalen,  der  paa  Grund  af  dens  Afbenyttelse  som 
naturhistorisk  Undervisningsclasse  i  daglig  Tale  benævnes:  den 
naturhistoriske  Klasse  —  den  staar  nemlig  i  umiddelbar  Forbin- 
delse med  den  lange  og  brede  Gang,  hvori  Academiets  righoldige 
og  sjelden  smukke,  udmærket  holdte  naturhistoriske  Samlinger  har 
sin  Plads  —  kommer  man  gjennem  en  Dør  til  Venstre  ind  i  disse 
Samlingers  Gange,  der  ogsaa  benævnes  Fuglegangen  og  forbinder 
Academiets  østre  med  dets  vestre  Fløi.  I  dette  Locale  indeholdes 
egentlig  to  Samlinger,  den  ene  er  den  store  naturhistoriske  Sam- 
ling med  dens  zoologiske  og  mineralogiske  Afdeling,  og  dernæst 
den  mindre  Samling,  Oldsagssamlingen,  med  forskjellige  Gjenstande 
fra  Stenalderen,  Bronzealderen  og  Jernalderen.  En  fuldstændig  orien- 
terende trykt  Veiledning  i  denne  med  største  Kyndighed  og  Dygtighed 
ordnede  og  fremstillede  Samling  af  danske  og  udenlandske  Patte- 
dyr, Fugle,  Fiske,  Krybdyr,  Insecter,  Skaldyr,  Mineraller  (Guld, 
Sølv,  Kobber,  Arsenik,  Graphit,  Svovl,  ædle  Stene  m.  m.  fl.)  — 
Mineraliesamlingerne  ere  systematisk  opstillede  i  Skabe  og  Skuffer 
med  Glas  over  ved  og  i  Vinduerne;  det  største  Bidrag  til  Mineralie- 
samlingen  gav  Sønnerne. af  afdøde  Kmh.  Grevencop-Castenschjold 
til  Stamh.  Frederikslund,  nemlig  450  Stykker;  senere  er  den 
meget  forøget,  navnlig  har  Prof.  Johnstrup  forsynet  Samhngen  med 
mange  værdifulde  Stykker:  Prof.  Stenstrup  kan  vel  antages  1843 
at  have  begyndt  og  grundlagt  Samhngen  —  er  udgivet  af  dens 
nidkjære  og  udholdende  Tilsynshavende,  den  i  1881  afdøde  Overlærer 
Lorenzen,  der  særlig  har  Fortjeneste  af  disse  i  sit  Slags  udenfor  Kjø- 
benhavn  enestaaende,  ypperlige  Samlinger.  Denne  trykte  Veiledning 
faaes.  for  en  Ubetydelighed  hos  den  Tjener,  der  foreviser  Samlin- 
gerne. Alt  er  her  i  disse  Samlinger  fremstillet  og  forelagt  instruc- 
tivt  for  Beskueren,  og  hver  Ting  og  Speciahtet  er  forsynet  med 
store  Sedler  med  Navn  og  Hjemsted.  Alt  er  paa  den  tydeligste 
Maade  opsat  og  fordelt  i  nogle  og  tyve  med  Ruder  forsynede  store 
og  lyse  Skabe  og  Montre.  Fuglegangen  blev  for  et  Par  Aar  siden 
malet,  efter  Dalsgaards  Udkast  og  Anvisning,  med  en  let  og  smag- 
fuld Decoration.    Et  Besøg  fornemmelig  i  de  naturhistoriske  Sam- 

linger  kan  være  »ei  blot  til  Lyst«,  men  maa  interessere  Enhver, 
der  ønsker  ved  saadanne  velordnede  og  til  en  vis  Grad  nogen- 
lunde fuldstændige  Samlinger  at  gjøre  Bekjendtskab  med  og  faa 
gavnligt  Udbytte  af  dem.  —  Den  største  Del  af  Oldsagsamlingen 
har  tilhørt  Hr.  Hofman-Bang;  han  tilbød  1858  Sorø  Academi  den 
for  400  Rdl.  Da  Rigsdagen  ikke  vilde  bevilge  denne  Sum,  kjøbte 
Godseier,  Hofjægermester  Bech  til  Valbygaard  den  og  skjænkede 
den  til  Sorø  Academi.  Den  er  senere  dels  ved  Gaver,  dels  ved 
Kjøb  forøget  betydeligt.  Holbergs  Portrait,  malet  paa  Elfen- 
ben, hænger  nu  her  i  Oldsagssamhngen ;  det  er  en  Gave  af 
Revisor  Bugge.  —  Ved  større  Festligheder,  f.  Ex.  ved  Festballet 
Kongens  Fødselsdag,  samles  Selskabet  i  Lovsangssalen  og  gaar 
i  munter  Processionsstemning  gjennem  den  smukt  oplyste  Fugle- 
gang ind  i  Solennitetssalen.  Denne  Passage  til  Solennitetssalen 
synes  ogsaa  at  være  den  naturhgste  og  localitetskjønneste.  thi 
nede  fra  Vestibulen,  gjennem  Stengangen  og  opad  den  temmelig 
uskjønne,  udecorerede  østre  Academitrappe  til  Solennitetssalen 
kan  et  festligt  Optog  og  Følge  neppe  anstandsmæssig  bevæge  eller 
føre  sig.  . 

Vi  gaa  nu  tilsidst  op  i  øverste  Etage,  og,  naar  vi  ere 
komne  op  ad  Trappen,  betragte  vi  her,  fra  den  øverste  Afsats, 
Loftets  og  den  runde  Bues  overordentlig  smukke  Decoration.  Til 
Høire  indenfor  Indgangsdøren  er  den  inspectionshavende  Lærers 
Værelser,  og  paa  hver  Side  langsmed  den  lange,  temmelig  mørke 
Gang  ligge  Elevernes  Læseværelser,  hvor  de  ogsaa  kunne  opholde 
sig  udenfor  de  reglementerede  Læsetimer.  De  ere  fire  i  hvert 
Kammer,  og  hver  Elev  har  i  det  sit  Skab,  væsentlig  til  Bøger  og 
Læserekvisitter  samt  private  Eiendele,  til  enkelte  daglig  brugte  Klæd- 
ningsstykker som  Læsetrøie  eller  Frakke;  ellers  ere  Klædnings- 
stykkerne for  de  lavere  Klasser  i  Garderoben  og  for  de  2  øverste 
Klasser  paa  Opdragelsesanstalten  i  7  Skabe  paa  øverste  Gang. 
Af  Sovesale  er  der  to.  liver  i  sin  Fløi;  i  enhver  af  dem  sove  32 
Elever,  og  Sovesalene  ere  ens  store,  47  Fod  lange,  34  Fod  brede 
og  6^  2  Alen  høie.  Fra  den  vestre  Sovesal  har  man  den  dedigste 
Udsigt  over  Søen,  Academihaven  til  Skove  og  Marker  hinsides 
Søen.  Førend  vi  komme  til  den  anden  Sovesal  i  den  østre  Fløj, 
standse  vi  et  Øieblik  i  den  lange  Gangs  aflangrunde  Midtpunkt, 
hvor  den  læseinspectionshavende  Lærers  Værelse  findes,  og  hvorfra 
ugsaa  Udsigten  er  glimrende  og  om  muligt  ogsaa  videre  og  bredere. 
Sovesalen  i  den  østre  Fløi  synes  større  end  den  i  den  vestre, 
men  er  det  dog  ikke,   det  er   kun  Pillepartiet  i  denne,   der  i   saa 

Hensende  virker  skuffende.  Den  vestre  Sovesal  er  den  hyggeligste, 
men  vistnok  om  Sommeren  langt  mere  udsat  for  Solens  Varme  end 
den  østre.  Lignende  Beboelsesleilighed  med  stort  Vindue  ud  til  Sove- 
salen, som  hist,  findes  ogsaa  her  for  deii  inspectionshavende  Lærer. 
Man  kunde  maaske  fristes  til  at  spørge,  hvorvidt  det  er  rigtigt  og 
i  sin  Orden  paa  saadanne  Opdragelsesanstalter  og  Steder,  hvor 
saa  mange  Mennesker  boe  under  Taiz  sammen,  at  have  Sove- 
værelser og  Opholdsrum  i  den  allerøverste  Etage,  særlig  i  Ilde- 
brandsfare  og  anden  pludselig,  uforudset  Hændelse.  Redningstov 
og  Redningsposer,  kunstige  Stiger  o.  s.  v.,  der  vistnok  ogsaa  findes 
paa  Opdragelsesanstalten,  turde  blive  af  tvivlsom  Nytte  og  Brug, 
omend  de,  naar  ingen  Fare  er  tilstede,  kunne  synes  meget  for- 
træffelige. —  I  nederste  Etage,  Kjælderetagen,  er  Kjøkkenerne,  Kjæl- 
derne  og  Alt  til  Anstaltens  Oeconomi  henhørende,  saavelsom 
Oeconomens  rummelige  og  bekvemme  Bohg.  Mærkeligt  er  det,  at 
der  paa  Sorø  Academi  intet  af  Nutidens  let  anbringelige  Kul-  og 
Cokesvarmeappa rater  findes,  hvorved  de  mange  Localer,  saaledes 
som  f.  Ex.  paa  Universitetsbygningen  i  Kjøbenhavn,  letteligen  kunne 
opvarmes,  og  Masser  af  Brænde  saaledes  spares ;  der  opvarmes  kun 
ved  Bøgebrænde  i  Kakkelovne  af  den  iramle  Gonstruction  og  Byg- 
ning; denne  Varme  er  nu  sikkerligen  den  behageligste  og  sundeste. 
Gasbelysning  bliver  ei  heller  anvendt,  og  Ventilationen  i  de  for- 
skjellige  Localer  er  sikkerlig  meget  ufuldkomment  ordnet.  Rundt 
omkring  Academibygninges  Tag  løber  den  saakaldte  Attique  o:  en 
dybere,  aaben  Tagrende,  som  paa  alle  Bygningens  Sider  er  for- 
synet med  et  opretstaaende  muret  Brystværn,  der  iudvendigt  er 
beklædt  med  Kobberplader;  Brystværnet  er  af  omtrenthg  ens  Høide 
og  tager  sig,  set  nedefra,  ganske  exqvisit  ud.  Man  kan  i  denne 
Rende  med  temmelig  Sikkerhed  gaa  rundt  om  hele  Bygningen. 
Det  er  imidlertid  en  precair  og  kostbar  Prydelse,  forsaavidt  den, 
naar  den  ei  omhyggelig  holdes  i  Orden,  kan  lade  Regnvand  og 
anden  Fugtighed  sive  ned  igjennem  Murene,  hvilket  for  adskillige 
Aar  siden  kostede  Academiet  flere  Tusinde  Rdl.  til  xMurenes  Istand- 
sættelse. Man  skulde  mene,  at  der  herfra  var  en  storartet  Udsigt 
til  alle  Sider,  hvilket  dog  paa  Grund  af  de  omliggende  Skove  kun 
undtagelsesvis  er  Tilfældet.  —  Det  synes  næsten  som  et  Mirakel, 
at  de  to  Lectorboliger  ved  hver  af  Academiets  Fløie  —  den  ene 
imod  Øst  liggende  beboedes  i  40  Aar  af  Ingemann  (f  24.  Febr. 
1862)  —  bleve  reddede  fra  Ildsvaaden  ved  Academ.iets  Brand  1813. 
Det  kan  anses  at  være  baade  heldigt  og  uheldigt;  heldigt  navnlig 
forsaavidt    man    i    disse    lo    Bygninger    har    en    tro    Gjengivelse 


en  miniature  af,  hvoriedes  Giiristian  d.  6tes  imponerende  Stadsbyg- 
ning  saa  ud;  ulieldigt  forsaavidt  disse  Bygninger  aldeles  ikke  con- 
gruere  med  den  i  moderne  Stil  opførte  Academihygning.  —  Vandre 
vi  nu  fra  Academiet  ned  i  Academihaven,  komme  vi  forbi  Rector- 
boligen,  der  ligger  smukt,  men  iøvrigt  er  en  aldeles  stilløs  Byg- 
ning; Skolens  Rector  beboer  Stueetagen,  hvorimod  Skolens  5te  og 
6te  Klasses  Elever  have  deres  Localer  paa  første  Sal  og  i  den 
bagved   Rectorboligen    liggende    større  Bygning.      I  kort  Afstand, 

Nord  for  denne,  ligger 
Academiets  Sygehus,  der 
tidligere,  originalt  nok, 
laa  ved  Kirkegaarden  dér, 
hvor  nu  Ingemanns  og 
Hustrus  Gravplads  er,  cg 
som  da,  ligesom  de  om- 
talte tvende  Lectorboliger 
paa  det  ridderlige  Aca- 
demis  Tid,  var  en  Lector- 
eller  Professorbolig.  Naar 
vi  nu  staa  paa  den  tidli- 
gere benævnte  Ridebane, 
den  nuværende  Gymna- 
stikplads, hvor  mod  Nord- 
siden det  nylig  ombyg- 
gede, med  en  stor  og 
rummelig  Gymnastiksal 
forsynede  Gymnastikhus 
m.  fl.  Bygninger  ligger, 
lægge  vi  Mærke  til  Klo- 
steralleen, der  med  sine 
gamle,  ærværdige  Ege- 
træer strækker  sig  fra 
Klosterporten  op  til  Plad- 
sen foi-an  Academiet;  de  tidligere  mellem  disse  Egetræer  indflet- 
tede, langstrenglede  Lindetræer  ere  nu  fældede.  Ved  Pladsens  Sider 
staa  enkelte  store,  deilige  Asketræer  og  et  stort,  kraftigt  Elmetræ 
(Fig.  33)*);  henimod  Academihaven  staa  anselige  Lindetræer.     For 


Fig.  33. 


")  Ved  dette  mægtige  Træ  tog  Skolens  afdøde,  udmærkede  Gymnastiklærer, 
Ovt-rkrig^commissair  Prehii,  jevnlig  sit  Stade,  naar  han  paa  Gymnastik- 
pladsen ledede  Elevernes  forskjellige  Øveli^er.  Cricketkampe,  Lege,  Bold- 
spil m.  rn.  m. 

omtrent  70  Aar  siden  saa'  det  paa  denne  Plads  og  noget  omkring 
paa  den  lidt  anderledes  ud  end  nu.  En  stor  Kampestenspille  stod 
midt  paa  Ridebanen.  I  Klosterporten  var  der  for  Gaaende  en 
smal  Laage-Gjennenigang  ved  Siden  af  den  bredere  Kjøreveis- 
aabning;  daværende  Amtmand  Stemann  lod  dette  forandre  og 
gjorde  Porten  hel  aaben.  Førend  den  øverste  Etage  til  Biblio- 
theket  byggedes  paa  Kvæsturbygningen,  var  der  ovenpaa  denne  et 
Kornmagasin,  og  i  den  vestlige  Ende  ved  Klosterporten  en  Thing- 
stue,  og  ovenover  denne  var  Arrester;  her  var  ogsaa  i  flere  Aar 
Byens  midlertidige  Raadstue.  Et  af  Arrestkamrene  kaldtes  Æble- 
kamret, da  Akademiets  Gartner  tidligere  brugte  dette  Rum  til 
Æblekammer;  »at  komme  paa  eller  i  Æblekamret«  var  derfor  en 
intricat  Metaphor  ligeoverfor  Vedkommende.  Hvor  nu  Ligcapellet 
og  Klokketaarnet  ligge,  var  tidligere  et  Slags  Bygningscomplex  for 
Haandværkere,  Murere  og  en  Udriderstald ;  senere  fik  Gartneren 
Stalde  m.  m.  her.  Hvor  Rectorboligen  nu  er,  var  dengang  en 
Bindingsværksbygning,  hvor  Materialskriveren  og  Godsforvalteren 
boede;  senere  boede  Amtmand  Stemann  dér  og  havde  sine  Vsereiser 
ud  til  Pladsen.  Den  smukke  Daneskjolds  Allé  imellem  Kirkegaards- 
muren  og  den  nye  Vei.  Priorveien  kaldet,  er  anlagt  af  Daneskjold 
Samsø,  der  var  Overhofmester  fra  1760 — 65.  Tidligere  var  her 
kun  en  bar  Vei,  kaldet  »den  nye  Vei«.  Den  saakaldte  »Tractørens« 
(Spiseværtens)  Have  stødte  paa  det  ridderlige  Academis  Tid  umid- 
delbart op  til  Skolegaarden,  som  var  dér.  hvor  Elevernes  private 
Havepladser  nu  ere.  Syd  for  Academibygningen  ud  imod  Søen  var  den 
saakaldte  botaniske  Have,  dér  altsaa,  hvor  nu  den  grønne  Plaine 
er.  —  I  Ridebanens  nærmeste  Omgivelse  lægge  vi  Mærke  til  den 
gamle  Smedebygning,  der  er  bestemt  til  en  fremtidig  Nedbrydning, 
hvorved  Pladsen  ved  Kirken  og  Daneskjolds  Allé  vil  komme  til  at 
præsentere  sig  smukkere;  fremdeles  Kvæsturbygningen,  der  185';» 
— 60  overbyggedes  med  Bibhothekslocalet.  Denne  Etage  tager  sig 
fra  Veien  (Boldhusgaden)  temmelig  uskjøn  ud  med  dens  vindues- 
løse,  bare  og  simple  Murflade.  Selve  Bibliothekets  indre  Localer 
m.  m.  er  her  ei  Stedet  at  dvæle  videre  ved.  Bibliotheket  kan  nu 
snart  udgjøre  c.  40,000  Bind.  men  —  der  gives  intet  trykt  Katalog 
over  det,  og  man  befinder  sig  derfor  i  mange  Retninger  her  som 
i  en  stor  Skov  med  sparsomme  Veie  og  ukjendte  Stier.  --  Naar 
vi  nu  fra  Ridebanen  begive  os  til  Academihaven,  da  kommer  man 
atter  her  til  at  tænke  paa  de  stadige  Forandringer  og  locale  Om- 
posteringer, der  for  Sorø  Academis,  dets  Institutioners  og  stedlige 
Forholds  m.  m.  Vedkommende  synes  ret  at  have  et  Hjemsted  her. 

Paa  Klostrets  Tid  laa  den  egentlige  Klosterhave  udenfor  Klostrets 
Ringmur;  senere  havde  Academiets  Overhofniester  sin  private 
Have  dér.  hvor  det  forreste,  høiere  liggende  Parti  af  den  nuvæ- 
rende Academihave  er  beliggende.  Senere,  for  en  40—50  Aar  siden, 
fandtes  lange  Alleer  med  store  Træer,  der  bleve  fældede,  samtidig 
med  at  store  Omlæg  og  Forandringer  af  Havens  Partier  fandt  Sted. 
Ved  Sorø  Søes  lavere  Vandstand,  —  den  gik,  som  anført  ovenfor, 
tidligere  i  sin  Vandhøide  helt  op  til  Niveau  med  Philosoph gangen, 
lige  hen  til  det  nuværende  Fiskerhus,  og  ud  for  Academibygningen 
laa  Baade,  fortøiede  ved  en  lang  Stendæmning  med  en  Stentrappe- 
nedgang til  Søen  indvandtes  der  et  ikke  ubetydeligt  Terrain  til 
Haven,  saa  at  man  egentlig  tør  sige,  at  omtrent  kun  hele  Høide- 
partiet i  denne  har  udgjort  den  oprindelige  Haveplads.  Indtil  for 
godt  en  Snes  Aar  tilbage  var  Haven  imod  Ridebanen  fra  Rector- 
bygningens  Baghuse  hen  til  Academiets  Materialbygninger  be- 
grændset  ved  et  høit  Trægitter,  hvis  Hovedport  hver  Aften  blev 
aflukket.  Imod  Øst  begrændsedes  den  nede  ved  Søen  af  Lector- 
og  Rectorhaven,  hvis  Terrain  da  gik  lige  ned  til  Søbredden,  og 
imod  Nord — Nordost  af  et  Stengjærde  og  en  Mur,  der  ligesom  nu 
skilte  den  fra  det  Vænge,  hvor  Amtmandsboligens  Have  og  de 
Haver,  der  høre  til  Gaardene  ud  imod  Byens  Søgade,  ligge.  I 
Aarene  1864  65  blev  nu  atter  hele  Havens  TeiTitorium  og  Plan 
forandret  under  Monrads  Cultusministerium;  Monrad  lod  daværende 
Forstraad  Rothe  udføre  Havens  Omlæg.  Rothe  gik  i  sin  Omlæg- 
ningsplan ud  fra,  at  Kirken  og  Academiet  med  hvad  dertil  hører 
skulde  ligesom  udgjøre  Centrum  i  det  hele  Anlæg  og  ligge  som 
omgivet  af  et  storartet  Park-  og  Haveanlæg,  hvortil  Adgangen  fra 
alle  Sider  skulde  staa  aaben.  Følgelig  blev  det  omtalte  Gitter 
borttaget,  og  Veien  fra  Academiets  forreste  Plads  ved  Søen  saa- 
ledes  anlagt,  at  der  blev  en  fri,  bred  og  smuk  Vei  rundt  om 
Haven  langs  Søen;  kun  var  det  Skade,  at  den  dengang  ei  blev 
fortsat  mod  Nord  udover  Havens  Grændse.  En  Udgang  imod 
Byens  Side  er  ved  Havens  sidste  Omlægning  heldig  tilveiebragt 
ved  at  forlænge  den  lange  Buegang  imod  Nord  ud  forbi  Amt- 
mandsboligen  til  Søgadens  Forlængelse,  der  kaldes  Harksens  Stræde. 
Naar  man  gaar  ned  ad  dette  Stræde,  kommer  man  forbi  Impræg- 
nerings-Anstalten, hvor  de  lange  Fyrretræstammer,  efter  at  være 
blevne  gjennemtrukne  og  mættede  med  Svovlsyre  senere  omdannes 
til  Telegrafpæle  og  Sveller.  Ved  Søbredden  kan  man  saa  svinge 
til  Højre,  og  dersom  Engveien  ikke  er  for  fugtig,  kommer  man 
langs   Søen  til   det  lille  Skovparti,    Skjolden  eller  Skjoldet  kaldet 

^se  ovenfor),  og  ad  den  over  Højkammen  brede  Spaserevei, 
hvorfra  der  er  en  herlig  Udsigt  over  en  Del  af  Sø  og  By.  kommer 
man  ud  paa  Korsør  Landevei  til  Rødebro,  der  ligger  paa  Dæm- 
ningen imellem  Sorø-  og  Pedersborg  Søer;  fra  dette  Broparti  er 
der  saavel  om  Dagen  som,  ei  at  forglemme,  ved  Maaneskin  en 
>'Stemningsrig«  Udsigt  til  begge  Sider  henover  Søerne.  —  Flere 
smukke  Gjennemblik  og  Udsigter  aabne  sig  imellem  Academihavens 
Træer  og  Grupper.  Man  maa  beklage,  at  det  Parti  af  Haven,  der 
hgger  til  Højre  for  Indtrædelsen  i  Haven,  og  som  er  anvist  til 
Academigartnerens  private  Brug  og  Afbenyttelse  ^  ei  ved  Havens 
sidste  Forandring  blev  indordnet  under  Havens  Plan.  Sorø 
Academihave  har  nu  et  Areal  af  10  Tdr.  Land;  den  har  mange, 
smukke  Partier,  skyggefulde  Gange  og  flere  sjeldne  Træer,  Buskadser 
og  Grupper,  ligesom  ogsaa  det  prægtige  Terrain,  Havens  jevnt 
terrasseformede  Beliggenhed  og  dens  i  og  for  sig  heldige,  har- 
moniske Anlægsplan  særlig  maa  tiltale  de  Besøgende.  Den  lange 
Midtergangs  Træer  bestaar  hovedsagelig  af  Linde-  o-j:  Løvtræer;  ved 
Høidepartiet,  hvor  »det  norske  Huus'  staar,  er  et  Parti  af  for- 
skjellige  Granarter;  herfra  strækker  sig  i  det  nederste  Parti  af 
Haven  en  Allé  af  Axelbærrøn  (svensk  Rønnebærtræ).  Flere  ved 
Størrelse  og  Sjeldenhed  bemærkelige  Træer  findes,  f.  Ex.  den  lige 
foran  ved  Indtrædelsen  i  Haven  staaende  Gymnocladus  (nøgen  Gren) 
fra  Kanada;  dette  Træ  begynder  først  at  vise  sin  Kraft  og  Fylde, 
naar  alle  de  andre  Træer  ved  Forsommers  Tid  alt  er  løvrige,  og 
Træet  seer  aldeles  »nøgent«  ud ,  men  skyder  da  hurtigt  baade 
Stængler  og  Blade  frem  paa  engang.  Et  stort,  mægtigt  Tulipan- 
træ stod  indtil  for  et  Par  Aar  siden  her  paa  Plainen,  men  blæste 
i  en  Froststormnat  om.  Endvidere  findes  her  paa  Plainen  et  Par 
særdeles  smukke  Platantræer,  samt  længere  nede  en  præsentabel 
Hængeask  og  en  stor  Blodbøg.  I  Haven  findes  en  hel  Gruppe  af 
askebladot  Løn,  ligeledes  Frynseeg,  Hængebøge  og  hvidt  Morbær- 
træ og  broget  Ahn.  Det  tidligere  saakaldte  »System«  af  urteagtige 
Planter  til  Brug  ved  Skolens  botaniske  Undervisning  er  nu  heldigt 
henlagt  til  Nord  for  Daneskj.  Allé  ud  imod  Priorgaden;  et  større, 
nyt  ombygget  02  godt  indrettet  Badehus  til  Brug  ved  Elevernes 
Svømmeøvelser  findes  ved  Havens  sydvestlige  Side.  Langs  med 
Søens  sydlige  og  fornemmelig  vestlige  Side  sees  talrige  Seilbaade 
liggende,  fortøiede  ved  Broer;  de  tilhøre  dels  Skolens  Lærere  og 
Embedsmænd,  dels  Borgere  i  Byen,  og  der  drives,  særlig  i  de  se- 
nere Aar,  en  Uvlig  Sport  med  Kapsejlads,  Escadre-  og  Lystseilads 
paa  Søen;   Skolens  Elever  maa  kun  bruge  Robaade.      Man  kunde 

maaske  ønske,  at  ligesom  Skolens  Elever  udmærke  sig  ved  deres 
Gymnastik  og  Cricketspil,  de  ogsaa  fik  Leilighed  til  ved  Kap- 
roning at  øve  og  præsentere  sig,  da  Leiligheden  hertil  ved  de  lo- 
cale  Forhold  er  saa  gunstig.  —  Naar  vi  nu  fra  Havens  nederste 
Gang  —  Academihavens  »Lange- Linie«  —  se  imod  Vest  ud  over 
Søens  Flade,  lægge  vi  ved  den  modsatte  Søbred  i  Vest-Sydvest 
snart  Mærke  til  et  afrundet,  noget  høitliggende  lille  Bakkeparti; 
dette  er  den  skjønne  0  Bøgholm  (se  nedf.),  der  nu  i  mange,  mange 
Aar  har  henligget  i  en  forsømt  Gulturtilstand.  En  blidere  Episode 
i  denne  indtraadte,  da  Fru  Banemand  i  sit  kjøbenhavnske  Exilaar 
181G  opholdt  sig  i  Sorø;  dengang  var  der  paa  Øen  smukke 
Haveanlæg,  hvor  hun  kunde  glæde  sig  paa  sine  Udflugter  i 
Sorø  Egnen.  De  ubetydelige  Rester  af  Gange  ere  vel  fra  den  Tid. 
For  et  hundrede  Aar  siden  saa'  det  anderledes  ud  her,  da  var 
hele  Øen  smukt  ordnet  og  cultiveret  med  Lysthuse,  Anlæg  og 
Gange;  den  besøgtes  ogsaa  hyppigt  af  Professorer  og  Academikere. 
Geheimeraad  Joh.  v.  Biilow,  der  studerede  ved  Acad.  i  tre  Aar 
1768—71,  omtaler  Øen  med  stor  Interesse;  blandt  Andet  nævner 
han  en  stor,  knudret  Eg  paa  Øen  nærved  Broen,  hvori  hans  Med- 
studerende Ghr.  Renventlow  havde  anbragt  Trappetrin,  hvilke  af 
Biilow  bleve  udbedrede,  og  oppe  i  Egens  Top  kunde  han  da,  be- 
skyttet for  Vinden,  sidde  og  læse  i  Skyggen.  Paa  hans  Tid  synes 
der  ogsaa  ved  Academiet  at  have  været  megen  Divertissements. 
Biilow  fortæller  saaledes  i  et  Brev,  at  der  hver  Vinter  var  to— tre 
Baller  paa  Academiet,  der  begyndte  Kl.  7  slet  om  Aftenen  og 
sjelden  endte  før  Kl.  henimod  9  Dagen  efter.  Han  omtaler  tillige, 
at  »vi«  hver  Lørdag  Aften  havde  Goncert  og  tilføier,  at  Overhof- 
mester Reitzenstein ,  der  selv  ved  Goncert  en  blæste  Fløite,  — 
Biilow  blæste  anden  Fløite  — ,  opmuntrede  Academikerne  til 
at  lægge  sig  efter  Musikken.  Det  sidste  Aar  B.  var  paa  Aka- 
demiet, indrettede  Academikerne  et  Theater  i  Spisesalen,  hvor 
blandt  andre  Stykker  »Det  arabiske  Pulver«  af  Holberg  blev  op- 
fort. —  Bøgholm  er  skilt  fra  Land  ved  en  smal  Strimmel  af  Sorø 
Sø,  men  paa  Grund  af  den  lave  Vandstand  og  de  mange  Rør  og 
andre  sivagtige  Søplanter  kan  man  neppe  stage  en  Baad  gjennem 
denne  Vandstrimmel.  Lige  til  Høire  for  Bøgholm  ligger  Parnas 
(se  nedenfor).  Andre  Øer  —  med  Undtagelse  af  Ingemanns  0 
(se  ovenfor)  —  findes  ei  i  Søen.  To  Banker,  bevoxede  med 
Siv.  der  om  Forsommeren  gro  op  over  Vandfladen,  se  fra 
Land  ud  som  Øer,  men  Vandet  gaar  saa  høit  over  Banken,  at 
man  let  kan  ro  hen  over  disse   to    »Siv'øer«.      Fra  Søens  vestlise 

Bred  skyde  et  Par  ubetydelige  Halvøer  ud  i  Søen,  af  Eleverne 
kaldes  de  Ran  og  Ægir:  en  større  findes  ved  Parnas  med  det 
mægtige  og  med  en  smuk  Grenesætning  prydede  Bøgetræ  (se  ndf.). 
Sorø  Sø  har  rundt  omkring  smukke  med  Skove  venligt  smykkede 
Bredder  og  gjør  et  fredeligt  og  hyggeligt  Indtryk.  Hvad  der  sær- 
ligt vilde  idealisere  den  var,  hvis  der  paa  den  fandtes  tamme 
Svaner,  men  disse  Fugle,  der  paa  engang  ere  Repræsentanter  for 
Ynde  og  .Majestæt,  have  aldrig  faaet  Tilladelse  til  at  faa  Hjemsted 
paa  Sorø  Sø(!).      En  lille  Dampbaad  befordrer  paa  Søn-  og  Hel- 


Fiar.  34.     Raadhuset  i  Sorø. 


ligdage,  og  kan  ogsaa  mod  Extrabetaling  om  Hverdagen  erholdes 
til  Afbenyttelse,  Besøgende  fra  Academihaven  tii  Parnas  eller 
andre  Steder  paa  den  modsatte  Søbred.  Enkelt  Baad  kan  ogsaa 
faaes  hos  Opsynsmanden  over  Søen,  der  boer  i  det  lille  Hus  i 
Philosophgangen  ved  Fiskerstien*). Med  Hensyn  til  selve 

*)  Fiskeriet  i  Sorø  Søer  er  i  eii  lang  Hække  Aar  blevet  saare  stedmoderligt 
behandlet.  I  en  halv  Snes  Aar  fiskedes  aldeles  akke  i  Sorø  Sø.  Under 
Cultusminister  Fischer  blev  et  Parti  Maller  sat  ud  i  Sorø  Sø,  hvor  denne 
Fiskeart  for  man^e  Aar  siden  trivedes  saa  godt,  al  -  itolge  bagnet  - 
engang  tvende  Høstvogne  maatte  bindes  sammen  paa  langs  tor  at  trans- 
portere et  Par  Maller  fra  Sorø  til  Kjøbenhavn.  Uheldigt  er  det  for  dette 
interessante  Sagn.  at  en  Malle  kun  bliver  3-4  Alen  lang  Den  europæiske 
Malle  er  en  langagtig,  blød-  og  bugfinned  Fisk  med  et  biedt,  ned  rykt 
Hoved  og  en  oftest  nedad  vendt,  af  Skægtraade  omgiven  Mund:  de  større 
Former  findes  særlig  i  Donau,  ogsaa  flere  Steder  i  Sverig. 

Sorø  By,  da  kan  man  anføre  Digteren  Professor  Hauchs  Ord  i 
hans  smukke  Afskedssang  til  Academikerne : 

Jeg  véd  en  By,  den  er  saa  taus  og  stille, 

den  synes  linge  for  den  ydre  Sands, 

den  pragtløs  er  og  dertil  meget  lille 

og  savner  ganske  Hovedstadens  Glands  .... 

Nu  vel,  Byen  selv  er  lille  og  i  Sammenligning  med  andre  Byer 
maaske  ubetydelig,  men  hvad  saa!  —  til  Gjengjæld  har  den  en  stor 
Fortid  som  ingen  anden  By  i  Danmark,  en  klassisk,  historisk  Om- 
egn, deilig  Beliggenhed,  og  den  har  saa  at  sige  gjennemgaaende 
et  videnskabeligt  Præg,  thi  faa  eller  vel  ingen  Steder  er  der  i  den 
Grad  sørget  for  Ungdommens  Undervisning  og  Oplæring  som  hei, 
hvorom  den  store,  med  tidssvarende,  fortræffelige  Localer  og  Ind- 
retninger udstyrede  Borgerskole,  lige  ved  Byens  nordlige  Indkjørsel, 
og  den  imponerende  Academibygning  ved  Byens  sydlige  Ende 
noksom  aflægge  Vidnesbyrd,  ei  at  tale  om  de  mange  private 
Smaaskoler  inde  i  selve  Byen.  Af  Bygninger  i  Byen  er  egentlig  kun 
Baadstiiebygningen  at  fremhæve  (Fig.  34).  Den  tidligere  Raadsiue, 
der  var  opført  1845  efter  en  indskrænket  i  flere  Henseender  mangel- 
fuld Plan  og  Tegning,  nedbrændte  i  Vinteren  1879,  og  et  nyt 
Raadhus  blev  opført  i  en  Slags  Renaissance  Stil  efter  Architekt 
Tvedes  Tegning  1881.  Over  Portalen  staar  Indskriften:  »Piet  skal 
have  Magt.«  —  Opmærksomhed  fortjener  ogsaa  Sorø  Spare-  og 
Laanekasses  nybyggede,  pyntelige  Bygning  ved  Byens  Torv.  Dette 
Torv  er  i  Forhold  til  Byens  Størrelse  stort  og  rummeligt;  paa 
Hjørnet  af  dette  og  Søgaden  ligger  den  fordums  Studenterbygning, 
fra  den  Tid  da  Academiet  havde  Studenter,  der  ved  det  toge 
anden  Examen;  Bygningen  kaldes  endnu  Regentsen;  lige  overfor 
denne,  paa  det  andet  Hjørne  af  Søgaden  og  Torvet,  ligger  den 
saakaldte  Scavenius  Stiftelse,  stiftet  af  den  tidligere  Director,  den 
fortjenstfulde  Videnskabsmand  Etatsraad  Scavenius,  for  to  Enker 
efter  Lectorer  ved  den  academlske  Læreanstalt,  senere  under  Gul- 
tusminister  Monrad  udvidet  til  Enker  efter  Embedsmænd  paa 
Academiets  Gods.  —  Et  Standbiliede  af  Fred.  d.  VII  i  bronceret 
Zink  af  Evens,  er  opstillet  paa  Byens  Torv. 


Spasereture  og  Udflugter  i  Sorø  Omegn. 


.  iVled  Hensyn  til  kortere  og  længere  Spasereture  og  Ud- 
flugter er  et  Besøg  i  Sorø  paa  en  eller  et  Par  Dage  særlig  at 
anbefale  og  tilraade.  Nogle  af  disse  Ture  ere  foreløbig  kortelig 
berørte  i  Afsnittet  om  »Skovene  ved  Sorø« ,  saaledes  Philosoph- 
gangene  (se  ovenfor).  I  Absalons  Dage,  hedder  det  i  en  gammel 
Beretning,  var  denne  Academiets  »Lystskov«  eller  den  saakaldte 
Philosophgang  en  Møllevei.  Krønikeskriveren  Hvitfeldt  siger:  »Han 
(o:  Esbern  Snare)  lod  og  berede  en  Vandgang,  som  gaar  fra  nedre 
Borgegaard  udi  Sorø  til  Ringsted  Vei«  (Tuel  Sø).  At  denne  nu- 
værende Skovplantning  i  sin  Helhed  er  langt  yngre,  er  begribehgt, 
dog  er  det  derhos  antageligt,  at  endnu  hist  og  her  ældgamle 
Egetræer  og  Egestammer  kunne  findes,  der  muligen  turde  være  fra 
Absalons  Dage;  en  Ruin  af  et  saadant  Egetræ  vises  endnu  som 
»Absalon?  Træ«.  Til  denne  Spaserevei  knytter  sig  ogsaa  den 
mystiske  Begivenhed,  som  Vitus  Bering,  kgl  Historiograf  og  Pro- 
fessor i  Sorø  1550—5^,  fortæller  om  Frederik  d.  3.,  da  han  som 
Prins  studerede  ved  Academiet  fra  1624 — 27.  Da  Prinsen  nemhg 
engang  spaserede  i  Philosophgangen,  faldt  en  lille  Egegren  ned 
paa  hans  Hoved  og  dannede  af  sig  selv  hans  Navnetræk  med 
Krone  over,  hvilket  ligesom  forudforkyndte  ham  den  tilkommende 
Kongeværdighed  20  Aar  før  hans  ældre  Broder,  Kronprinsens 
Død.  Naar  man  kommer  fra  Academiet  og  gaar  en  lille  Stræk- 
ning op  ad  Philosophgangen  forbi  Fiskerhuset,  kan  man  dreie  til 
Høire  ned  over  Flommen,  den  nu  tørlagte  Engsti  ækning,  og  følge 
Veistien  over  den  ene  af  de  saakaldte  Gaaseøer  —  over  den  anden 
Gaaseø  er  nu  Veien  til  Banegaarden  anlagt  — ;  man  kommer  saa 
ind  i  Vesterskoven  og  træffer  dér,  lige  ved  Indtrædelsen  i  Skoven  et 
stort  Bøgetræ,  der  kaldes  »Navnetræet«  (Fig.  35),  da  det  særlig  er  det 

Træ.    foruden   naturligvis  ogsaa  andre  Trær,    hvor,    som   Hauch 
synger  i  sin   ovenfor  omtalte  smukke  Sang,    »store  Navne  dybt  i 

Barken  sidde,  og  voxe  større 
for  hvert  Aar,  der  svandt.« 
I  den  unge  Alder  drømme 
jo  Elever  og  unge  Mennesker 
tidt  om  store,  tilkommende 
Bedrifter  og  udødelig  Navn- 
kundighed, Flommen,  som 
man  passerede,  kan  i  sin 
grønne  Dragt  og  med  sine 
smilende  Skovomgivelser  se 
venlig  ud,  men  da  den  jo 
egentlig  foruden  Sorø  Sø, 
som  staar  i  nær  Forbindelse 
med  den,  er  et  Reservoir 
og  Opbevaringssted  for  alt 
Spildevandet  og  forskjellige 
Species  af  Urenligheder 
fra  Byen,  truer  den  med 
engang  at  blive  sundheds- 
farlig baade  for  Acadeniiet 
og  Byen,  hvis  man  lader 
den  i  Ro  samle  sine  giftige 
Kræfter ,  —  »latet  anguis 
sub  herba«,  kommer  man  til  at  tænke  paa.  Fra  Navnetræet  kan 
man  gaa  til  Venstre  og  kommer  saa  ad  en  Kjørevei  til  Venstre  ud 
paa  Fægangsveien,  som  man  gaar  over  og  ind  i  Boldborg  Skov; 
Veien  her  igjennem  fører  ud  til  Korsør  Landevei,  som  man  gaar 
over,  og  man  kommer  da  ind  i  Søskoven  ned  til  Tuel  Sø,  som 
man  seer  paa  dens  bredeste  Strækning;  Søens  modsatte  Bredder 
ere  bare  med  enkeltliggende  større  og  mindre  Huse;  ude  mod  N. 
Ost  sees  Bjernede  Gaard  og  Kirke  (se  nedenfor).  Ønsker  man 
at  forlænge  Turen,  kan  man  omtrent  nede  fra  Søbredden  følge 
den  første  Sidevei  til  Venstre,  og  man  kommer  saa  igjennem  hele 
Søskoven  ind  i  Krebshusvænget ,  hvilket  sidste  har  flere  smukke 
Skovpartier;  dette  Skovvænge  har  sin  Benævnelse  efter  det  tid- 
ligere for  adskillige  Aar  siden  —  i  Dagvogns  og  andre  Datidens 
Kjøretøiers  Tider  —  ikke  ubekjendte  Krosted  »Krebshuset«,  hvor 
man  hos  Værtinden,  Madam  Plambæk,  blev  beværtet  herlig  med 
fortræffelige  Krebs,    der   nu  for  Sorø    Aaers  og  Vandsteders  Ved- 


Fig.  35.    Navnetræet  i  Sønderskov. 

kommende  kun  er  »en  saga  blott« ;  men  vil  man  ikke  gaa  saa 
langt,  kan  man  ved  Grænsen  af  Søskoven  dreie  til  Høire  op 
forbi  Skovløberhuset  og  er  da  paa  Korsør  Landevei;  ønsker  man 
nu  ikke  at  følge  den  »lige  Landevei«,  der  forresten  herfra  til  Sorø 
er  meget  indbydende,  kan  man  gaa  over  Landeveien  ind  igjen 
i  Boldborg  Skov  ad  en  ikke  saa  aldeles  tydelig  Skovsti  og 
kommer  saa  længere  nede  forbi  en  lille  Granplantage,  hvor  der 
langs  Engstrækningen  findes  smukke  Birketræer,  ud  paa  Fæ- 
gangsveien  ligeoverfor  en  Skovløberbolig,  der  kaldes  Stensbøg- 
huset.  Følger  man  nu  forbi  Indgangen  til  begge  Philosophgangene 
Fægangsveien,  der  herfra  til  Sorø  nok  er  værd  at  gjøre  Bekjeadt- 
skab  med,  kommer  man  ved  Amtssygehuset  ud  i  Sorø  »Stræde«; 
det  er  nok  Digteren  H.  C.  Andersen,  der  benævner  dette  Sorø 
Stræde  »Sorø  Flaskehals«.  Strædet  er  nu  næsten  helt  bebygget 
med  ret  nette  Gaarde  og  Huse.  Denne  foranførtc  Spaseretur 
kunne  vi  maaske  benævne  ved  den  østlige,  og  vi  ville  nu  foreslaa 
at  omtale  en  anden,  nemlig  den  vestlig-nordvestlige,  idet  vi 
gaa  ud  ad  Banegaardsveien  og  ved  den  første  Sidevei  til  Høire 
dreie  af  og  gaa  ind  i  Ege  vang  (se  ovenfor).  Med  Hensyn  til  Bane- 
gaardsveien kunde  det  maaske  interessere  at  faa  at  vide,  at  denne 
er  anlagt  1854—55  og  beplantet  med  Lindetræalleen  185(j.  Den 
lille  Rest  af  Søen  til  Venstre  (Øst)  for  Veien  kaldes  Kåhlers  Park, 
efter  den  Entrepreneur ,  som  havde  dette  Veianlæg  i  Entreprise. 
I  Egevang  lægge  vi  Mærke  til  de  overordentlig  smukke  Egetræer. 
Fra  en  Landgangsbro  nede  ved  Søen  er  der  en  deilig  Udsigt  til 
Høire  hen  over  Banegaardsveien  med  den  smukke  Lindeallé;  lige 
ud  præsenterer  et  større  Parti  af  Academiet  sig.  og  til  Venstre 
have  vi  en  større  V^ue  henover  Søen.  I  den  søndre  Ende  af  Ege- 
vang  er  Udgangen  over  en  Stænte,  og  man  gaar  da  langs  med 
Søen  ind  i  Feltskoven,  forbi  Louisestiftelsen.  Ved  Udgangen  af 
Feltskoven  ville  vi,  førend  vi  komme  til  Parnas,  gjøre  en  lille  Af- 
stikker til  Venstre  forbi  et  nyt  opført,  venligt  liggende  Hus  for  ad 
en  Markvei  at  gaa  op  til  Helicon  (d.  gi.  Kongshøi),  forbi  det  saa- 
kaldte  Krabbeshus.  Paa  Helicons  Høi  have  vi  da  et  sjeldent 
smukt  og  vidt  Panorama  over  Omegnen:  mod  Nord  se  vi  Acade- 
miet; Kongebroen  viser  sig  i  N.  langt  ude  over  Søen;  mod  X.  Vest 
Hjortenæsserne  og  Store  Frederikslunds  Skove;  mod  Vest  Horse- 
bøg og  Grydebjerg  Skovpartier;  mod  Vest-Sydvest  Topshøi  og 
Stenstrup  Skove;  mod  Syd  Suserup  og  Næsbyholms  Skove;  udover 
Liunge  Kirke  se  vi  Sorø  Vesterskov.  Lige  nedenfor  Bakken  have 
vi  Feltskoven,  som  vi  nylig  gik  igjennem,  og  nede  ved  Søen  ligger 

Parnas,  Bøgholm  og  den  saakaldte  Pavillon,  hvilket  sidste  tidligere 
var  et  yndet  Udflugtssted,  men  dens  Indre  er  nu  ei  længer  aabent 
for  Besøgende.  Efterat  vi  have  glædet  os  ved  denne  smukke  og 
storartede  Udsigt  vende  vi  tilbage  og  komme  igjennem  det  lille 
Skovparti  Hundekildehave  med  den  omtalte  Pavillon  over  et  lille 
Engdrag  til  Parnas  (d.  gi.  Tjørnehøi).  Denne  Bakke  ligger  lige 
ved  Søen  i  et  Skovparti  paa  c.  4  Tdr.  Land.  Den  var  tidligere 
langt  større  i  Omfang  end  nu  og  havde  ved  Foden,  hvor  der  har 
ligget  en  Kreds  af  de  største  og  sværeste  Sten,  over  400  Skridt  i 
Omfang.  Man.  kan  vel  egentlig  sige,  at  Parnas  i  Sammenligning 
med  hvad  den  har  været,  nu  er  en  Ruin;  oppe  fra  dens  Top 
skulde  man  mene  var  ved  Udhugning  frembragt  en  vid  Udsigt,  men 
man  omgives  her  af  tildels  forkrøblede  Træer  og  Smaakrat.  Fra 
Academihaven  er  Overfarten  til  Parnashøien  meget  yndet,  og  om 
Søn-  og  Helligdage  gaar  stadig  den  lille  Dampbaad  imellem  disse 
to  Anløbssteder.  Vi  kunne  nu  gaa  videre  gjennem  Hjortenæsserne, 
hvor  der  af  Overførster,  Kmherre  Eide  er  anlagt  en  smuk  Spa- 
serevei,  der  gaar  ud  til  Kongebroen  paa  Korsør  Landevei,  men 
denne  Vei  have  vi  ovenfor  tildels  omtalt  og  beskrevet;  der  er, 
som  vi  dér  bemærkede,  flere  Steder  fra  denne  Skovvei  smukke 
Udsigtspunkter  ud  over  Søen,  ligesom  ogsaa  Skoven  selv  er 
tiltalende  og  sympathetisk  at  vandre  i.  Denne  i  saa  mange  Ret- 
ninger tilfredsstillende  Spaseretur,  der  kaldes  »Søen  rundt«,  kan 
paa  c.  2  Timer  foretages  strax  ved  Ankomsten  med  Jern- 
banen, maaske  efter  en  liden  let  Paabid  i  Jernbanehotellet. 
Naar  man  saa  ved  den  foreløbige  Afslutning  paa  Korsør  Landevei 
er  kommet  over  Kongebroen,  hvorfra  der  er  en  stor  Udsigt  over 
Pedersborg  og  Sorø  Søer  i  denne  sidstes  største  Længde,  da  kan 
man  ved  at  dreie  af  til  Høire  ved  Sølyst  gaa  en  smuk  Spasere- 
tur over  den  omtalte  »Skjolden«  langs  Søen  ind  ad  Sorø  til  og 
kommer  da  over  en  Markvei  til  Venstre  op  i  Sorø  Stræde  ligeved 
Indgangen  til  Byen,  og  er  man  noget  træt  af  Turen,  kan  man  re- 
creere  sig  lidt  i  Hotel  »Haabet«,  der  ligger  Hdt  udenfor  Byens 
Indkjørsel.  Man  kunde  ogsaa  ved  Ankomsten  paa  Sorø  Sta- 
tion strax  gaa  til  Sorø  og  da  gjøre  Turen  i  modsat  Retning  fra 
Øst  til  Vest,  men  da  vilde  det  være  raadehgt  at  tage  Kirken  og 
Acailemiet  først,  og  efter  de  behørige  Forfriskninger  afpasse  Tiden 
saalcdes,  at  man  ved  at  gaa  »Søen  rundt«  bekvemt  kan  ende 
Turen  ved  Jernbanestationen.  —  Vi  have  nu  altsaa  anvist  en  østlig 
og  vestlig  Spaseretur  og  ville  endnu  omtale  en  nordlig,  nemUg  ad 
Pedersborg  til,  der  kun  har  den  Mangel,  at  den  ikke  gaar  igjennem 

Skov  og  Skygge,  men  over  Højder  og  Bakker.  —  Landsbyen  Peders- 
borg ligger  kun  en  lille  Fjerdingvei  Nord  for  Sorø;  Kirken  er  ved 
sin  Beliggenhed  og  Bygning  aparte  og  mærkværdig.  Pedersborg 
Slotsbanke  med  sin  c.  ;i90  Alen  lange  Jordvold  strækker  sig  i 
en  stor  Bue  og  hører  til  Danmarks  fredede  Mindesmærker  fra 
den  ældste  Middelalder;  Jordvolden  udgjorde  fordum  den  stærke 
Borgs  Udenværk.  Paa  den  meget  høie,  store  og  steile  Bakke 
imellem  Pedersborg  Sø  og  Tuel  Sø  laa  i  den  tidligere  Middelalder 
—  nte  Aarh.  —  et  stærkt  befæstet  Slot  eller  »Borg«,  der  eiedes 
af  Hr.  Peder  Thorstensen,  en  drabelig  Helt  og  snild  Raadgiver 
hos  Kongerne  Svend  Giathe  og  Valdemar  I.  Hr.  Peder  var  gift 
med  Skjalm  Hvides  Datter  Cecilia,  der  omfattede  Sorø  med  stor 
Kjærlighed  og  berigede  Klostret  med  »tvende  Boel«  i  Førslev. 
Hvis  hendes  Mand,  Hr.  Peder,  ikke  havde  havt  »et  haardt  Hjærte«, 
vilde  hun  gjerne  have  givet  mere.  Ifølge  den  lærde  Historieskriver 
Suhms  Mening  vil  dette  kun  antyde,  at  Manden  her  var  klogere 
end  Konen,  saaat  han  ikke  vilde  give  Alt,  hvad  han  eiede,  til  et 
Kloster,  eller,  som  Andre  formene,  kjobe  sig  rig  i  Himlen  og 
fattig  paa  Jorden.  Et  Mageskifte  skete  senere  under  Cecilias  Søn 
Johannes,  ifølge  hvilket  Pedersborg  med  omliggende  Landsbyer 
Haverup,  Borod,  Gaarden  Mørup  og  nogle  Boel  i  Kinnertofte  o.  fl.  St. 
afstødes  til  Sorø  Kloster  imod  andre  Eiendomme  og  Landsbyer, 
og  1586  underlagdes  den  af  Fred.  II  i  Sorø  oprettede  kgl.  Skole. 
Da  Holstenerne  under  den  kullede  Greve  efter  Christoffer  II.'s  Død 
i  hine  lovløse  Tider  havde  bemægtiget  sig  næsten  hele  Danmark,  toge 
de  ogsaa  Pedersborgs  stærke  Borg  i  Besiddelse  og  befæstede  den 
yderligere,  hvilket  endnu  kan  sees  mod  Nord  og  Vest;  men  Valdemar 
(IV)  Atterdag  indtog  134-G  Borgen,  der  senere  blev  nedreven  og  ode- 
lagt; af  de  ydre  Fæstningsværker  sees  endnu  en  Vold,  der  er  gaaet 
rundt  omkring  Borgen.  Rester  af  en  stærk  Mur  af  bugne  Kampe- 
sten er  funden  i  Retning  ud  imod  Søen,  der  da  gik  langt  op  og 
var  meget  nærmere  Tuelsø.  Pedersborg  Kirke  paa  sin  høie  Banke 
har  ligesom  nogen  Lighed  med  et  gammelt  Slot ;  den  tilhører 
Roskilde  Domkirke.  Fra  Kirkebakken  og  Kirkegaarden  har  man 
en  skjøn  og  livlig  Udsigt  over  et  smilende  Landskab  med  tre  ret 
betydelige,  skovomkiandsede  Søer,  Landsbyer,  Gyrstinge,  Bringslrup, 
Fjenneslev  og  Sigersted  Kirker  og,  ude  i  Horisonten,  Ringsted;  Sorø 
By  med  Gaarde  og  Huse  nærmere.  Herfra  sees  ogsaa  Landeveien  til 
Korsør  og  den  derover  førende  Kongebro.  I  Kirkens  Taarn,  som 
iovrigt  er  meget  uanseeligt,  hænge  to  Klokker  med  latinsk  Paaskrift ; 
paa  den  ene:   »Lovsynger  Gud  til  vellydende  Cymbelklang  —  Aar 

1580  gjorde  Mattias  Benninck  mig  i  Liibeck.«  Paa  den  anden 
Klokke  staar:  »Jeg  kalder  Eder  til  Templet  for  at  minde  Eder  om 
den  forestaaende  Død.  —  Mattias  Benninck  gjorde  mig  1594.«  Kirken 
synes  at  tilhøre  det  12.  Aarh.'s  anden  Halvdel  og  er  altsaa  muligen 
reist  af  Peder  Thorstensen.  En  interessant,  architektonisk  Enkelt- 
hed er  en  i  Skibets  nordre  Væg  indsat  halvrund  Kampesten,  paa 
hvis  Overflade  i  lavt  Relief  er  udhugget  et  ligearmet  Kors,  uden 
om  hvilket  en  trekløverformet  Bue  slutter  sig.  Altertavlen  er  et 
interessant,  farvesmykket  Billedskærerarbeide  fra  d.  15.  Aarh.'s 
Midte.  Naar  man  er  gaaet  forbi  Præstegaarden  og  ad  en  Mark- 
vei  dreier  om  til  Venstre  (imod  Vest),  kommer  man  op  over  et 
Par  meget  høie  Banker,  af  hvilke  den  høieste  kaldes  Barnebanken; 
herfra  er  Udsigten  om  muligt  endnu  videre  og  fortrinligere,  og 
Totalindtrykket  større  end  fra  Kirkebakken.  Ved  fra  disse  Banker 
at  følge  Markveien  imod  Syd  kommer  man  ud  paa  Korsør  Lande- 
vei  og,  efter  et  Par  hundrede  Skridt,  ved  Kongebroen,  hvis  man 
ikke  har  Lyst. til,  forinden  man  kommer  dertil  at  dreie  om  ad  den 
første  brede  Vei  (Skjelskør  mindre  Landevei)  til  Høire  og  gaa 
Turen  »Søen  rundt«  til  Sorø  Banegaard  eller  ind  til  Sorø. 

Foranførte  tre  Udflugter  —  mod  Øst,  Vest  og  Nord  — 
kunne  uden  stor  Anstrængelse  foretages  til  Fods,  og  de  kunne 
vel  ogsaa  varieres  og  componeres  noget,  men  vistnok  foretages 
heldigst  og  sikrest,  som  de  her  ere  tilraadede  og  anbefalede.  Ønsker 
man  at  gjøre  en  længere  Udflugt  til  Vogns  og  saa  at  sige  gjen- 
nem  Skov  og  Skygge  hele  Tiden,  da  kunde  man  foretage  følgende 
interessante  og  smukke  Tur  paa  c.  3  Timer.  En  god  og  rummelig 
Char-å-banc  til  c.  12  Personer  kan  man  faa  hos  Gaardskarlen  i 
Hotel  »Haabet«  i  Sorø,  eller  en  mindre  elegant  hos  Vognkjører 
Sachmann  i  Pentzes  Gaard.  Man  -kjører  da  igjennem  første  Phi- 
losophgang,  kommer  fra  denne  ud  paa  Fægangsveien,  kjører  til 
Højre  paa  denne  over  Broen  hen  til  Stensbøghuset,  hvor  man 
dreier  ind  i  Sønderskoven,  kjører  i  denne  forbi  Skovridergaarden, 
over  hvis  Mark  man  kommer  ind  i  en  anden  Afdeling  af  Sønder- 
skov; naar  man  inde  i  denne  kommer  til  en  Korsvei,  dreier  man 
til  Høire  og  følger  denne  Vei  ligeud  hen  over  den  brede  Bi-Lande- 
vei  (»de  uvillige  Mænds  Vei«,  saaledes  kaldet,  fordi  >uvillige«  d.  e.  i 
Veiens  Anlæg  og  Retning  uinteresserede  Mænd  bleve  udnævnte  til  at 
bestemme  den  nye  Vei,  der  fra  Sorø  Banegaard  skulde  anlægges 
igjennem  Skoven  til  Næstved  Landevei),  og  følger  nu  Skovveien 
ligefrem,  hvor  man  et  Stykke  inde  i  Skoven  kan  gjøre  Holdt  og 
gaa  hen  at  se  de  tre  ældgamle  Egetrær  (se  ovenfor).    Man  kjører 

saa  videre  og  kommer,  efterat  have  paa  den  første  Tværvei  dreiet 
til  Højre,  henimod  et  slørre  Skovtogedhus,  hvor  man,  forinden 
man  kommer  til  Huset,  følger  en  Vei  til  Venstre  bag  omkring 
dette,  indtil  man  kommer  til  den  Vei,  der  fører  til  Frederikskilde 
Kro.  Naar  man  er  kommen  ud  af  Sønderskoven,  har  man  fra 
det  Bakkestrøg,  der  fra  Skoven  fører  ad  Suserup  Mølle  og  Skov 
til,  en  mageløs  deilig  Udsigt  over  Tjustrup  Sø.  Ved  Suserup  Skov 
kan  man  atter  gjøre  Holdt  og  besee  denne  med  vældige  gi.  Træer, 
bakket  Terrain  og  tiltalende  Partier  rigt  forsynede  lille  Skov  (se 
ovenfor).  Turen  gaar  nu  videre  igjennem  Landsbyen  Eskild- 
strup,  hvor  man  ved  en  Gaard  noget  inde  i  Byen  dreier  til  Høire 
ad  Stenstrup  til,  og  igjennem  denne  Landsby  gaar  saa  Veien  hen 
til  Topshøj  Skov,  og  naar  man  er  kommet  noget  ind  i  denne,  er 
man  ved  at  dreie  til  Venstre  paa  Skjelskør  mindre  Landevei,  der 
fører  til  Sorø  forbi  Horsebøg  Skovparti  og  igjennem  Hjortenæsserne. 
Nu  har  man  den  hele  Vei  ad  Sorø  til  en  i  høi  Grad  smuk  Udsigt 
over  forskjellige  Partier  af  og  ved  Sorø  Sø  med  Omgivelser,  Byen 
og  Academiet.  Kjøreturen  frembyder,  som  bemærket,  den  Nydelse, 
at  man  næsten  stadig  kjører  gjennem  Skove,  og  hvor  disse  aabne 
sig,  og  man  fra  den  ene  Skov  kjører  til  den  næste,  har  man  de 
skjønneste  Vuer  og  Landskaber  med  Marker,  Søer,  Gaarde,  Huse 
og  Kirker.  Man  kan  selvfølgelig  jo  ogsaa  forkorte  denne  Tur, 
eller  ogsaa  gjøre  andre  Udflugter  til  Vogns,  f.  Ex.  fra  Sorø  gjen- 
nem Landsbyen  Liunge  til  den  føromtalte  Suserup  Skov,  hvorfra 
man  pr.  Baad  kan  over  Tjustrup  Sø  lade  sig  ro  over  til  Herre- 
sædet Næsby  holm,  der  er  bekjendt  for  sin  smukke  Have  og 
Anlæg,  eller  man  kan  fra  Suserup  Skov  gaa  til  Fiskerhuset  ved 
Suseaa,  ro  op  ad  denne  til  Munkedam  og  derfra  vandre  til  Næsby- 
holm. —  En  længere  Kjøretur  . —  to  Mil  —  kan  ogsaa  foretages 
forbi  Tadse  Mølle  til  den  i  Gunderslevholm  Skov  ved  Tjustrup  og 
Bavelse  Søer  liggende  Langdysse  eller  Offersted  ved  Skovens  øst- 
lige Udkant.  Holdepladsen  er  her  ved  Indkjørselen  i  Skoven  ved 
det  saakaldte  »røde  Hus«,  hvor  der  findes  et  af  Godseier  de  Neer- 
gaard med  stor  Liberalitet  indrettet  hyggeligt  Lysthus  med  Service 
til  de  Besøgendes  Bekvemmelighed.  Offerstedet  kommer  man  til 
ved  at  følge  den  smukt  førte  Skovsti  langsmed  Bavelse  Søes 
Bred.  Selve  Offerstedet  bestaar  af  en  aflang  Stenkreds,  70  Skridt 
i  Længden  og  c.  12  Skridt  i  Bredden.  Kredsstenene,  hvoraf  de 
fleste  over  Jorden,  have  en  Høide  af  c.  et  Par  Alen  og  ere  i  el 
Antal  af  c.  80.  En  Snes  Skridt  fra  den  vestlige  Ende  reiser  sig 
nogle  vældige  Stene  med  en  Overligger,  som  hviler  paa  fire  tildels 

i  Jorden  nedsænkede  Stene.  Overliggerens  øverste  Punkt  er  hen- 
ved 31  2  Alen  fra  Jorden.  Imellem  Overliggeren  og  to  af  Hvile- 
stenene er  fortil  en  større  Aabning,  ind  i  hvilken  man  let  kan 
krybe  ned  under  Stenene,  hvor  der  er  Plads  til  to — tre  siddende 
Personer.  Hele  dette  Sted  synes  at  have  faaet  Lov  til  at  hen- 
ligge i  urørt  Tilstand  i  en  saare  lang  Række  Aar,  hvilket  ogsaa 
kan  sees  af  det  tykke  Mostæppe,  hvormed  næsten  enhver  Sten  er 
bedækket.  —  Endnu  et  Par  længere  Udflugter  kan  for  de  særlig  i 


Fig.  36.     Bjernede  Kirke. 


architektonisk  og  antikvarisk  Retning  Interesserede  foretages  til 
Bjernede  Kirke  (Fig.  36),  c.  ^,'4  Mil  fra  Sorø,  og  til  Fjenneslev 
c.  5  Fjerdingmil  fra  Sorø.  —  Bjernede  Kirke  er  i  flere  Henseender 
mærkelig.  Den  er  bygget  i  en  Runding  og  hører  til  de  saakaldte 
Rundkirker,  af  hvilke  der  findes  7  her  i  Danmark  (4  paa  Born- 
holm, 1  i  Jylland  (Thorsager  i  Aarhus  Stift)  og  1  paa  Fyen  (Horne). 
Disse  Rundkirker  ere  særlig  interessante  Fortidsminder  fra  Mid- 
delalderen, og  ile  opførtes  og  brugtes  da  foruden  til  kirkelig  Brug 

ogsaa  til  Forsvarsbrug ,  og  de  vare  i  Ufredstider  faste  Tilflugts- 
steder, hvor  Beboerne  kunde  samles  til  Modstand.  I  Midten  har 
den  4  runde  Piller,  der  gaa  igjennem  Hvælvingen  og  samle  sig 
ovenover  i  4  Buer.  Bjernede  Kirke  er  et  af  de  ypperste  og  bedst 
bevarede  Monumenter  fra  den  absalonske  Tid.  Den  er  opfort  af 
Ebbe  Skjalmsøn,  af  brudte  og  hugne  Kampesten,  aflang  rund;  den 
har  udvendig  haft  Skikkelse  og  Form  af  en  katholsk  Bispehue;  et 
fortrykt ,  firkantet  Taarn  er  paasat  foroven ,  men  oprindelig  har 
den  hverken  havt  Vaabenhus  eller  det  firkantede  Taarn,  saaat 
Taget  sikkerlig  kar  været  spidst  sammenløbende,  og  Bjernede 
Kirke  altsaa  været  en  complet  Rundkirke.  Naar  det  vanzirende 
Taarn,  hvorved  Kirkebygningen  faar  et  pukkelrygget  Udseende, 
er  paasat,  vides  ikke;  Murene  ere  tre  Alen  tykke.  Man  træder 
ind  under  en  høi,  rummelig  Hvælving,  der  hviler  paa  de  fire 
svære,  runde  Piller,  der  fortsættes  over  Hvælvingen,  men  denne 
Fortsættelse  er  en  senere  Periodes  Værk  for  at  etablere  Kirkens 
Taain.  Kirkens  Længde  er  foruden  Choret  18 — lU  Alen,  dens 
Høide  c.  15  Alen,  dens  Brede  i  Midten  16 — 17  Alen,  og  midt  i 
dette  Rum  hæver  sig  de  svære  Granitsøiler.  Pillernes  Omkreds 
ved  Foden  er  6', 4  Alen;  Alteret  er  firkantet.  Selve  Kirken  gjør 
et  lyst  og  hyggeligt  Indtryk ;  den  er  i  den  senere  Tid  —  18G1  — 
blevet  restaureret  under  Etatsraad  Hansens  Ledelse;  Kalkpudsen 
blev  borttagen  af  Murene  udvendig,  og  disse  bleve  rensede  og  fu- 
gede. Ifølge  en  Inscription,  som  findes  i  Kirkemuren  paa  Loftet 
over  Vaabenhuset,  er  den  i  Midten  af  det  12.  Aarh.  bygget  af 
Absalons  Fætter  Suno  Ebbesøn,  hvis  Fader  Ebbe  Skjalmsøn  og 
Hustru  Ragnhild  havde  bygget  den  af  Træ.  Kirken  maa  altsaa, 
da  Ebbe  Skjalmsøn  døde  1150,  være  over  700  Aar  gi.  Den  la- 
tinske Inscription  lyder  oversat  saaledes:  »Ebbe  Skjalmsøn  og  hans 
Hustru  Ragnhild  byggede  denne  Kirke,  som  hans  Son  siden  reiste 
af  Sten  til  Guds,  St.  Marias  og  St.  Laurentius's  Ære.«  Midt  i 
Kirken  er  en  underjordisk  Begravelse.  Her  findes  ogsaa  et  Rø- 
gelsekar af  udmærket  Arbeide  og  en  vældig  Døbefont  af  raa 
Kampesten,  vistnok  fra  Kirkens  første  Tid. 

Fjenneslev.  Skjalm  Hvide  jordedes  i  Fjenneslev  Kirke 
noget  efter  Aar  1114  tilligemed  Sønnen  Toke,  indtil  de  af  Absalon 
flyttedes  til  Klosterkirken  i  Sorø,  hvor  deres  Been  i  to  Trækister 
indmuredes  i  en  Pille;  disse  Trækister  ombyttedes  1774  med  et 
Blyskrin  og  indmuredes  paany  i  Pillen.  Efter  Skjalm  Hvides  Død 
tiltaldt  Fjenneslevgaard  Absalon,  som  ved  sit  Testamente  1:201 
efterlod    den    til    sin    ældre    Tvillingbroder   Esbern  Snare,    i    hvis 

Slægt  den  forblev  indtil  Aaret  1343,  da  den  tilligemed  Fjenneslev 
By  og  Kirke  af  Fru  Krestine  Hvitting,  dels  skjeiikedes,  dels  pant- 
sattes til  Soiø  Kloster,  og  hun  sikrede  sig  derved  Gravsted  i  Sorø 
Kirke,  og  Munkene  lode  hendes  Navn  male  paa  Hovedskibets 
nordre  Væg  i  Klosterkirken.  Den  gi.  Herreborg  og  en  senere 
Bondegaard,  der  i  Fjenneslev  var  reist  paa  dens  Plads,  gik  i  Ti- 
dernes Løb  tilgrunde.  I  Slutningen  af  det  16.  Aarh.  vidste  man 
endnu  kun ,  at  Absalons  Fødested  fandtes  »Nord  for  Kirken  i 
Fjenneslev.«  1  vore  Dage  har  man  paa  det  Sted,  hvor  Bonde- 
gaardens  Lade  har  ligget,  opdaget  Levninger  af  en  i  Sten  og  Kalk 
opmuret  Kjælder  cg  flere  stærke  Fundamenter.  Fjenneslevgaard 
har  for  700  Aar  siden  ligget  tæt  Nord  for  Fjenneslevhlle  Kirke. 
Abbed  Olaf  Karseniose  lod  1561  de  to  Taarne  formedelst  deres 
Brøstfældighed  sammenbygge  til  ét,  da  noget  af  det  ene  var  ned- 
faldet. Da  dette  ene  Taarn  henimod  et  hundrede  Aar  efter  ikke 
kunde  staa  længer,  lod  Overhofmester  Jørgen  Rosenkrands  i  Sorø 
det  helt  nedbryde:  det  nordlige  Taarn  er  det  oprindelige;  Taar- 
nene  vare  opførte  af  store ,  røde  Mursten ,  Kirken  af  Kampesten ; 
Taget  er  dækket  med  Bly.  Det  nye  Taarn,  der  senere  opførtes, 
var  fra  1659.  Til  Kirkens  Tvillingtaarn  knytter  sig  det  bekjendte 
Sagn  om  Esberns  og  Axels  (Absalons)  Fødsel.  Skjalm  Hvides 
Søn.  Asger  Rygh  (Røg),  boede  her  paa  Gaarden  Fjenneslevlille 
tilligemed  sin  Hustru,  den  ædle  Fru  Inge:  og  var  det  da  her,  at 
hun,  medens  hendes  Husbond  var  draget  i  Leding  til  Sverig,  1125 
tødte  Tvillingsønnerne  Esbern  og  Absalon.  Sagnet  fortæller  jo.  at 
Asger,  før  han  drog  i  Ledmg,  bød  sin  frugtsommelige  Hustru  paa 
den  af  ham  begyndte  Kirkebygning  at  opføre  et  Taarn,  hvis  hun 
fødte  en  Søn,  men  at  lade  Kirken  være  kulled  eller  taarnløs,  hvis 
hun  fødte  en  Datter.  Og  —  som  det  af  Abbed  Morten  Pedersen 
berettes  i  hans  »Biscop  Absalons  og  Esbern  Snares  Herrekomst« 
—  der  hendes  Tid  kom,  fødde  hun  tho  Sønner,  og  lod  saa  bygge 
tho  Taarne  paa  samme  Kircke.«  Da  nu  Asger  Ryg  efter  sin  Ledings- 
færd med  Længsel  vendte  tilbage  til  »stolten  Fru  Inge«  ,  maatte 
han  listeligen  le,  da  han  fra  den  grønne  Brink  i  Nærheden  af 
Fjenneslevlille  ^^skued  de  Taarne  tho.«  Dette  Sagn  findes  først 
omtalt  af  A.S.Vedel  i  hans  Oversættelse  af  Saxo,  og  hos  Morten 
Pedersen  (1589  Præst  i  Sorø).  I  Saxos  Bog  og  andre  Kildeskrifter 
berettes  ei  heller  Noget  om,  at  Esbern  Snare  og  Absalon  skulde 
have  været  Tvillingbrødre.  Det  maa  —  mener  man  —  henregnes 
til  de  saakaldte  vandrende  Sagn.  En  noget  lignende  Beretning 
som    om    Fjenneslevkirke   har   man    ogsaa    om    Broager    Kirke   i 

Sundeved,  og  om  Tveie-Merløse  ved  Holbæk;  Magleby  Kirke  paa 
Møen  siges  at  være  opbygget  af  tvende  Søstre.  Selve  Kirken  er 
liden ;  inde  i  den  staa  to  fem  Alen  høie  prægtige  Piller  af  haard 
Granit,  polerede  som  Marmor.  Pillernes  Fod  er  prydet  med  ud- 
hugget Løvværk;  at  mærke  er  ogsaa  det  for  Skibets  vestlige  Ende 
liggende  Galleri.  Alterbordet  bestaar  af  en  stor,  tyk  Plade  af  fint, 
sort  Marmor.  Da  Kirkens  gi.  brøstfældige  Hvælvinger  nedtoges, 
fik  Kirken  atter  sin  tidligere  anseelige  Høide  og  smukke  Søile- 
galleri,  og  Murenes,  baade  Skibets,  Ghorets  og  Ghorrundingens, 
maleriske  Udsmykning  med  Kalkfarver  blev  nu,  saavidt  muligt,  ud- 
bedret. Restaurationen  af  Kirken  og  de  to  Taarnes  Opførelse 
skete  1872—73  under  Etatsraad,  Bygmester  Hansens  og  Professor 
Kornerups  Ledelse  og  Anvisning.  Paa  Langhusets  østre  Væg, 
omkring  den  Bue,  der  i  vore  Kirker  forener  Langhuset  med  Ghoret, 
og  som  kaldes  Triumfbuen,  skete  i  Fjenneslev  Kirke  det  mærke- 
lige Fund  af  Malerier,  nemlig:  en  Engel,  to  Helgener,  Flugten  til 
Ægypten,  de  tre  vise  Mænd  fra  Østerland  og  en  Kirke  med  Taarn, 
hvis  Gavle  vende  mod  Syd  og  Xord.  Særlig  mærkelig  er  Billedet 
af  en  Kvinde  og  Mand,  med  en  Kirkemodel  med  to  Taarne  imel- 
lem Hænderne,  medens  en  Haand  fra  Himlen  velsigner  ham; 
Kvinden  rækker  et  Guldarmbaand  i  Veiret  som  Gave  til  Jomfru 
Maria.  Det  er  utvivlsomt,  at  disse  Skikkelser  skulle  forestille 
Esberns  og  Absalons  Forældre.  Man  tør  maaske  antage,  at  Fru 
Inge  efter  1161  har  ladet  Kirken  pryde  med  de  tvende  Taarne  og 
smykke  med  Malerier. 

